text:
প্রধানমন্ত্রীগী লোইশঙ
উত্তর প্রদেশকী গোরখপুরদা পাঙথোকপা চৌরি চৌরা সেন্তিনরী সেলেব্রেসন হৌদোকপগী থৌরমদা পীখিবা পি.এম.গী ৱারোল
Posted On:
04 FEB 2021 2:47PM by PIB Imphal
ভগবান শিবকী লাংওন গোরখনাথকী পোক্নফম লমদমবু খুরুমজরি। দেবরহা বাবাগী থৌজালদগী জিলা অসিদা চাউখৎপা পুরকপা ওইরসনু। ঙসি দেবরহা বাবাগী লমদমসিদা ঐখোয়না চৌরি চৌরাগী অচৌবা থৌরমসিদা লেঙবিরক্লিবা মীয়ামবু তরাম্না ওকচরি অমদি অদোম পুম্নমকপু খুরুমজরি।
উত্তর প্রদেশকী গভর্নর শ্রীমতি অনন্দিবেন পতেলজী, য়শস্বী অমদি মীয়াম্না পাম্নরবা মুখ্য মন্ত্রী য়োগী অদিত্যনাথ জী, য়ু.পি. লৈঙাক্কী মন্ত্রীশিং, থৌরমসিদা শরুক য়ারিবা এম.পি., এম.এল.এ. অমদি ইচিল ইনাউশিং, চৌরি চৌরাগী শেংলবা লমদমসিদা লৈবাক্কীদমক মথ্বাই কৎখিবা, লৈবাক্কী নীংতম ইহৌবু অনৌবা মায়কৈ তাকপিরম্বা, অথৌবশিংগী খুয়াখাদা, ঐনা ইকোক নোঞ্জরি, নোল্লুপগা লোয়ননা শ্রদ্ধাঞ্জলি কৎচরি। থঔরম অসিদা তোঙান তোঙানবা দিস্ত্রিক্তশিংদগী অথৌবশিং অমসি নীংতম লানগী লান্মীশিংগী মরী মতাশিংসু শরুক য়ারি। মশিং য়াম্লবা নীংতম লান্মীশিংগী ইমুং মনুংশিংসু ঙসি ওনলাইন্দা শরুক য়ারি। অদোম পুম্নমকসু ঐনা তরাম্না ওকচরি, খুরুমজরি।
মরূপশিং,
চহী চাম্মগী মমাঙদা চৌরি-চৌরাদা থৌদোক্তু শুপ্নতগী মৈহৌ লাংপোক্কী থৌদোক, থানা অমদা মৈ থাবগী থৌদোকখক নত্তে। চৌরি-চৌরাগী পাউজেল য়াম্না চাউরম্মি, য়াম্না মরু ওইরম্মি। মমাঙদা চৌরি-চৌরাগী মতাঙদা মরম কয়াদগী থৌদোক্তুবু ইচম চম্বা মৈ থাবগী থৌদোক অমা ওইনা লৌনরম্মি। অদুবু মৈ থাবগী থৌদোক্তু করম্বা ফীভমদা থোকখিবগে, করি মরমগীনো হায়বসিসু য়াম্না মরুওইবনি। মৈদু থানাদা চাকখিবা নত্তে, মীপু খুদিংগী পুক্নুংদা ওমদুনা লৈরক্লবনি। চৌরি-চৌরাগী পুৱারী ওইরবা ইহৌবু ঙসি লৈবাক্কী পুৱারীদা পীরিবা মফমসিগা মরী লৈনবা থৌরাং খুদিংমক য়াম্না থাগৎনিংঙাই ওই। ঐনা য়োগী জী অমসুং মহাক্কী কাঙবু পুম্নমক্কী মফমদা নুংঙাইবা ফোঙদোকচরি। ঙসি চৌরি-চৌরাগী চহী চাম্ম শরুকপগী কুমওন থৌরমসিদা পোস্তেল স্তাম্প অমসু পুথোক্লি। ঙসিদগী হৌরিবা থৌরম অসি চহী চুপ্পা পাঙথোক্কনি। মসিগী মনুং চন্না চৌরি-চৌরাগা লোয়ননা খুঙ্গঙ খুদিং, মফম খুদিংগী থৱায় কৎখিবা অথৌবশিংবুসু নীংশিংগনি। চহী অসিদা লৈবাকসিগী নীং তম্বগী ৭৫শুবা চহী য়ৌরক্লিবা মতমসিদা অসিগুম্বা থৌরম অমা পাঙথোকপসিনা হেন্না পেন্নিংঙাই ওইহল্লি।
মরূপশিং,
চৌরি-চৌরা অসি লৈবাক্কী মীচম মীয়াম্না হৌখিবা ইহৌ অমনি। চৌরি-চৌরাগী অথৌবশিংগী মমিং কয়া পন্নদবা অসি লাইবক থিবনি। ইহৌ অসিগী অথৌবশিংবু, য়াওল লান্মীশিংবু পুৱারীগী লামায়দা মরুওইবা মফম পীদ্রবসু নীংতম লান্দা মখোয়গী ঈখেঙ লৈবাকসিগী লৈহাউদা তিনখিদুনা ঙসিসু ঐখোয়বু ইনোৎ হাপ্লি। তোঙান তোঙানবা খুঙ্গঙ, তোঙান তোঙানবা চহী কাঙলুপ, তোঙান তোঙানবা খুন্নাইগী হৌরকফমদগী ওইজরবসু পুম্নমক ইমা ভারতকী অথৌবা মচা ঙাক্তনি। নীংতম ইহৌদা নীংতম লান্মী ১৯ পুন্না কোঙ্গোয় হুক্তুনা থৌরি য়ানখিবা থৌদোক মশিং য়াম্লম্লোই। অঙ্গ্রেজী লৈঙাক্না নীংতম লান্মী চা কয়া থৌরি য়ান্দুনা হাৎনবা হোৎনখি। অদুবু বাবা রাঘবদাস অমসুং মহামনা মাল্বিয়ানা হোৎনরম্বা কয়ানা চাউরাক্না মীওই ১৫০রোম থৌরি য়ান্দুনা হাৎলমগদবদগী কলহৌখি। মরম অসিনা ঙসিগী নুমিৎ অসি অখন্ননা বাবা রাঘবদাদ অমসুং মহামনা মদন মোহন মাল্বিয়া জীবুসু কোক নোনবগী, মখোয়বু নীংশিংবগী নুমিৎনি।
মরূপশিং,
থৌরাং অসিদা ঐখোয়গী মহৈরোয়শিং, নহাশিংবু অথোই অহেন তান্নবগী খুত্থাঙদা পুনশিল্লিবসিদা ঐঙোন্দা নুংঙাইবা ফাওই। ঐখোয়গী নহাশিংনা থিজিন্দুনা পুৱারীগী লমায়দা পল্লমদবা ৱাফম কয়া মাঙদা থোরক্কদৌরিবনি। ভারত লৈঙাক্কী মহৈ মশিংগী মন্ত্রালয়নসু নীংতম্বগী চহী ৭৫ মপুং ফারকপদা নহা ওইরিবা অইবশিংনা নীংতম লান্মীশিংগী মরমদা লাইরিক ইনবা, থৌদোকশিংগী মরমদা লাইরিক ইনবা, থিজিন ৱারেং ইনবা পাউকৎ তৌরি। চৌরি-চৌরা ইহৌদা শরুক য়াখিবা অথৌবা লান্মী কয়াগী পুন্সি ৱারীবু অদোম্না লৈবাক মাঙদা পুথোরকপা ঙমগনি। চৌরি-চৌরানা চহী চাম্ম মপুং ফারকপগী থৌরমশিং অসিদা লমদমসিগী কলা সংস্কৃতি অমসুং আত্মনিরভরতাগা পুনশিন্ননবা হোৎনরি। থৌরাং অসিমক ঐখোয়গী নীংতম লান্মীশিংগী মফমদা কৎচবা ঐখোয়গী শ্রদ্ধাঞ্জলি ওইগদৌরিবনি। থৌরাং অসিগীদমক ঐনা মুখ্য মন্ত্রী য়োগী অদিত্যনাথ জী অমসুং য়ু.পি. লৈঙাকপু থাগৎচরি।
মরূপশিং,
মীনায় নাইথাঙগী য়োৎল্হিংবু থদৎখিবা অপুনবগী পাঙ্গলনা লৈবাকসিবু মালেমগী অচৌবা পাঙ্গল কল্লবা লৈবাক অমা ওইহনগদৌরিবনি। অপুন্বগী পাঙ্গল অসি মরোমদোম লেপচবা ভারতকী মরুওইবা পরিংনি। ঐখোয়না লৈবাক মীয়াম করোর ১৩০গী অমদি মালেমগী ইমুং মনুংগীসু মরোমদোম লেপচবগী পাঙ্গল শেমগৎলি। অদোমসু খনবিয়ু, কোরোনা মতমসিদা লৈবাক ১৫০ হেনবগী মীয়ামগী মতেং পাংনবগীদমক মরুওইবা হিদাক লাংথকশিং থাবদা, ভারতনা মালেমগী তোঙান তোঙানবা লৈবাকশিংদা লৈখিবা ভারত মচা লাখ ৫০বু মরৈবাক্তা পুরক্নবা থৌরাং পায়খৎখিবদা, ভারতনা লৈবাক কয়াগী মীয়ামশিং শাফনা মখোয়গী মরমদমদা হলহনখিবদা, ভারতনা ঙসি মশানা কোরোনাগী তিকা পুথোক্লিবসিদা, মালেমগী চাউর-চাউরবা লৈবাকশিংদগীসু হেন্না খোঙজেল য়াঙনা তিকা থাবগী থৌরাং পায়খৎলিবসিদা, ভারতনা মীওইবা খুন্নাইবু শাফনা থম্নবা ৱাখল খন্দুনা মালেম শিন্বা থুংনা তিকা ফংহল্লিবা অসিদা ঐখোয়গী নীংতম লান্মীশিংগী থৱায়না উরগা চাউথোকচবা ফাওরমগনি।
মরূপশিং,
থৌরাং অসিবু মায় পাকহন্নবগীদমক তোপ তোপ্না হোৎনবা মথৌ তাই। অসুম্না হোৎনবগী মমি হন্দক্কী বদজেত অসিদসু তারি। কোরোনাগী লাংফমসিদা লৈবাকসিনা মায়োক্নরিবা শিংনবশিং অমসুং মখোয়গী পাম্বৈশিংদা বদজেত অসিনা খোঙজেল হাপ্লগনি। মরূপশিং, বদজেতকী খঙ-হৈরবা কয়ানা লৈবাকসিনা চাউখ্রবা লাংফম অমা মায়োক্নরি, মরম অদুনা লৈঙাক অসিনা তেক্স হেনগৎহনবা মথৌ তাগনি, লৈবাক্কী মীচম মীয়ামদা পোৎলুম পুহল্লগনি, অনৌবা তেক্সশিং হাপচিল্লকপা মথৌ তাগনি হায়নখি, অদুবু বদজেত অসিনা লৈবাক মীয়ামদা পোৎলুম অমত্তা হেনগৎহন্দে। মদুগী মহুত্তা লৈবাক্কী চাউখৎ লমজেল য়াঙখৎহন্নবা লৈঙাক্না হেক ঙম্লিবমখৈ শেল চাদিং তৌনবা ফিরেপ লৌরি। চাদিং তৌগদৌরিবা অসি লৈবাক্কী অচৌবা লম্বীশিং শেম্নবা, খুঙ্গঙবু ময়োল্লমগা, কৈথেলগা, মন্দিশিংগা শম্নহন্নবা, থোং শানবা, রেল লম্বীশিং তিংনবা, অনৌবা ত্রেনশিং চেলহন্নবা, অনৌবা বসশিংসু চেলহন্নবনি। মহৈ মশিং তম্বগী ফীভম ফগৎহন্নবা, ঐখোয়গী নহাশিংবু খুদোংচাবা হেন্না ফংহন্নবগীদমক বদজেত অসিনা ফিরেপ কয়া লৌরি। অদুগা মরূপশিং, হায়রিবা থবক ময়ামসিগী পাঙথোক্নবগীদমক শিন্মীশিংগী মথৌসু তারক্কনি। লৈঙাক্না চাউখৎ থৌরাংদা অহেনবা চাদিং তৌরক্লবদি লৈবাক্কী মশিং য়াম্লবা নহাশিং থবক ফংগদৌরিবনি। শেন্থোক লম্বী অনৌবা থোরক্কদৌরিবনি।
মরূপশিং,
চহী কয়াসিদা লৈবাকসিগী বদজেত অসি কনাগুম্বা অমগী মিংদা করিগুম্বা খরা লাউথোকপখক্তমক ওইদুনা লাকখি। বদজেতপু ভোত বেঙ্ককী হিসাব বোই ওইহন্দুনা লাকখি। অদোমসু খনবিয়ু, অদোমগী য়ুমদা চৎলিবা শেন্ফমশিং অদু অদোমগী তুংগী য়াইফনবা অমদি থৌদাংশিংগী খল্লগা তৌরমগনি। অদুবু মমাঙগী লৈঙাকশিংনা বদজেতপু পাঙথোকপা ঙমহৌদ্রবা থৌরাং কয়া লাউথোকপগী পাম্বৈ অমা ওইহল্লম্মি। অদুবু হৌজিক্তি লৈবাকসিনা চৎনবী অদু হোংদোক্লে, পরিং হোংদোক্লে।
মরূপশিং,
কোরোনাগী মতমদা ভারতনা লাইচৎ অসিবু থেংনরিবা মওং মতৌ অসি ঙসি মালেম পুম্বনা থাগৎনরি। ঐখোয়গী তিকা থাবগী থৌরাংশিং মালেম পুম্বনা মতৌ তম্নরি। হৌজিক লৈবাকসিনা হোৎনগদৌরিবসি খুঙ্গঙ, লৈরক খুদিংদা লায়েংবগী খুদোংচাবা থমদুনা ইচম চমবা অনাবা অমগীসু ময়োল্লমদা চেনবগী মথৌ তাবদু কোকহন্নবনি। মসিদসু নত্তনা ময়োল্লমশিংদসু অনা লায়েংশঙশিংদা লায়েংবদা খুদোংচাদবা মায়োক্নদনবগীদমকসু অচৌবা ফিরেপশিং লৌরি। হৌজিক ফাওবদা অদোম্না অচৌবা তেস্ত নৎত্রগা চেক-অপ তৌবা মথৌ তারকপদা অদোমগী খুঙ্গঙদগী থোরক্তুনা গোরখপুরদা চৎপা মথৌ তারমগনি। নৎত্রগা অদোম্না কয়ারক হন্না লখনৌ নৎত্রগা বনারসতা চৎলমগনি। অদোমবু হায়রিবা খুদোংচাদবা অসিদগী ঙাকথোক্নবগীদমক হৌজিক্তি দিস্ত্রিক্ত খুদিংদা মতমগা চুনবা তেস্তিং লেবশিং লিংখৎলগনি, দিস্ত্রিক্ত মশাদা চেক-অপ তৌনবগী খুদোংচাবা লৈহল্লগনি, অমদি মসিগীদমক লৈবাক্কী বদজেত্তা হকশেলগী লমদসু অহানবা ওইনা চাদিং য়াম্না হেন্না তৌননবা ফীভম থম্লে।
মরূপশিং,
ঐখোয়গী লৈবাক্কী চাউখৎ লমজেলগী খ্বাইদগী মরুওইবা লমজেল্লোয়দি লৌমীশিংনা ওইদুনা লাক্লি। চৌরি-চৌরাগী ইহৌদদি লৌমীশিংগী চাউরবা থৌদাং য়াওখি। লৌমীশিংনা মাঙদা চঙশিন্দুনা মরোমদোম লেপচবা ঙম্নবগীদমক হৌখিবা চহী ৬সিদা লৌমীশিংগীদমক লেপ্তনা হোৎনদুনা লাকখি। মসিগী মহৈ লৈবাকসিনা কোরোনাগী মতমদা উখ্রে। লাইচৎকী শিংনবশিংগী মরক্তা ঐখোয়গী লৌউ-শিংউগী সেক্তরনা ইচঙ থৌনা মাঙদা চঙশিনখি, অমদি লৌমীশিংনা রেকোর্দ ওইবা মওংদা পোত্থোক পুথোকখি। ঐখোয়গী লৌমীশিং হেন্না মপাঙ্গল কনহল্লবদি লৌউ-শিংউগী লমদা চাউখৎ লমজেল হেন্না য়াঙখৎকদৌরিবনি। মসিগীদমক বদজেত অসিদা খোঙথাঙ কয়া লৌখৎলি। মন্দিশিংবু লৌমীশিংদা কান্নবা পীবা কৈথে ওইহন্নবগীদমক মন্দি ১০০০বু ই-নামগা শম্নহল্লগনি। হায়বদি মন্দিদা লৌমীশিংনা মখোয়গী মহৈ মরোং য়োনবা চৎপা মতমদা মখোয়দা হেন্না লায়হল্লগনি। মখোয়গী মহৈ মরোং মফম অমদা হেক্তা য়োনবা য়ারগনি।
মসিগা লোয়ননা খুঙ্গঙগী মফমশিংগী ইনফ্রাস্ত্রকচরগী ফন্দ হেনগৎহন্দুনা লুপা করোর লিশিং ৪০ ওইহল্লে। মসিগী কান্নবা লৌমীশিংনা হকথেংননা ফংগদৌরিবনি। ফিরেপ পুম্নমকসিনা ঐখোয়গী লৌমীশিংবু মরোমদোম লেপচবা ঙমহনগনি, লৌউ-শিংউবু শেন্দোং লৈবা লল্লোনফম ওন্থোক্কদৌরিবনি। য়ু.পি.দা কেন্দ্র লৈঙাক্না হৌদোকখিবা প্রধান মন্ত্রী স্বামিত্ব য়োজনানা লৈবাক্কী খুঙ্গঙশিংদা চাউখৎপা পুরকপদা মরুওইবা থৌদাং লৌরক্কদৌরি। য়োজনা অসিগী মখাদা খুঙ্গঙগী লমশিং, খুঙ্গঙগী য়ুমশিংগী পতা খুঙ্গঙগী মীয়ামদা ফংহনগনি। মশাগী লমগী পতা লৈজরবদি, মশাগী য়ুমগী পতা লৈজরবদি মখোয়গী মমল হেনগৎহল্লগনি, বেঙ্কশিংদগী য়াম্না লায়না শেন্থং লৌবা য়ারগনি। খুঞ্জাশিংগী য়ুম অমসুং লমশিংদা কনানসু ফত্তবা মীৎয়েঙনা য়েংবা ঙম্লরোই। মসিগী চাউরবা কান্নবা লৈবাকসিগী অপীকপা লৌমীশিং, খুঙ্গঙগী লায়রবা ইমুংশিংনা ফংগদৌরিবনি।
মরূপশিং,
হোৎনরিবশিং অসিনা ঙসিদি লৈবাকসিদা মরমবা মওংদা অওনবা পুরক্লিবগে হায়বদু গোরখপুর মশামক অনৌবা খুদম অমনি। য়াওল লান্মীশিংগী পোক্নফম, কত্থোকপা কয়াগী খুদম ওইরিবা মফমসিগী হান্না করম্বা ফীভম লৈরম্বগে? মফমসিদা কারখানাশিং থোঙ লোন্দুনা লৈরম্মি, লম্বীশিং ফীভম ফৎলমদে, অনা লায়েংশঙশিং লেঙম শাঙমদনা লৈরম্মি। অদুবু হৌজিক্তি গোরখপুরদা হারগী কারখানা অমুক হিংগৎহল্লে। মসিনা লৌমীশিংদা কান্নহল্লে, অমদি নহা কয়াদা থবকসু পীরে। ঙসিদি গোরখপুরদা এইমস শাগৎলি, মফমসিগী মেদিকেল কলেজ অমসুং অনা লায়েংশঙশিংদা অঙাঙ লিশিং কয়াগী পুন্সি কল্লি। হৌখিবা চহী কয়াদা হৌজিক য়োগী জীনা পনখিবা ইন্সেফলাইতিসনা অঙাঙ কয়াগী পুন্সি লৌখ্রে। অদুবু য়োগীজীগী মীৎয়েঙ মখাদা গোরখপুরগী মীয়ামনা হোৎনখিবা কয়াবু মালেমগী চাউর-চাউরবা লূপ কয়ানা থাগৎনরি। হৌজিক্তি বেদরিয়া, কুসিনগর, বস্তি, মহরাজগঞ্জ অমসুং সিদ্ধার্থনগরদসু অনৌবা মেদিকেল কলেজশিং লিংখৎলি।
মরূপশিং,
মমাঙদা পুর্বাঞ্চলগী অচৌবা খুদোংচাদবা ৱাফম অমসু লৈরম্মি। অদোমসু নীংশিংবিরমগনি, মমাঙদদি কনাগুম্বা অমনা কি.মি. ৫০ চৎপদা পুং অহুম মরি চঙলম্মি। অদুবু ঙসিদি লেন মরিগী লেন তরুক্কী লম্বীশিং শেমগৎলি। মসিদসু নত্তনা গোরখপুরদগী ময়োল্লম ৪দা ফ্লাইতকী খুদোংচাবসু লৈহল্লে। কুসিনগরদা শেমগৎলিবা ইন্তরনেসনেল এয়রপোর্তনা মফমসিগী তুরিজম সেক্তরবু খুমাঙ চাওশিনহল্লগনি।
মরূপশিং,
চাউখৎপগী খোঙজেল, মরোমদোম লেপচবগী অওনবা অসিনা ঙসি নীংতম লান্মী পুম্নমক্কী মফমদা কৎচবা শ্রদ্ধাঞ্জলি ওইরি। ঙসি ঐখোয়না চৌরি-চৌরাগী চহী চাম্মশুবগী থৌরম পাঙথোক্লিবসিদা পুরক্লিবা অওনবা অসিদা পুন্না থৌদাং য়ামিন্নদুনা হোৎননবগী ৱাশক শকমিন্নবা মথৌ তারি। লৈবাক্কী অপুনবগী শক্তম্না মাঙদা থম্নবা, লৈবাক্কী ইকায়খুম্নববু খ্বাইদগী লূম্না লৌননবা ৱাশকসু শকমিন্নবা মথৌ তাই। ৱাখল্লোন অসিগা লোয়ননা ঐখোয় লৈবাক মীয়াম পুম্নমক পুন্না চৎমিন্নবা মথৌ তাই। ঐখোয়না হৌদোক্লিবা খোঙচৎ অসিনা অনৌবা ভারত অমা পুরকপগী থৌরাং মপুং ফাহনবা ঙমগনি হায়না ঐনা থাজৈ।
ঐনা অমুক্কা হন্না অথৌবশিংগী চহী চাম্ম শুবগী থৌরমসিদা চহী চুপ্পা ঐখোয়না কাউরোইদবা ৱাফমদি মখোয়না লৈবাক্কীদমক মথৱাই কৎখিবনি হায়বসিনি। মখোয়না মথৱাই কৎখিবনা মরম ওইরগা ঙসি ঐখোয় নীংতম্বা ফংলিবনি, ইশানা ইশাবু ইৎপা ঙম্লিবনি, ঐখোয়গী মঙলানবু মঙফাওনহনবা ঙম্লিবনি, ঐখোয় শিবগী মথৌ তাদ্রবসু লৈবাক্কীদমক হিংনবা শোয়দনা হোৎনগদবনি। মখোয়না লৈবাক্কীদমক থৱায় থানবগী খুদোংচাবা ফংখি, ঐখোয়না লৈবাক্কীদমক হিংবগী খুদোংচাবা ফংলি। চহী চাম্মা শুরকপসিদা চৌরি-চৌরাগী অথৌবশিংবু নীংশিংদুনা চহী অসি ঐখোয়গী হোৎনবগী চহী ওইহনবা মথৌ তাই। ঐখোয়গী মঙলানশিং মঙফাওনহন্নবা চহী ওইহনবা তাই। ঐখোয়গীদমক্তা পুক্নিং ৱাখল লুপ্তুনা, মীয়ামগী য়াইফনবগীদমক পুক্নিং লুপ্পা তাই। মদুখক্তদা থৱায়না পোন্থা পীখিবগী চহী চাম্মসিনা ঐখোয়বু চাউখৎপগী অনৌবা পন্দোল অমা লোম্নবগী তাঞ্জা অমা ওইহনগদৌরিবনি অমদি মখোয়গী কত্থোকপগী থৌনানা ঐখোয়গী পুক্নিং থৌগৎগদৌরিবনি।
ৱাখল্লোন অসিগা লোয়ননা ঐনা অমুক্কা হন্না অদোম পুম্নমকপু হন্না হন্না থাগৎচরি।
*****
(Release ID: 1695229)
Visitor Counter : 51
Read this release in:
Bengali
,
Gujarati
,
English
,
Urdu
,
Marathi
,
Hindi
,
Assamese
,
Punjabi
,
Odia
,
Tamil
,
Telugu
,
Kannada
,
Malayalam


c: text/html

text:
অৱাং নোংপোক লমদমগী চাউখৎ-থৌরাং মন্ত্রালয়
লাইবলিহুদ কন্সর্নশিং কোকহন্নবগীদমক বেম্বু রিসোর্স দিবলপমেন্তদা হপ্তা অমগী ত্রেনিং কোর্স
Posted On:
20 JAN 2022 5:57PM by PIB Imphal
নোর্থ ইস্ত কেন এন্দ বেম্বু দিবলপমেন্ত কাউন্সিলগী কন্সলতেন্ত দা. তি.সি. ভুয়াননা মিনিস্ত্রী ওফ এনভাইরনমেন্ত, ফোরেস্ত অমসুং ক্লাইমেৎ চেঞ্জ, ভারত সরকার, জোরহাত অসামনা স্পোন্সর তৌদুনা রেন ফোরেস্ত রিসর্স ইন্সতিত্যুৎ (ইন্দিয়ন কাউন্সিল ওফ ফোরেস্ত্রী রিসর্স & এজুকেসন)না ওর্গনাইজ তৌবা ইন্দিয়ন ফোরেস্ত সর্বিসকী ওফিসরশিংগী ওইবা “ৱান-ৱীক কম্পলসরী ত্রেনিং কোর্স ওন বেম্বু রিসোর্স দিবলপমেন্ত ফোর এদ্রেসিং লাইবলিহুদ কন্সর্নস ওফ কম্ম্যুনিতীজ” থৌরম মনুংদা “বেম্বু প্রোপাগেসন, কল্তিভেসন এন্দ মেনেজমেন্ত” হায়বা তোপিকতা লেকচর অমা লান্থোকখ্রে।
*********
(Release ID: 1791282)
Visitor Counter : 72

robotstxt: allowed

filter: keep


text:
শেল-থুম মন্ত্রালয়
প্রধান মন্ত্রী জন-ধন য়োজনা (পি.এম.জে.দি.ৱাই.) – ফাইনান্সিএল ইনক্লুজনগী নেস্নেল মিসন অসি মাইপাক্না চৎনখিবা চহি তরেৎ মপুং ফাখ্রে
পি.এম.জে.দি.ৱাই. অসি হৌদোকখিবদগী হৌদুনা মসিগী মখাদা লুপা করোর ১৪৬,২৩১গী শেনফম য়ৌদুনা বেনিফিসিয়রী করোর ৪৩.০৪ হেন্না বেঙ্ক শীজিন্নহনখ্রে
“পি.এম.জে.দি.ৱাই.গী খোঙচৎ অসিদা অতেনবা চহি ৭কী মতম অসিগী মনুংদা পাইখৎখিবা খোঙথাংশিংনা ত্রান্সফোর্মেস্নেল লোইননা দিরেক্সনেলগী অহোংবা অনিমক পুরক্তুনা খুন্নাইগী অরোইবা মীওই – লায়রবশিংগী খ্বাইদগী লায়রবদা ফাইনান্সিএল সর্ভিসেস দেলিভর তৌবা ঙম্বা অফবা এফ.আই. ইকোসিস্তেম অমা ওইহল্লি”– শেল-থুম অমসুং কোর্পোরেৎ এফিয়র্সকী মন্ত্রী, শ্রীমতি নির্মলা সিতারমন
“ফাইনান্সিএল ইনক্লুজন অসি সরকারনা খ্বাইদগী মরু ওইবা মীৎয়েং চংলিবশিংগী মরক্তা অমা ওইরি মরমদি মসিনা ইনক্লুসিব গ্রোথ হেনগৎহনবা ঙম্মি”- এম.ও.এস. শেল-থুম, দা. ভাগ্বাত করাদ
পি.এম.জে.দি.ৱাই. একাউন্তশিং অসি মার্চ’১৫দা করোর ১৪.৭২ ওইরম্বদগী ১৮-০৮-২০২১ ফাওবদা করোর ৪৩.০৪ ওইদুনা শরুক-অহুম হেনগৎখ্রে
জন-ধন একাউন্ত হোল্দরশিংগী ৫৫%দি নুপীশিং ওইরি অমসুং জন ধন একাউন্তশিংগী ৬৭%না রুরেল অমসুং সেমি-অর্বানগী মফমশিংদা লৈরি
অপুনবা পি.এম.জে.দি.ৱাই. একাউন্ত করোর ৪৩.০৪গী মনুংদা করোর ৩৬.৮৬ (৮৬%)দি ওপরেতিব ওইরি
পি.এম.জে.দি.ৱ
Posted On:
28 AUG 2021 7:30AM by PIB Imphal
শেল-থুম মন্ত্রালয়না শোত্থরবা অমসুং মমাংদা সোসিও-ইকনোমিক্কী ওইবা খুদোংচাবা ফংদ্রবা মীওইশিংদা ফাইনান্সিএল ইনক্লুসিবনেস অমসুং তেংবাং পীনবা হোৎনখি। ফাইনান্সিএল ইনক্লুজন অসি সরকারগী নেস্নেল প্রাইওরিতী অমনি মরমদি মসিনা ইনক্লুসিব গ্রোথ পুরকপা ঙম্মি। মসি মরুওই মরমদি মসিনা লায়রবশিংদা মখোয়গী সেভিংশিং অদু ফোর্মেল ফাইনান্সিএল সিস্তেমদা পুরকপা ঙমনবা ফম্পাক অমা পীরি, খুঙ্গংশিংদা লৈহৌরিবা মখোয়গী ইমুং-মনুংশিংদা শেল থানবা ফম্পাক অমা পীবগী মথক্তা মখোয়বু শেল শান্দোকপা মীওইশিংগী লাংদগী নান্থোকহনবা ঙম্লি। মালেমগী খ্বাইদগী অচৌবা ফাইনান্সিএল ইনক্লুজনগী থৌরাংশিংগী মনুংদা অমা ওইরিবা প্রধান মন্ত্রী জন ধন য়োজনা (পি.এম.জে.দি.ৱাই.) অসি মাইকৈ অসিদা লৌখৎলিবা মরু ওইবা থৌরাং অমনি।
পি.এম.জে.দি.ৱাই. অসি প্রধান মন্ত্রী, শ্রী নরেন্দ্র মোদীনা ইং কুমজা ২০১৫গী ওগস্ত ১৫দা মহাক্না নীংতম নুমিৎতা পীখিবা ৱারোলদা লাউথোকখি। ওগস্ত ২৮দা প্রোগ্রাম অসি হৌদোকপদা প্রধান মন্ত্রীনা থৌরম অসি লায়রবশিংবু লোইনাইদ্রবা অৱাবগী ইরোল নুংদগী নীংতম্বা ফংবগী কুহ্মৈ অমা পালন তৌবনি হায়না ফোঙদোকখি।
পি.এম.জে.দি.ৱাই.গী চহি ৭শুবগী কুমওনদা শেল-থুম মন্ত্রী নির্মলা সিতারমন্না স্কীম অসিগী মরু ওইবা অদু নৌহৌননা ফোঙদোকখি। “পি.এম.জে.দি.ৱাই.গী খোঙচৎ অসিদা অতেনবা চহি ৭কী মতম অসিগী মনুংদা পাইখৎখিবা খোঙথাংশিংনা ত্রান্সফোর্মেস্নেল লোইননা দিরেক্সনেলগী অহোংবা অনিমক পুরক্তুনা খুন্নাইগী অরোইবা মীওই – লায়রবশিংগী খ্বাইদগী লায়রবদা ফাইনান্সিএল সর্ভিসেস দেলিভর তৌবা ঙম্বা অফবা এফ.আই. ইকোসিস্তেম অমা ওইহল্লি। পি.এম.জে.দি.ৱাই.গী য়ুম্বীশিং ওইরিবা, মমিং ওইনা পল্লদা, বেঙ্কিং দি অনবেঙ্ক, সেক্যুরিং দি অনসেক্যুর্দ অমসুং ফন্দিংদি অনফন্দেদ, হায়রিবশিং অসিনা খুদোংচাবা ফংদ্রিবশিং অমসুং খুদোংচাবা ফংদ্রিবা মফমশিংদা খুদোংচাবা ফংহন্নবা তেক্নোলোজী হেনগৎনবগা লোইননা স্তেকহোল্দর কয়া চুংনবগী থৌশিল পাইখৎপা ওইথোকহল্লি।” হায়না মহাক্না ফোঙদোকখি
শেল-থুমগী রাজ্য মন্ত্রী, দা. ভাগ্বাত করাদনসু থৌরম অসিদা পি.এম.জে.দি.ৱাই.গী মতাংদা মহাক্কী ৱাখল্লোনশিং ফোঙদোকখি। মহাক্না হায়খি, “প্রধান মন্ত্রী জন ধন য়োজনা (পি.এম.জে.দি.ৱাই.) অসি ভারত্তা নত্তনা মালেমগী ওইনা ফাইনান্সিএল ইনক্লুজনগী মাইকৈদা লৌখৎপা খ্বাইদগী অচৌবা থৌরাংশিংগী মনুংদা অমনি। ফাইনান্সিএল ইনক্লুজন অসি সরকারনা খ্বাইদগী মরু ওইবা মীৎয়েং চংলিবশিংগী মরক্তা অমা ওইরি মরমদি মসিনা ইনক্লুসিব গ্রোথ হেনগৎহনবা ঙম্মি। মসিনা লায়রবশিংদা মখোয়গী সেভিংশিং অদু ফোর্মেল ফাইনান্সিএল সিস্তেমদা পুরকপা ঙমনবা ফম্পাক অমা পীরি, খুঙ্গংশিংদা লৈহৌরিবা মখোয়গী ইমুং-মনুংশিংদা শেল থানবা ফম্পাক অমা পীবগী মথক্তা মখোয়বু শেল শান্দোকপা মীওইশিংগী লাংদগী নান্থোকহনবা ঙম্লি।”
স্কীম অসি মাইপাক্না চৎনহনখিবা চহি ৭ মপুং ফারকপা অসিদা ঐখোয়না স্কীম অসিগী মরু ওইবা হীরমশিং অমসুং হৌজিক ফাওবদা মাইপাকখিবশিং অদু য়েংমিন্নসি।
বেকগ্রাউন্দ
প্রধান মন্ত্রী জন ধন য়োজনা (পি.এম.জে.দি.ৱাই.) অসি ফাইনান্সিএল সর্ভিসশিং মমিং ওইনা পল্লবদা বেঙ্কিং/সেভিংস অমসুং দিপোজিত একাউন্তশিং, রেমিতেন্স, ক্রেদিৎ, ইন্সুরেন্স, পেন্সন অসি শেল চংদবা মওংদা এক্সেস তৌবা ঙমহন্নবা ফাইনান্সিএল ইনক্লুজনগী নেস্নেল মিসন অমনি।
১. পান্দমশিং:
শেল চংদনা ফাইনান্সিএল প্রদক্তশিং অমসুং সর্ভিসশিং এক্সেস তৌবা ফংহনবা
শেল চংবা হন্থহন্নবা অমসুং পাক শন্না য়ৌশিনবা ঙম্নবা তেক্নোলোজী শীজিন্নবা
২. স্কীম অসিগী মরু ওইবা য়ুম্ফম ওইরিবা মচাকশিং:
বেঙ্কিং দি অনবেঙ্ক - চেচাং য়াম্না চংদনা, কে.ৱাই.সি.দা কোমথোকপা, ই-কে.ৱাই.সি., কেম্প মোদতা, জিরো বেলেন্সতা অমসুং জিরো চার্জতা একাউন্ত হাংবা য়াহনদুনা বেসিক সেভিংস বেঙ্ক দিপোজিত (বি.এস.বি.দি.) একাউন্ত হাংবা
সেক্যুরিং দি অনসেক্যুর্দ - লুপা লাখ ২গী এক্সিদেন্ত ইন্সুরেন্স কভরেজ লেম্না ফংবগা লোইননা মর্চেন্ত লোকেসনশিংদা শেল কাইবা অমসুং থিবা য়াবা ইন্দিজিনস দেবিত কার্দ পীবা
ফন্দিং দি অনফন্দেদ - মাইক্রো-ইন্সুরেন্স, কঞ্জুম্পসনগী ওভরদ্রাফ, মাইক্রো-পেন্সন অমসুং মাইক্রো-ক্রেদিতকুম্বা অতৈ ফাইনান্সিএল প্রদক্তশিং
৩. অহৌবদা ওইরম্বা মওং-মতৌ:
স্কীম অসি পীরিবা য়ুম্বী ৬ অসিদা য়ুম্ফম ওইরগা হৌদোকখি:
বেঙ্কিং সর্ভিসশিংদা য়ুনিভর্সেল এক্সেস ফংহনবা – ব্রাঞ্চ অমসুং বি.সি.
ইলিজিবল ওইবা নহা খুদিংমক্তা লুপা ১০,০০০/-গী ওভরদ্রাফকী খুদোংচাবগা লোইননা বেসিক সেভিংস বেঙ্ক একাউন্তশিং
ফাইনান্সিএল লিতরেসী প্রোগ্রাম– সেভিংস তৌনবা থৌগৎপা, এ.তি.এম.শিং শীজিন্নবা, ক্রেদিৎলীদমক শেম শাদুনা লৈহল্লি, ইন্সুরেন্স অমসুং পেন্সনশিং ফংহল্লি, বেঙ্কিংগীদমক বেসিক মোবাইল ফোনশিং শীজিন্নহল্লি
ক্রেদিৎ গরেন্তী ফন্দ লৈহনবা –বেঙ্কশিংদা দিফোল্তকী ওইনা গরেন্তী খরা পীবা
ইন্সুরেন্স –ইং কুমজা ২০১৪গী ওগস্ত ১৫দগী ২০১৫গী জনুৱারী ৩১ ফাওবগী মনুংদা হাংখিবা একাউন্তদা লুপা ১,০০,০০০ ফাওবগী এক্সিদেন্ত কভর অমসুং লুপা ৩০,০০০গী লাইফ কভর পীরি
অনওর্গনাইজ সেক্তরগী পেন্সন স্কীম
৪. মমাংগী এক্সপরিয়েন্সতা য়ুম্ফম ওইরগা পি.এম.জে.দি.ৱাই.দা মরু ওইবা থৌশিল শীজিন্নবা:
ভেন্দরগা তেক্নোলোজী লোক-ইন শীজিন্নদুনা ওফলাইন একাউন্তশিং হাংলম্বগী মমাংঙৈগী মওং অদুগী মহুৎতা বেঙ্কশিংগী কোর বেঙ্কিং সিস্তেমদা ওনলাইন একাউন্তশিং ওইনা একাউন্তশিং হাংহনখ্রে
রুপে দেবিত কার্দ নত্ত্রগা আধার ইনেবল্দ পেমেন্ত সিস্তেম (এ.ই.পি.এস.)কী খুত্থাংদা ইন্তর-ওপরেবিলিতী লৈহনবা
ফিক্স-পোইন্ত বিজিনেস কোরেস্পোন্দেন্তশিং
কান্নদবা কে.ৱাই.সি.গী ফোর্মেলিতীশিংগী মহুৎতা অরায়বা কে.ৱাই.সি./ই-কে.ৱাই.সি. ওইহনবা
৫. অনৌবা মওং-মতৌশিংগা লোইননা পি.এম.জে.দি.ৱাই. শাংদোকহনবা – সরকারনা খরা শেমদোক-শেমজিন তৌবগা লোইননা কম্প্রিহেনসিব পি.এম.জে.দি.ৱাই. প্রোগ্রাম অসি ২৮.০৮.২০১৮দগী মখা তানা শাংদোক্নবা ৱারেপ লৌখ্রে
‘য়ুমথোং খুদিংমক’ ওইরম্বদগী ‘অনবেঙ্ক এদল্ত খুদিংমক’ হায়না ফোকস হোংদোকপা
রুপে কার্দ ইন্সুরেন্স – ২৮.৮.২০১৮গী মতুংদা হাংবা পি.এম.জে.দি.ৱাই. একাউন্তশিংগী ওইনা রুপে কার্দশিংদা লেম্না ফংবা এক্সিদেন্তেল ইন্সুরেন্স কভর অসি লুপা লাখ ১দগী লুপা লাখ ২দা হেনগৎখ্রে।
ওভরদ্রাফকী খুদোংচাবশিং হেনগৎহনবা -
ও.দি. লিমিত অসি লুপা ৫,০০০/-দগী লুপা ১০,০০০/-দা শরুক অনি ওইহনখ্রে; ও.দি. লুপা ২,০০০/- ফাওবা (কন্দিসনশিং য়াওদনা)।
ও.দি.গী অপ্পর এজ লিমিত চহি ৬০দগী ৬৫দা হেনগৎপা
৬. পি.এম.জে.দি.ৱাই.গী শাফুশিং:
পি.এম.জে.দি.ৱাই. অসি পিপল-সেন্ত্রিক ইকনোমিক্কী থৌরাংশিংগী য়ুম্ফম ওইখি। দাইরেক্ত বেনিফিত ত্রান্সফরশিং, কোবিদ-১৯গী শেলগী তেংবাং, পি.এম.-কিসান, এম.জি.এন.আর.ই.জি.এ.গী মখাদা খুৎশুমল হেনগৎপা, লাইফ অমসুং হেল্থ ইন্সুরেন্স কভর ওইরবসু থৌরম পুম্নমক অসিগী অহানবা খোঙথাং অসি নহা খুদিংমক্কী বেঙ্ক একাউন্ত অমা লৈহনবনি হায়রিবা অসি পি.এম.জে.দি.ৱাই.না মপুং ফাবা ঙমলক্কদৌরে।
মার্চ’১৪দগী মার্চ’২০গী মরক্তা হাংখিবা একাউন্ত ২দা অমদি পি.এম.জে.দি.ৱাই. একাউন্ত ওইখি। লৈবাক শিনবা থুংবদা থমখিবা লোকদাউনগী নুমিৎ ১০নিগী মনুংদা নুপীগী পি.এম.জে.দি.ৱাই. একাউন্ত করোর ২০রোমদা ক্ষেত্রিপুরন পীখি।
জনধন্না লায়রবশিংদা মখোয়গী সেভিংশিং অদু ফোর্মেল ফাইনান্সিএল সিস্তেমদা পুরকপা ঙমনবা ফম্পাক অমা পীরি, খুঙ্গংশিংদা লৈহৌরিবা মখোয়গী ইমুং-মনুংশিংদা শেল থানবা ফম্পাক অমা পীবগী মথক্তা মখোয়বু শেল শান্দোকপা মীওইশিংগী লাংদগী নান্থোকহনবা ঙম্লি। পি.এম.জে.দি.ৱাই.না অনবেঙ্কশিং বেঙ্কিং সিস্তেমদা পুশিল্লকখি, ভারতকী ফাইনান্সিএল আর্কিতেকচর চাওথোকহনখি অমসুং নহা খুদিংমক্তা ফাইনান্সিএল ইনক্লুজন পুরকখি।
ঙসিগী কোবিদ-১৯গী মতম অসিদা ঐখোয়না খুন্নাইগী শোত্থরবা শরুকশিংদা শীংথানীংঙাই ওইবা লায়না অমসুং অপনবা লৈতবগা লোইননা দাইরেক্ত বেনিফিত ত্রান্সফর (দি.ই.তি.শিং)না এম্পাৱর্দ তৌবা অমসুং ফাইনান্সিএল সেক্যুরিতী ফংহনখিবা উবা ফংখি। মরু ওইবা ৱাফম অমদি দি.বি.তি.গী থোংদা পি.এম. জন ধন একাউন্তশিংনা শেল খুদিংমক অচুম্বা বেনিফিসিয়রীদা য়ৌহনবা ঙমহনখি অমসুং সিস্তেমেতিক লীকেজ লৈহনদে।
৭. পি.এম.জে.দি.ৱাই.গী মখাদা মাইপাকখিবশিং – ওগস্ত ১৮, ২০২১ ফাওবদা:
ক) পি.এম.জে.দি.ৱাই. একাইন্তশিং
ওগস্ত ১৮, ২০২১ ফাওবদা লৈরিবা অপুনবা পি.এম.জে.দি.ৱাই. একাউন্তশিং: করোর ৪৩.০৪; জন-ধন একাউন্ত হোল্দর ৫৫.৪% (করোর ২৩.৮৭)দি নুপীশিং ওইখি অমসুং জন ধন একাউন্তশিংগী ৬৬.৬৯% (করোর ২৮.৭০)না রুরেল অমসুং সেমি-অর্বানগী মফমশিংগী ওইখি।
স্কীম অসিগী অহানবা চহিগী মনুংদা পি.এম.জে.দি.ৱাই. একাউন্ত করোর ১৭.৯০ হাংখি
পি.এম.জে.দি.ৱাই.গী মখাদা একাউন্তশিংগী মশিং লেপ্তনা হেনগৎলকখি
পি.এম.জে.দি.ৱাই. একাউন্তশিং অসি মার্চ’১৫দা করোর ১৪.৭২ ওইরম্বদগী ১৮-০৮-২০২১ ফাওবদা করোর ৪৩.০৪ ওইদুনা শরুক-অহুম হেনগৎখ্রে। ফাইনান্সিএল ইনক্লুজন প্রোগ্রামগী শীংথানীংঙাই ওইবা খোঙচৎ অমা ওইখি।
খ) ওপরেতিব পি.এম.জে.দি.ৱাই. একাউন্তশিং –
হৌজিক লৈরিবা আর.বি.আই. গাইদলাইনশিংগী মতুং ইন্না, পি.এম.জে.দি.ৱাই. একাউন্তশিং অসি করিগুম্বা কস্তমর ইন্দ্যুস্দ ত্রাঞ্জেক্সনশিং একাউন্ত অদুদা চহি অনিগী মতম ফাওবদা তৌদ্রবদি ইনওপরেতিব ওইনা লৌই।
ওগস্ত, ২০২১দা অপুনবা পি.এম.জে.দি.ৱাই. একাউন্ত করোর ৪৩.০৪গী মনুংদা করোর ৩৬.৮৬ (৮৫.৬%) ওপরেতিব ওই।
ওপরেতিব একাউন্তশিংগী %তা লেপ্তনা হেনগৎলকপা অসিনা কস্তমরশিংনা চাং নাইনা একাউন্তশিং অসি হেন্না-হেন্না শীজিন্নৈ হায়বা তাক্লি।
পি.এম.জে.দি.ৱাই. একাউন্তশিংগী ৮.২% খকআ জিরো বেলেন্স একাউন্ত ওইরি।
গ) পি.এম.জে.দি.ৱাই. একাউন্তশিংগী মখাদা তৌবা দিপোজিত-
পি.এম.জে.দি.ৱাই. একাউন্তশিংগী মখাওদা তৌখিবা অপুনবা দিপোজিত অসি লুপা করোর ১,৪৬,২৩০ ওইখি।
দিপোজিতশিং অসি একাউন্তশিং শরুক ২.৪ হেনগৎলকপগা লোইননা শরুক ৬.৩৮ হেনগৎলকখ্রে (ওগস্ত ২০২১/ওগস্ত ২০১৫)
ঘ) পি.এম.জে.দি.ৱাই. একাউন্ত অমদা চাংচৎ ওইনা তৌবা দিপোজিত -
একাউন্ত অমদা চাংচৎ ওইনা তৌবা দিপোজিত অসি লুপা ৩,৩৯৮নি।
একাউন্ত অমদা চাংচৎ ওইনা তৌবা দিপোজিত অসি ওগস্ত ২০১৫দগী শরুক ২.৭ হেন্না হেনগৎখ্রে।
চাংচৎ ওইনা তৌবা দিপোজিতশিংদা হেনগৎলক্লিবা অসিনা একাউন্তশিং অসি শীজিন্নবা হেনগৎলে অমসুং একাউন্ত হোল্দরশিংগী মরক্তা সেভিং তৌবগী হৈনবী লৈবা হেনগৎলে হায়বা তাক্লি।
ঙ) পি.এম.জে.দি.ৱাই. একাউন্ত হোল্দরশিংদা ইসু তৌখিবা রুপে কার্দ
পি.এম.জে.দি.ৱাই. একাউন্ত হোল্দরশিংদা পুন্না ইসু তৌখিবা রুপে কার্দ: করোর ৩১.২৩
রুপে কার্দকী মশিং অমসুং মসি শীজিন্নবা মতমগা ইরোইননা হেনগৎলকখ্রে।
৮. জন ধন সর্শক এপ
লৈবাক অসিদা বেঙ্ক ব্রাঞ্চশিং, এ.তি.এম.শিং, বেঙ্ক মিত্রাশিং, পোস্ত ওফিসশিং অসিগুম্বা বেঙ্কিং তচ পোইন্তশিং লোকেৎ তৌনবগী সিতিজেন সেন্ত্রিক প্লেৎফোর্ম অমা ফংহন্নবা মোবাইল এপ্লিকেসন অমা হৌদোকখি। জি.আই.এস. এপতা বেঙ্কিং তচপোইন্ত লাখ ৮ হেন্না মেপ তৌখি। জন ধন দর্শক এপকী মখাদা ফংলিবা খুদোংচাবশিং অসি মীচম মীয়ামগী মথৌ তাবা অমসুং খুদোংচাগদবগী মতুং ইন্না ফংগনি। এপ্লিকেসন অসিগী ৱেব ভর্জন অসি লিঙ্ক অসিদা এক্সেস তৌবা য়াগনি http://findmybank.gov.in.
এপ অসিনা বেঙ্কিং তচপোইন্তশিংনা কি.মি. ৫কী মনুংদা লৈবা খুদোংচাবা ফংদ্রিবা খুঙ্গংশিং খঙদোকপদসু শীজিন্নরি। খঙদোক্লবা খুঙ্গংশিং অসিদা বেঙ্কিং আউতলেতশিং হাংনবা মরী লৈনবা এস.এল.বি.শিংনা তোঙান-তোঙানবা বেঙ্কশিংদা এল্লোকেৎ তৌখি। খোঙথাংশিং অসিনা অসিগুম্বা খুঙ্গংশিংগী মশিং চাওনা হন্থহনবা ঙমখি।
৯. পি.এম.জে.দি.ৱাই. নুপী বেনিফিসিয়রীশিংগীদমক্তা প্রধান মন্ত্রী গরিব কল্যান পেকেজ (পি.এম.জি.কে.পি.)
ইকাই খুম্নরবী শেল-থুম মন্ত্রীনা ২৬.২.২০২০দা লাউথোকখিবগী মতুং ইন্না পি.এম.গরিব কল্যান য়োজনাগী মখাদা পি.এম. গরিব কল্যান য়োজনাগী মখাদা থা অহুমগী (এপ্রিল ২০২০দগী জুন ২০২০) ওইনা থা অমদা লুপা ৫০০/-গী শেনফম অমা প্রধান মন্ত্রী জন ধন য়োজনা (পি.এম.জে.দি.ৱাই.)গী মখাদা লৈরিবা নুপী একাউন্ত হোল্দরশিংগী একাউন্তশিংদা হাপখি। কোবিদ লোকদাউন মনুংদা পি.এম.জে.দি.ৱাই.গী মখাদা লৈরিবা নুপী একাউন্ত হোল্দরশিংগী একাউন্তশিংদা পুন্না লুপা করোর ৩০,৯৪৫ হাপখি।
১০. দি.বি.তি. ত্রাঞ্জেকসনশিং নীংথিনা তৌবা ঙম্নবা মাইকৈ অমদা:
বেঙ্কশিংনা খঙহল্লকপগী মতুং ইন্না পি.এম.জে.দি.ৱাই. একাউন্ত হোল্দর করোর ৫রোমনা তোঙান তোঙানবা স্কীমশিংগী মখাদা সরকারদগী দাইরেক্ত বেনিফিত ত্রান্সফর (দি.বি.তি.) ফংখি। ইলিজিবল ওইবা বেনিফিসিয়রীশিংনা মখোয়গী দি.বি.তি. মতম চানা ফংনবা বিভাগশিংনা দি.বি.তি. মিদন, বেঙ্কশিং অমসুং তোঙান-তোঙানবা অতৈ মন্ত্রালয়শিংগা লোইননা তান্নদুনা দি.বি.তি.দা অশোইবশিং থোকহনদবা য়াবা মরমশিং খঙদোকপদা অচৌবা থৌদাং লৌরি। বেঙ্কশিং অমসুং এন.পি.সি.আই.গা লোইননা চাং নাইনা ভি.সি.শিং পাঙথোক্তুনা হীরম অসিগী মতাংদা কুপ্না য়েংশিনবগা লোইননা থোকহনদবা য়াবা মরমশিংনা থোকহনবা দি.বি.তি.গী অশোইবশিংগী অপুনবা পর্সেন্তেজ ওইনা লৈরিবা দি.বি.তি. শোইবগী চাং অসি ১৩.৫% (এফ.ৱাই. ১৯-২০)দগী ৫.৭% (এফ.ৱাই. ২০-২১)দা হন্থহনখি।
১১. মাংদা লৈরিবা লম্বেল:
i. মাইক্রো ইন্সুরেন্স স্কীমশিংগী মখাদা পি.এম.জে.দি.ৱাই. একাউন্ত হোল্দরশিংগী কভরেজ হেনগৎহন্নবা হোৎনবা। ইলিজিবল ওইবা পি.এম.জে.দি.ৱাই. একাউন্ত হোল্দরশিং পি.এম.জে.জে.বি.ৱাই. অমসুং পি.এম.এস.বি.ৱাই.গী মখাদা কভর তৌনবা হোৎনবা। হীরম অসিগী মতাংদা বেঙ্কশিংদা মমাংদা খঙহনখ্রে।
ii. ভারত শিনবা থুংবদা এসেপ্তেন্স ইনফ্রাস্ত্রকচর শেমদুনা পি.এম.জে.দি.ৱাই. একাউন্ত হোল্দরশিংগী মরক্তা রুপে দেবিত কার্দ শীজিন্নবা য়াওনা দিজিতেল পেমেন্তশিং পুক্নীং থৌগৎপা।
iii. পি.এম.জে.দি.ৱাই. একাউন্ত হোল্দরশিংবু ফ্লেক্সি-রিকিং দিপোজিত অসিগুম্বা মাইক্রো-ক্রেদিত অমসুং মাইক্রো ইনভেস্তমেন্তগী এক্সেস ফংবা হেনগৎহল্লি।
***
(Release ID: 1749780)
Visitor Counter : 139
Read this release in:
Malayalam
,
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada


text:
প্রধানমন্ত্রীগী লোইশঙ
জনুৱারি ৭তা ৱেস্তর্ন দেদিকেতেদ ফ্রেদ কোরিদোরগী নিউ রেৱারি-নিউ মাদার সেক্সন প্রধান মন্ত্রীনা মীয়ামদা কৎথোক্কনি
প্রধান মন্ত্রীনা ইলেকত্রিক ত্রেক্সন্না চিংবা কিলোমিতর ১.৫ শাংবা মালেমদা অহানবা দবল স্তেক লোং হোল কন্তেন্নর ত্রেন লমথাগনি
Posted On:
05 JAN 2021 3:51PM by PIB Imphal
প্রধান মন্ত্রী শ্রী নরেন্দ্র মোদীনা ভিদিও কনফরেন্সকী খুৎথাংদা জনুৱারি ৭, ২০২১গী অয়ুক পুং ১১ তাবদা ৱেস্তর্ন দেদিকেতেদ ফ্রেদ কোরিদোরগী কিলোমিতর ৩৬ শাংবা নিউ রেৱারি-নিউ মাদার সেক্সন মীয়ামদা কৎথোক্কনি। থৌরম অদুদা প্রধা মন্ত্রীনা নিউ অতেলিদগী নিউ কিষানগর ফাওবা চেনগদবা ইলেকত্রিক ত্রেক্সন্না চিংবা কিলোমিতর ১.৫ শাংবা মালেমদা অহানবা দবল স্তেক লোং হোল কন্তেন্নর ত্রেনসু লমথাগনি। রাজস্থান অমসুং হরিয়াগী রাজ্যপালশিং অমসুং চীফ মিনিস্তরশিংগা লোয়ন্না য়ুনিয়ন মিনিস্তর শ্রী পিয়ুস গোয়ালসু থৌরম অদুদা শরুক য়াগনি।
ৱেস্তর্ন দেদিকেতেদ ফ্রেদ কোরিদোরগী নিউ রেৱারি-নিউ মাদার সেক্সন
ৱেস্তর্ন দেদিকেতেদ ফ্রেদ কোরিদোরগী নিউ রেৱারি-নিউ মাদার সেক্সন অসি হরিয়ানা(মহেন্দ্রগর অমসুং রেৱারি জিলাশিংদা কিলোমিতর ৭৯ রোম)অমসুং রাজস্থান(জয়পুর,অজমর, সিকার, নাগৌর অমসুং অলৱার জিলাশিংদা কিলোমিতর ২২৭ রোম)দা লৈরি। কোরিদোর অসিদা নৌনা শাবা দি.এফ.সি স্তেসন ৯ লৈরি, মসিনা স্তেসন ৬ হায়বদি নিউ দাব্লা, নিউ বাগেগা, নিউ মাধোপুর, নিউ পাচার মালিকপুর, নিউ সাকুন অমসুং নিউ কিষানগর ফাওদুনা চৎলি অমসুং অতোপ্পা নিউ রেৱারি, নিউ অতেলি অমসুং নিউ ফুলেরা অসি জঙ্কসন স্তেসনশিংনি।
পরিং অসি হাংদোকপদগী রাজস্থান অমসুং হরিয়ানগী রেৱারি, মানেসার, নারনৌল, ফুলেরা অমসুং কিষানগরদা লৈরিবা তোঙান-তোঙানবা ইন্দস্ত্রিশিং কান্নবা ফংলগনি অমসুং কাথুৱাসতা লৈবা কোনকোরগী কন্তেন্নর দিপোতশিং ফজনা শীজিন্নবা ঙমহল্লগনি। মসিগী সেক্সন অসিনা গুজরাতকী কান্দলা, বিপাবাপ, মুনধারা অমসুং দাহেজদা লৈবা নোংচুপ থংবা হিথাংফমশিং শম্নহল্লগনি।
সেক্সন অসি হাংদোকপদগী, ৱেস্তর্ন দেদিকেতেদ ফ্রেদ কোরিদোর অমসুং ইস্তর্ন দেদিকেতেদ ফ্রেদ কোরিদোর অনিগী মরক্তা শম্নহল্লগনি। দিশেম্বর ২৯,২০২০দা প্রধান মন্ত্রীনা মীয়ামদা ইস্তর্ন দেদিকেতেদ ফ্রেদ কোরিদোরগী কিলোমিতর ৩৫১ শাংবা নিউ বাওপুর-নিউ খুরজা সেক্সন শঙ্গাখ্রবনি।
দবল স্তেক লোং হোল কন্তেন্নর ত্রেন ওপরেসন
দবল স্তেক লোং হোল কন্তেন্নর ত্রেন ওপরেসন্না তন ২৫গী একজেল লোদ হেনগৎহনগনি। মসি দি.এফ.সি.সি.আই.এলগীদমক আর.দি.এস.ওগী ৱাগোন দিপার্তমেন্তনা পুথোকপনি। বি.এল.সি.এস-এ অমসুং বি.এল.সি.এস-বি ৱাগোন প্রোতোতাইপশিং চাংয়েং ওইনা চেনখ্রে। ৱেস্তর্ন দেদিকেতেদ ফ্রেদ কোরিদোরগী লোং-হোল দবল স্তেক কন্তেন্নর ত্রেনগী ৱাগোনশিং অসি হৌজিক চেল্লিবা ভারত রেলৱেজগী কন্তেন্নর য়ুনিতশিংগা চাংদম্নবদা শরুক মরি হেন্না পুবা ঙম্মী।
হৌজিক ভারত রেলৱেজগী ত্রেকশিংদা পুং অমদা কিলোমিতর ৭৫ য়াংনা চেল্লিবা অসিগা চাংদম্নবদা দি.এফ.সি.সি.আই.এলনা ফ্রেদ ত্রেনশিং পুং ১দা কিলোমিতর ১০০ য়াংনা চেনগনি। হৌজিক ভারত রেলৱেজগী ফ্রেদ ত্রেনশিংগী অয়াংবা পুং ১দা কিলোমিতর ২৬ লৈরিবা অসি দি.এফ.সিদা পুং ১দা কিলোমিতর ৭০দা হেনগৎহল্লগনি।
*****
(Release ID: 1686418)
Visitor Counter : 79
Read this release in:
Assamese
,
English
,
Urdu
,
Hindi
,
Marathi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
রেপিদ এন্তিবোদী তেস্তশিংগী মমলগা মরী লৈনবা চয়েৎনবশিংগী অশেং ৱাফমশিং
Posted On:
27 APR 2020 4:00PM by PIB Imphal
অহানবা ওইনা, প্রোক্যোর্মেন্তকা মরী লৈনবা ৱারেপশিং আই.সি.এম.আর.না লৌই হায়বগী বেকগ্রাউন্দ খঙবা হায়বসি য়াম্না মরু ওই। তেস্ত তৌবা হায়বসি কোবিদ-১৯গা লান্থেংনবদা খ্বাইদগী মরু ওইবা খুৎলাই অমনি অমসুং আই.সি.এম.আর.না তেস্ত তৌবা হেনগৎহন্নবা মখোয়না অঙম্বা মখৈ তৌরিবনি। মসিগীদমক্তা কিৎশিং প্রোক্যোর তৌবা অমসুং রাজ্যশিংদা অমুক সপ্লাই তৌবা মথৌ তাই। তেস্ত তৌনবা কিৎশিং অসিগীদমক্তা মালেম পুম্বদা অচৌবা দিমান্দ কয়া অমা লৈরিঙৈ মরক অসিদা প্রোক্যোরমেন্ত তৌনবগীদমক্তা থবকশিং অসি লৌখৎলিবনি অমসুং লৈবাক কয়া অমনা মখোয়গী অরৈবা পাঙ্গল শক্তি, শেলথুম অমসুং দিপ্লোমেতিক ওইবা থবক থৌরাং কয়া অমা মসিবু ফংনবগীদমক্তা শিজিন্নরিবনি।
আই.সি.এম.আর.না মসিগী কিৎশিং অসি লৌননবা অহানবা ওইনা হোৎনবদা সপ্লায়রশিং মাইকৈদগী করিগুম্বা পাউখুম অমত্তা পীরকপগী মওং লৈখিদে। মসিগী অনিসুবা ওইনা হোৎনবদা মতিকচাবা পাউখুমশিং পীরকখি। পাউখুম পিরক্লিবশিং অদুদগী সেন্সিতিবিতী অমসুং স্পেসিফিলিতীগী মতাংদা খন্থরগা, কমপেনী ২গী কিৎশিং (বাইওমেদিমিক্স অমসুং ৱোন্দফো) অসি প্রোক্যোরমেন্ত তৌনবগীদমক্তা খনগৎখি। অনিমক্না মথৌ তাবা ইন্তর্নেস্নেল সর্তিফিকেশন লৈ।
ৱোন্দফোগীদমক্তা ইভাল্যুৱেশন কমিতীনা বিদ ৪ ফংখি অমসুং হায়রিবা অসিগীদমক্তা ফংখিবা কোৎশিং অদুদি লুপা ১,২০৪, লুপা ১,২০০, লুপা ৮৪৪ অমসুং লুপা ৬০০নি। মসিগী মতুং ইন্না লুপা ৬০০কী বিদ ওফরনা L-1 ওইনা খন্নখ্রে। মরক অসিদা আই.সি.এম.আর.না সি.জি.আই.গী খুথাংদা চাইনাদা লৈবা ৱোন্দফো কমপেনী মশামক্তগী কিৎশিং অসি প্রোক্যোর লৌননবা হোৎনখি। তৌইগুম্বসুং দাইরক্ত প্রোক্যোরমেন্ত তৌবদগী ফংখিবা কোতেশনশিং অদুদা মখাগী ইশুশিং অসি লৈরম্মি:
-
- কোতেশন অদু লোজিসতিক্স ইসুশিংদা কমিৎমেন্ত য়াওদবা এফ.ও.বি. (ফ্রী ওন বোর্দ)নি।
- কোতেশন অদু গেরেন্তী অমত্তা য়াওদনা দাইরেক্ত অহানবা শেন্থং ১০০% পীবগী মওংদনি।
- তাইমলাইনশিংদা কমিৎমেন্ত অমত্তা লৈতে।
- রেৎশিং অদু মমলগী অহোংবা লাকপশিং অদু য়েংশিন্নবগীদমক্তা ওইবা ক্লোজ অমত্তা য়াওদবিদা য়ু.এস. দোলরদা ওইনা লেপ্নখি।
মরম অদুনা অহানবা শেন্থংগীদমক্তা ওইবা ক্লোজ অমত্তা য়াওদনা এফ.ও.বি. (লোজিসতিক্স)কীদমক্তা ওইবা লোইনমক য়াওরবা অপুনবা মমল কোৎ তৌরক্লিবা কিৎ অসিগীদমক্তা ওইবা ভারতকীদমক্তা ৱোন্দফো খক্তগী ওইবা দিস্ত্রিব্যুতরদগী লৌনবা লেপখিবনি।
মসি নীংশিংবদা মথৌ তাই মদুদি অসিগুম্বা কিৎশিং অসি লৌনবা হোৎনবদা ভারতকী এজেন্সী অমা হেক্তনা ওইরবসু মসিনা অহানবনিঅমসুং বিদ্দরশিংনা কোৎ তৌরকপা মমল অদু খক্তনা রিফরেন্স পোইন্ত ওইরিবনি।
সপ্লাই খরা ফংলবা মতুংদা, আই.সি.এম.আর.না অমুক ফীল্দ কন্দিশনশিংদা কিৎশিং অসিদা ক্বালিতী চেকশিং পাংথোকই। মখোয়গী পর্ফোর্মেন্স অদুগী সাইন্তিফিক এসেসমেন্তকী মতুং ইন্না হায়রিবা ওর্দর (ৱোন্দফো) অসিগা লোইননা অতোপ্পনা শেম্বা ওর্দর অমগী মতাংদা করিগুম্বা পর্ফোর্মেন্স ফজদবা থেংনরবদি মদু কেন্সেল তৌথোকখি।
ৱাফমশিং অসিমদি খরা হেন্না খন্থবগী মথৌ তাই মদুদি সপ্লাইশিং অসিগী মতাংদা মওং অমা হেক্তদা ওইরবসু আই.সি.এম.আর.না পেমেন্ত তৌখিবা লৈএি। অসিগী মতুং ইন্না থোরকপা থৌওং অদুনা মরম ওইরগা (অহানবা শেন্থং ১০০%গা লোইননা প্রোক্যোরমেন্ত তৌবগীদমক্তা চৎতে), ভারত সরকারনা মসিদা লুপা অমা ফাওবা মাংনীংঙাই লৈতে।
(Release ID: 1618859)
Visitor Counter : 92
Read this release in:
Punjabi
,
English
,
Urdu
,
Marathi
,
Hindi
,
Bengali
,
Gujarati
,
Odia
,
Tamil
,
Telugu
,
Kannada
,
Malayalam


text:
মাইক্রো, স্মোল অমসুং মেদিয়ম ইন্তর্প্রাইজেস মন্ত্রালয়
লৈবাক অসিগী এম.এস.এম.ই.দা তেংবাং পীনবা মসিগী সিঙ্গল ৱিন্দো সিস্তেম পোর্তেল ‘চেম্পিয়ন’ অসি মপাঙ্গল কনখৎহন্নবা এম.এস.এম.ই. মন্ত্রালয়না আর্তিফিসিএল ইন্তলিজেন্স(এ.আই.) অমসুং মেছিন লর্নিং(এম.এল.)হৌদোকখ্রে
মন্ত্রালয়না এম.এস.এম.ই.গা মরি লৈনবা খুদোংচাদবশিং অমসুং ৱাকৎশিং অদু থুনা অমদি নিংথিনা লোইশিন্ননবগীদমক্তা এ.আই. অমসুং এম.এল.গী তুলশিং মথৌ পাংথোকখ্রে
Posted On:
14 OCT 2020 6:38PM by PIB Imphal
এ.আই. অমসুং এম.এল. এনালাইতিক্স অসি মন্ত্রালয়গী চেম্পিয়ন্স পোর্তেলগী মখাদা পীরিবা লিঙ্কতা “এ.আই. কোর্নর”দা য়েংবিবা য়াগনি https://champions.gov.in/msme_grievances/news_opinion/analytics.htm
এম.এস.এম.ই. মন্ত্রালয়না অচৌবা মাইক্রো, স্মোল অমসুং মেদিয়ম ইন্তর্প্রাইজেজগী খুদোংচাদবশিং অসি তেংবাং পীনবা অমদি পাম্বৈশিং ফংহন্নবা আর্তিফিসিএল ইন্তলিজেন্স(এ.আই.) অমসুং মেছিন লর্নিং(এম.এল.)গী খ্বাইদগী নৌবা তুলশিং মথৌ পাংথোকপা হৌহনখ্রে। মন্ত্রালয় অসিনা প্রধান মন্ত্রীনা জুন ১, ২০২০দা হৌদোকখিবা মহাক্কী মপাঙ্গল লৈরবা সিঙ্গল সিস্তেম ৱিন্দো ‘চেম্পিয়ন’দা এ.আই. অমদি এম.এল. অসি মথৌ পাংথোকহনখ্রে। মসিগী মল্তী মোদেল সিস্তেম অসিগী লৈবাক অসিগী মফম ৬৯মুক্তা লৈবা ভর্চুএল ওইবা থাক্তা অমদি তেক্নোলোজী হাপ্লবা ফিজিকেল কন্ত্রোল রুমশিংদা পোর্তেল অমা লৈ। য়াম্না তেনবা মতমগী মনুংদা এম.এস.এম.ই.শিংগী ওইবা মমাং থানা লৈরিবা প্লেৎফোর্মশিংগী মনুংদা অমা ওইরকখ্রে। এম.এস.এম.ই. মন্ত্রালয়না কোবিদ-১৯ অসি শিংনবা অমা ওইনা লৌরে অমদি তুংলমচৎকী ওইবা থবক পাংথোক্নবশিংগা লোয়ননা খুদোংচাবা অমা ওইনা লৌরে।
লুরবা তানফম অসিদা মন্ত্রালয় অসিনা থৱায় য়াওনা এম.এস.এম.ই.বু শৌগৎপদা নত্তনা মসিগী অরুবা থৌদোক অসি খুদোংচাবা অমদা ওন্থোক্নবা হোৎনরি অদুগা তশেংনমক অথিং-অপনশিং অসি লোইশিলহন্দুনা অমদি মাগী পেরাদাইম অদু ওন্থোক্তুনা চেম্পিয়ন ওইহন্নবা হোৎনরি।
এম.এস.এম.ই.মন্ত্রালয়না মখা তানা হায়খি মদুদি মহাক অসি লৈবাক অমদি এম.এস.এম.ই. অসি ইন্দস্ত্রীগী মায়কৈরোমদা ওনশিন্নবগী মায়কৈরোমদা ওনশিলহন্নবা মপুং ওইনা লেপ্তনা হোৎনরি। মসিনা শুপ্নতগী ইন্দস্ত্রী ৪.০গী মওংদা ক্লাসিফাইদ তেক্নোলোজীশিং অসি লৌশিনবদা নত্তনা এম.এস.এম.ই. অসি মসিবু লৌশিন্নবা পুক্নিং থৌগৎলি। মসিনা এম.এস.এম.ই. অসি সেন্সর, মোতোরশিং, কম্প্যুতর দিস্প্লে অমসুং অতৈ এনিমেসন তেক্নোলোজীশিংগুম্বা মরুওইবা অমদি থবক পাংথোকপা ঙন্বা প্রদক্তশিং শাবদা মতেংসু পীরি। মসিগী মথং-মনাওসিদা হান্না ৱাশকখিবা অদুগুম্না মন্ত্রালয়না মাগী চেম্পিয়ন্স পোর্তেলদা আর্তিফিসিএল ইন্তলিজেন্স(এ.আই.) অমসুং মেছিন লর্নিং(এম.এল.) অসি মথৌ পাংথোকহনখ্রে। মসিগী থবক অসিদা তেক্নোলোজী কম্পনী, ইন্তেল অসি মহাক্কী খোংবুরোইনি। হৌখিবা থা মঙাসিদা ইন্তেলনা এ.আই. অমসুং এম.এল.গী তুল খরা মথৌ পাংথোকহনবদা মন্ত্রালয়বু লমজিং-লমতাকপিখিবা অসিনা ঙসি শিজিন্ননবা শেম-শাবা লৌইখ্রে। মন্ত্রালয়না মসিসু হায়খি মদুদি ইন্তেল অমসুং মহাক্কী তেক্নোলোজী পীথোক-পীশিন তৌবনা মন্ত্রালয়গী চেম্পিয়ন্স পোর্তেলদা এ.আই. অমসুং এম.এল.গী দোমেন পুম্বা মমল তিংদনা মথৌ পাংথোকহনখ্রে।
এম.এস.এম.ই.কী মন্ত্রী, নিতিন গদকরীনা ঙসি ইন্তেলদগী হৌদোকখিবা এ.আই. সবমিত্তা মসিগা মরি লৈননা মন্ত্রালয়না পাংথোকখিবা থবকশিং অসি পাকথোক-চাউথোকহনখ্রে। মহাক্না ইন্তেল অমসুং মাগী কোংবুরোইগী ‘ইন্দিয়া প্রো-বোনো’গীদমক্তা মসিগী সর্ভিস অসি ফংহন্নবগীদমক্তা থোইদোক্না তৌবিমল খংবা উৎখ্রে। মহাক্না মসিমসু হায়খি মদুদি এন.আই.সি.গী মতেংদগী অমদি ইন্তেলগী প্রমনেন্ত তীমগী লমজিং-লমতাক্না মন্ত্রালয় অসিদা ইনহাউসতগী ওইনা অদুম্মক মপুং ওইবা ৱাখল্লোন, স্কোপ এনালাইসিস অমদি দিজাইন শেম্বা ঙমখি। মহাক্না থম্মোইনুংদগী মসিগী তীমশিং অসিবু থাগৎপা ফোংদোকখি।
আর্তিফিসিএল ইন্তলিজেন্সগী মতাংদা-
•এ.আই. মেছিনশিং অসি মীওইবগুম ৱাখল খনবা ঙম্বা, থবক তৌবা অমদি তম্বা ঙম্নবগী ৱাখল্লোন অমনি। •মসিদা মেছিনশিং অসি তম্নবা, চুশিন্ননবা অমদি থবক পাংথোকপা ঙম্নবগী কেপাসিতী লৈরিবা অসি “রুল বেজ (এম.আই.এস.) ওতোমেসন”না তৌবা ঙমদে।
ঙসি মথৌ পাংথোকহনখিবা অদু মসিগী তাঙ্কক অসিদনি:
- এ.আই.না এম.এস.এম.ই.মন্ত্রালয় অসি এম.এস.এম.ই.গা মরি লৈনবা থৌশিল-থৌরাংগী থবক অসি চত্থনবগীদমক্তা ফেসবুক, ত্বিতর, ইন্সতাগ্রাম, ব্লোগ, ফোরম অমসুং ওনলাইনগী ই-পাওশিংদগী ঐখোয়গীদা মপুং ফানা লৈরমদবা সোসিএল মেদিয়াগী ইনসাইতশিং অসি ফংহনবা হৌখি।
- মন্ত্রালয়না হায়খি মদুদি হৌজিক ঐখোয় ৱাকৎশিং অসি রিদ্রেসেল তৌনবগীদমক্তা ঐখোয়গী চেম্পিয়ন্স পোর্তেলগী থোংদগী লাকপা ৱাকৎশিং অমসুং দেতাশিংগ মখা পোল্লম্মি। অদুবু হৌজিক ঐখোয়না মপুং ওইনা এম.এস.এম.ই.গী সেক্তরগী ঈহুল অসি খংবা ঙম্লে, স্তেকহোল্দরশিংনা ঐখোয়গী পোর্তেলদা চংদনফাওবা।
- মন্ত্রালয়গী ওফিসিএলশিংদা হায়বদা হৌজিক রিএল-তাইমদা এম.এস.এম.ই.গী সেক্তরগা মরি লৈনরিবা নত্রগা মসিগী মখা পোল্লিবা মীওইশিংগী অনিংবশিং অসি খংবা ঙম্লগনি।
- মসিদা নত্তনা এ.আই.গী তুলশিংনা খংবদা লায়হনবা দেতা-দ্রাইভন ইনসাইতশিং অসি ফংহল্লি। মসিনা কয়ারক হন্না ইনফোর্মেসন মেনেজমেন্ত সিস্তেম(এম.আই.এস.)কী ত্রেদিস্নেল তুলশিংদা ফংদবা দেতা অসি স্লাইস অমসুং দাইস তৌবা ঙমগনি।
- মসিনা ঐখোয়গী অখং-অহৈশিংসিগীদা নত্তনা চুম্নগী স্তাফশিংদসু লাইনা থবক পাংথোক্নবা পোইন্তশিং অদু থীবা ঙমহল্লি।
- ওফিসিএল অমগী মতুং ইন্না দেতা এনালাইতিক্স অসি সেন্ত্রেল (হব লেভেল)গী তীমশিংগা লোয়ননা রিএল-তাইম লাইব দেতা লিঙ্ককী মওংদা লাইনা পীথোক-পীশিন তৌবা য়াই অমদি ভারত পুম্বদা শন্দোক্না লৈরিবা চেম্পিয়ন্স কন্ত্রোল রুমগা ৱারী শান্নবা য়াই।
- মন্ত্রালয়না খনবদা হৌজিক্কী মতুংদগী এনালাইসিসগীদমক্তা দেতা শেম্বগী অৱাবা থবক অদু এ.আই.না তৌরগনি ; মতৌ অসিগুম্না হ্যুমেন রিসোর্সশিংদা মীশিংদগী হেন্না প্রদক্তিব ওইবা থবকশিংদা হাপচিন্নবগীদমক্তা মসিগী থবক অসিদগী নান্থোকপা ঙম্লগনি।
মন্ত্রালয়না ফোংদোকখি মদুদি মসিগী ৱাখল্লোনশিং অমসুং ওইরকপা য়াবা থবকশিং অসিগা লোয়ননা হৌজিক-হৌজিক মসি হৌদোকখ্রে:
•ইনসাইত অসি ফংনবগীদমক্তা এ.আই. অমসুং এনালাইতিক্স তেক্নোলোজীগা কোন্ননা মশাগী চেম্পিয়ন্স পোর্তেল অসি থবক পাংথোকপা ঙম্বা অমসুং থবক্তা কান্নহনবা;
•মসিনা পাক-চাউবা মওংদা ফংলিবা সোসিএল মেদিয়া অমদি ওনলাইন দেতাদা য়ুম্ফমদা ইনফোর্মেসন ইন্তলিজেন্স অমসুং সেন্তিমেন্ত এনালাইসিস তৌবা য়াওরিবা মখোয়দা রিএল-তাইমগী ৱাফমশিং অদু খংবদা মতেং পীগনি।
ওফিসিএল অমগী মতুং ইন্না মসিগী ইনপুৎ অমসুং ইন্তর্ভেন্সন অসিনা ঐখোয়গী ইনফোর্মেসন রিসোর্সশিং অসি হেনগৎহনগনি অদুগা ঐখোয়গী হ্যুমেন রিসোর্সশিং অসি মনিং তমহল্লগনি।
এম.এস.এম.ই.মন্ত্রালয়না মসিমসু হায়রি মদুদি হৌজিক মথংগী তাঙ্কক অসি মরি লৈনবা মওংদা হেন্না লাইরে, মসিগীদমক্তা তোঙান-তোঙানবা ত্রাইএলশিং চত্থরি। অনিশুবা তাঙ্কক্তা রিএল-তাইমগী ৱাকৎশিং অসি রিদ্রেসেল তৌবা অমদি য়েংশিন্নবা তাক্লক্কনি। মসিদা য়াওরিবশিং অসিদি:
•পোর্তেল শিজিন্নরিবশিংগী ক্বেরীশিংগী থবক পাংথোক্লিবশিং হেন্না য়াংশিলহন্নবা এ.আই.গী থবক পাংথোকপা ঙম্বা চেতবোৎশিংগী থোংদগী কন্ত্রোল রুমশিং অমদি ওফিসরশিংগী প্রফোর্মেন্স অসি হেনগৎহন্নবা;
•চেম্পিয়ন্স পোর্তেলগী থোংদগী নিংথিনা রিজোলুসন তৌবা অমদি য়াম্লবদগী য়াম্লবা স্তেকহোল্দরশিংনা পেন্নবগীদমক্তা সিঙ্গল ৱিন্দো সিস্তেম অমদি ৱাকৎশিং অসি রিদ্রেসেল তৌনবা সিস্তেম অসি মপুং ফানা থবক তৌবগী খোংজেল অসিদা রিএল-তাইম অমসুং মরিক চুম্বা এনালাইতিক্স ফংহনবা।
******
(Release ID: 1665762)
Visitor Counter : 96


text:
পেত্রোলিয়ম অমসুং নেচরেল গ্যাস মন্ত্রালয়
শ্রী ধর্মেন্দ্রা প্রধান্না ইন্তর্নেস্নেল সোলর এলাইন্সতা পেত্রোলিয়ম অমসুং গ্যাস সেক্তর পি.এস.য়ু, মঙা য়াওশিল্লগনি হায়না লাউথোকখ্রে
অহানবা মালেমগী সোলর তেক্নোলোজী সম্মিৎতা ৱা ঙাংবদা শ্রী প্রধান্না হায় ইন্দিয়ন ওইল অমসুং গ্যাস কম্পনীশিংনা ক্লিন ইনর্জী ত্রাঞ্জিন্দা শরুক য়াবা হেনগৎলক্লি অমসুং থৱায় য়াওশিল্লি
Posted On:
08 SEP 2020 6:42PM by PIB Imphal
পেত্রোলিয়ম অমসুং নেচরেল গ্যাসকী মন্ত্রালয়গী মখাদা লৈবা পব্লিক সেক্তর অন্দরতেকিং (পি.এস.য়ু.) মঙা কোর্পোরেৎ পার্তনর ওইনা ইন্তর্নেস্নেল সোলর এলাইন্স (আই.এস.এ.)’স কোলিসন ফোর সস্তেনেবল ক্লাইমেৎ এক্সন (আই.এস.এ.-সি.এস.সি.এ.) য়াওরগনি। আই.এস.এ.না শিনবা অহানবা ৱার্ল্দ সোলর তেক্নোলোজী সম্মিৎতা মহাক্কী হৌদোকপগী ৱারোল পীবদা পেত্রোলিয়ম অমসুং নেচরেল গ্যাসকী মন্ত্রী শ্রী ধর্মেন্দ্রা প্রধান্না হায় ওইল এন্দ নেচরেল গ্যাস কোর্পোরেসন লিমিতেদ (ও.এন.জি.সি.), ইন্দিয়ন ওইল কোর্পোরেসন লিমিতেদ (আই.ও.সি.এল.), ভারত পেত্রোলিয়ম কোর্পোরেসন লিমিতেদ (বি.পি.সি.এল.), হিন্দুস্তান পেত্রোলিয়ম কোর্পোরেসন লিমিতেদ (ঐচ.পি.সি.এল. অমসুং গেল (ইন্দিয়া)না আই.এস.এ.গী কোর্পস ফন্দদা মতাং পাংলগনি।
শ্রী প্রধান্না হায় ক্লীন ইনর্জী ত্রাঞ্জিসন্দা ইন্দিয়ন ওইল অমসুং গ্যাস কম্পনীশিংনা শরুক য়াবা হেনগৎলক্লি। “কার্বোন ফুৎপ্রিন্ত হন্থহন্নবা কম্পনীশিং অসিনা রিন্যুএবলশিং, বাইওফ্যুলশিং অমসুং হাইদ্রোজেনগুম্বা গ্রীন ইনর্জীদা শেল থারিবা অসিদা মীৎয়েং চংলি। ঐখোয়না ইন্দস্ত্রী অয়াম্বদা থৱায় য়াওশিন্নাবা থৌগৎলি, মরু ওইনা ওইল অমসুং গ্যাস কম্পনীশিং অসি সোলর ওন্থোক্নবা অসিদা শরুক য়ারি।” হায়না মহাক্না মখা তাখি।
সেক্তর অসিদা হৌজিক ফাওবদা মাই পাকখিবশিংগী মতাংদা শ্রী প্রধান্না হায়খি ঐখোয়গী ওইল অমসুং গ্যাস কম্পনীশিংনা মখোয়গী ভেল্যু চেনদা সোলর পেনেলশিং হাপ্নবা হোৎনরি অমদি হৌজিক ইন্সতোল তৌরিবা সোলর পাৱরগী কেপাসিতী অসি ২৭০ মেগা ঢাতনি। “লাক্লিবা চহি অসিদা অহেনবা সোলর কেপাসিতী ৬০ মেগা ৱাত হাপচিল্লগনি। লাক্লিবা চহি মঙা অসিদা পব্লিক সেক্তর ওইল কম্পনীশিংনা ফ্যুল স্তেসনগী ৫০% সোলর ওন্থোক্নবা খোঙথাং লৌখৎখ্রে। হৌখিবা চহিদা খ্বাইদগী চাউবা পব্লিক সেক্তর ওইল মার্কেতিং কম্পনী ওইরিবা ইন্দিয়ন ওইলগী ফ্যুল স্তেসন ৫০০০ হেন্না সোলর ওন্থোকখ্রে। হৌখিবা চহি খরদা ওইল অমসুং গ্যাস কম্পনীশিংনা সোলর পি.ভি. কেপাসিতী চাউনা হাপচিনখ্রে।”
মন্ত্রীনা হায়খি ওইল অমসুং গ্যাস পি.এস.য়ু.শিংনা সোলর অমসুং আর.ই. স্পেসকী মখল কয়াদা লৈরিবা অনৌবা খুদোংচাবশিং য়েংশিনবা হেনগৎলক্লি। হন্দক্তা, ফ্রেঞ্চ মেজর তোতেলনা ভারত্তা পি.শিং হদা লি.ি. কেপাসিতভি. প্লান্তশিং চল্লাইনবা ২ গেগা ৱাত লৈনবা শেল থাদগনি হায়না লাউথোকখ্রে। “কোবিদ-১৯ লায়চৎকী হৌজিক থেংনরিবা খুদোংচাদবশিং অসি লৈজরবসু, ভারতকী সপ্লাই চেন হেনগৎহন্নবা অমসুং মপালদগী সোলর মোদ্যুলশিংগী পোৎ পুশিল্লকপগী মখা পোনবা হন্থহন্নবা থবক লৌখৎলি। ‘আত্ম নির্ভর ভারত অভিয়ান’ নত্রগা মরোমদোম লেপচবা ঙম্বা ভারত ওইনবা অওনবশিং পুরক্নবগী মখাদা ইকাই খুম্নরিবা প্রধান মন্ত্রী নরেন্দ্র মোদীনা লাউথোকখি মদুদি ঐখোয়গী লৈবাক অসি ১০ গেগা ৱাতকী অনৌবা সোলর ইক্বিপমেন্ত শানবা তোঙান তোঙানবা প্লেয়রশিংদগি প্রপোজেলশিং লাকখি। ইকাই খুম্নবরি প্রধান মন্ত্রীনা নরেন্দ্র মোদীগী শেল চংদবা য়ুম মনুংদা সোলরগী চাক থোংনবগী পাম্বৈশিং পুথোক্নবগী অপাম্বা অসিদা ঐখোয়গী কম্পনী আই.ও.সি.এল.না সোলর ইনর্জীদা য়ুম্ফম ওইবা প্রদক্তশিংগা চান্নবা লমদা থবক তৌরিবা য়ু.এস.তা য়ুম্ফম ওইবা স্তার্ত-অপ অমা ওইরিবা এম/এস সন বক্কেৎ সিস্তেমগা চুংশিন্নখ্রে। ঐখোয়না লৈবাক পুম্বদা শাফু পীবা ঙমগদবা সোলর সেক্তরদা অনৌবা ৱাখল্লোন অমসুং চাউথোকপা য়াবা তাই-অপশিং হেনগৎহন্নবা ইন্দিয়ন ওইল অমসুং গ্যাস কম্পনীশিং থৌগৎলি।”, হায়না মহাক্না মখা তাখি।
ইকাই খুম্নরিবা প্রধান মন্ত্রী নরেন্দ্র মোদী অমসুং মতম অদুগী ফ্রেঞ্চকী প্রসিদেন্তনা নবেম্বর ৩০, ২০১৫গী পেরিসকী য়ু.এন. ক্লাইমেৎ চেঞ্জ কনফরেন্স হৌদোকখিবদগী হোদুনা আই.এস.এ.না লেপ্তনা খোঙথাং কয়া লৌখৎলিবা অসি থাগৎলদুনা শ্রী প্রধান্না হায়খি ভারত্তা মখোয়গী হেদক্বাতরশিংগা লোয়ননা খ্বাইদগী নৌবা ইন্তর-গভর্মেন্ত ইন্তর্নেস্নেল ওর্গনাইজেসন ওইনা আই.এস.এ. অসি ভারতকী মল্তিলেতরেলিজমদা থাজবা থম্বগী খুদম অমা ওইবতা নত্তনা মসিনা অফবা, সস্তেনেনল অমসুং তুংলমচৎতা গ্রীম ওইন্নবা হোৎনরি। গ্রহ অসিগী মীপুম খুদিংমক্না ঐখোয়গী ইনর্জীগী মথৌ তারিবশিং অসিগী ময়াম্না য়েন্নবা য়াবা পম্বৈ অমা ওইনা পুনশিন্দুনা নুমিৎকী অচৌবা কান্নবা অসি শীজিন্নবগী ৱাখল্লোন অমসুং থাজবা অদু এলাইন্স অসিনা উৎলি হায়না মহাক্না ফোঙদোকখি।
শ্রী প্রধান্না হায় মদুদি লায়রবশিংদা সোলর ইনরজী হোংনা ফংহনবদা হৌজিক লৈরিবা তোঙানবা শেল থুমগী ওইবা নত্রগা তেক্নোলোজীগী ওইবা অপনবশিং অসি কোকহন্নবা ৱাখল্লোন লৈজৈ। “আই.এস.এ.না পীরিবা প্লেৎফোর্ম অসি মালেম পুম্বগী লৈবাকশিংনা ইনর্জীগী মথৌ তাবা হেনগৎলক্লি অসিগা চপ চান্নরি। ভারতকী ওইল অমসুং গ্যাস কম্পনীশিংনা আই.এস.এ.গা পুন্না চৎমিন্দুনা ভারত লোয়ননা চাউখৎলক্লিবা অতোপ্পা লৈবাকশিংদা সোলরদা য়ুম্ফম ওইবা প্রোজেক্তশিং ইমপ্লিমেন্ত তৌনবা খুদোংচাবশিং থিগনি, মসিদা আই.এস.এ.না সোলর ইনর্জী ইনফ্রাস্ত্রকচর থুনা য়াংনা চাউখৎহন্নবা মীৎয়েং চংলি”, হায়না শ্রী প্রধান্না থমখি।
ইন্দিয়ন ওইল অমসুং গ্যাস ইন্দস্ত্রীগী ইনর্জীগী মরক্তা অচৌবা ইনর্জীগী পার্তনরশীপনা ভারত মনুংদা খক্তা নত্তনা ভারতকী মপান্দসু সোলর দিবেলপমেন্তগী অনৌবা য়ুগ অমগী লম্বেল শেম্লগী হায়না থাজবা ফোঙদোক্লদুনা শ্রী প্রধান্না হায় মসরধান্না িবেলপমেন্তগী অনৌবা চহা িগী অওনবা অমসুং অহোংবা পুরকপা অসিগী মরুওইবদি সোলর তেক্নোলোজীশিংদা খুমাং চাউশিনবা অমসুং মালেমদা মসি অতাবা মমলদা ফংহনবনি। মহাক্না হায় অউম্বা মীৎয়েং অমসুং রিসোর্শিং মরাং কায়না ফংহনবগা লোয়ননা সরকারশিং, ইন্দস্ত্রীশিংগী মকোকথোংবশিং, ইনোবেতরশিং অমসুং একাদেমিয়া অমসুং তেক্নোলোজী দিবেলপরশিংনা মালেম পুম্বদা লৈরিবা লৈবাকশিংদা সোলার রিভোউসন অসিগী কানবশিং শোইদনা ফংহন্নবা পুন্না হোৎনমিন্নবা মথৌ তাই।
******
(Release ID: 1652580)
Visitor Counter : 73


text:
নহারোল অমসুং শান্ন-খোৎনবগী মন্ত্রালয়
মীওই খুদিংমক হকচাং ফহন্নবা লৈবাক শীনবা থুংনা পায়খৎপা ফিত ইন্দিয়া য়ুথ ক্লবশিং য়ুথ এফেয়ার্স অমসুং স্পোর্তসকী য়ুনিয়ন মিনিস্তর কিরেন রিজিজুনা হৌদোকখ্রে
Posted On:
15 AUG 2020 4:17PM by PIB Imphal
ঙসি লৈবাক অসিগী ৭৩সুবা নিংতম্বা নুমিৎ থৌরমদা লৈবাক শীনবা থুংনা পায়খৎপা ফিত ইন্দিয়া য়ুথ ক্লবশিং য়ুথ এফেয়ার্স অমসুং স্পোর্তসকী য়ুনিয়ন মিনিস্তর কিরেন রিজিজুনা হৌদোকখ্রে। প্রধান মন্ত্রীনা হৌদোকপা ফিত ইন্দিয়া মুভমেন্তগী শরুক অমা ওইরিবা ফিত ইন্দিয়া য়ুথ ক্লব অসিনা হকচাং ফনা লৈনবগী মতাংদা লৈবাক শীনবা থুংনা মীয়াম পাকশন্না খঙহন্নবা নহারোলশিংগী থৌনা শীজিন্নগনি।
ফিত ইন্দিয়া য়ুথ ক্লব অসিনা দিস্ত্রিক য়ুনিত অমগী মখাদা লৈবাক অসিগী ব্লোগ খুদিংমক্তা ফিত ইন্দিয়া য়ুথ ক্লব অমা রেজিস্তার তৌনবা নেহরু য়ুব কেন্দ্র সঙ্গথান অমসুং নেসনেল সর্বিস স্কিমনা স্কাউদস অমসুং গাইদস, এন.সি.সি অমসুং অতোপ্পা নহারোলশিংগী লুপশিংগী ভোলুন্তিয়ার লাখ ৭৫ হেন্না পুনশিনগনি অমসুং ক্লবকী মেম্বর অমনা লৈকায় অমগী মীয়াম নোংমগী মনুংদা য়ামদ্রবদা মিনিত ৩০দগী মিনিত ৬০ ফাওবা শাজেল তৌনবা পুক্নিং থৌগৎকনি। মসিগী মথক্তা, থা অহুম খুদিংগী লৈকায়গী ওইবা হকচাং ফনা লৈনবা থৌরম অমা পাংথোক্নবা ক্লবশিংনা স্কুলশিং অমসুং লৈকাই অদুগী লুপশিংদা পুক্নিং থৌগৎকনি।
থবক অসিগী মতাংদা য়ুনিয়ন মিনিস্তরনা হায়খি, মশা ফবা নাগরিক খক্তনা মহাক্কী লৈবাক্কী থবক তৌবা ঙমগনি অমসুং দরকার ওইরকপা মতমদা মরুপ-মপাংশিংগী মতেং পাংবা ঙমগনি। হৌজিক ভারতকী অপুনবা মীশিং বিল্লিয়ন ১.৩নি অমসুং ঐখোয়না নহারোল ভোলুন্তিয়র লাখ ৭৫ হান্নদগী লৈরে অমসুং অথুবদা করোর ১ অমা য়ৌরগনি। চাংনাইনা শাজেল তৌনবা ভোলুন্তিয়ার করোর ১না য়ামদ্রবদা ভারতকী মফম কয়াদা লৈরিবা মীওই করোর ৩০ পুক্নিং থৌগৎকনি হায়না ঐনা থাজবা থম্লি। মতমগী মতুংইন্না, ভোলুন্তিয়রশিং অমসুং ফিত ইন্দিয়া মুভমেন্ত শরুক য়ানবা পুক্নিং থৌগৎলবা মীওইশিং মশিং হেনগৎলক্কনি অমসুং অথুবদা ঐখোয়না ভারতমচা খুদিংমক পাউ ফাওনবা ঙমগনি।
ফিত ইন্দিয়া য়ুথ ক্লবশিংনা অহানবা ওইনা পায়খৎকদবা থবকশিংগী মনুংদা অমদি ওগস্ত ১৫দগী হৌরগা ওক্তোবর ২ ফাওবা পাংথোক্কদৌরিবা ফিত ইন্দিয়া ফ্রিদম রন মীয়াম শরুক য়াহনবনি অমসুং থৌরম অসিদা শরুক য়ারিবশিংনা মখোয়না ঙমজবা চাংদা চেনবা য়াই অমসুং মখোয়না অপাম্বা লম্বীশিংদা চেনবা য়াই। শক্নাইরবা শান্নরোইশিং, কোরপোরেত লুচিংবশিং, য়ুনিফোর্মগী মীওইশিং, স্কুলগী মহৈরোয়শিংনা সোসিএল মেদিয়াদা থাগৎলে অমসুং মখোয়গী নিংতম্বা নুমিৎকী লমজেলশিংগী ফোতোশিং অমসুং ভিদিওশিং #Run4India অমসুং #NewIndiaFitIndia গা লোয়ন্না থাগৎলে।
ওগস্ত ২৯দা ফিত ইন্দিয়া মুভমেন্ত চহি অমা মপুংফারগনি। মমাং চহিদা পাংথোকখিবা থৌরম কয়াগুম, ফিত ইন্দিয়া ফ্রিদম রন লৈবাক অসিগী মীওই কাংলুপ কয়ানা পাম্নরে। সি.আই.এস.এফ, আই.তি.বি.পি, বি.এস.এফ, সি.বি.এস.ই স্কুলশিং, সি.আই.সি.এস. ই স্কুলশিং , এন.এস.এস অমসুং এন.ৱাই.কে ভোলুন্তিয়ারশিং লমজেল অসি ফজনা শরুক য়ারে।
*******
(Release ID: 1646129)
Visitor Counter : 47


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ অপদেৎ
Posted On:
16 NOV 2021 9:14AM by PIB Imphal
লৈবাক পুম্বগী ভেক্সিনেসন দ্রাইব অসিগী মখাদা হৌজিক ফাওবদা ভেক্সিন দোজ করোর ১১২.৯৭ কাপথোকখ্রে
ভারতকী হৌজিক লৈরিবা এক্তিব কেস মশিং ১,৩০,৭৯৩ লৈরি; নুমিৎ ৫২৫ খ্বায়দগী নেম্বা ওইরি
অপুনবা কেস্তগী এক্তিব কেস একাউন্ত ১% মখাদা লৈরি, হৌজিক্কী ওইনা ০.৩৮%দা লৈরি; ২০২০ মার্চতগী খ্বায়দগী নেম্বা ওইরি
হৌজিক ওইরিবা ফগৎলকপগী চাং ৯৮.২৭%দা লৈরি; ২০২০ মার্চতগী খ্বায়দগী নেম্বা ওইরি
পুং ২৪ মনুংদা ১১,৯৭১ ফগৎলক্তুনা, অপুনবা মীশিং ৩,৩৮,৬১,৭৫৬ ফগৎলকখ্রে
পুং ২৪ মনুংদা অনৌবা কেস ৮,৮৬৫ লাকখি; নুমিৎ ২৮৭গী মনুংদা খ্বায়দগী নেম্বনি
নোংমগী ওইবা পোজিতিবিতী রেত (০.৮০% ) হৌখিবা নুমিৎ ৪৩নিদা ২% মখাদা ওইরি
হৌখিবা নুমিৎ ৫৩দা চয়োলগী পোজিতিবিতী রেত ২%গী মখাদা লৈদুনা হৌজিক (০.৯৭%)দা লৈরি
হৌজিক ফাওবদা অপুনবা তেস্ত করোর ৬২.৫৭ তৌখ্রে
****
(Release ID: 1772195)
Visitor Counter : 124


text:
প্রধানমন্ত্রীগী লোইশঙ
“মোদী@২০: মঙলানশিংনা মঙফাওনরকপা” হায়বগী মতাংদা শক্নাইরবশিংনা ৱাফম ফোংদোকখ্রে
Posted On:
13 MAY 2022 7:11PM by PIB Imphal
“মোদী@২০: মঙলানশিংনা মঙফাওনরকপা” হায়রিবা লাইরিক অসিদা শরুক তম্লকখিবা শক্নাইরবা মীওইশিংনা লাইরিক অসিগী চেপ্তরগা মরী লৈনবা মখোয়গী এক্সপেরিএন্স অমসুং থীমগী মতাংদা ৱারী শারকখ্রে। ভারতকী উপ রাস্ত্রপতি, শ্রী এম. ভেঙ্কয়া নাইদুনা লাইরিক অসি হন্দক্তা ফোঙখিবনি। লাইরিক অসি দোমেন ২২গী অখঙ-অহৈশিংনা প্রধান মন্ত্রী, শ্রী নরেন্দ্র মোদীনা রাজ্য অমসুং লৈবাক্কী থাক্তা মকোক থোঙবা ফম পায়খিবা চহি ২০দা গুজরাতকী মুখ্য মন্ত্রী অমসুং মতুং তারকপদা ভারতকী প্রধান মন্ত্রী ওইনা তোঙানবা দোমেনশিংদা মথৌ পাংথোকখিবা অমসুং ৱাখল্লোন লৈখিবগী মতাং কয়া পুথোক্তুনা আর্তিকল ২১দা পুন্সিনা লাইরিক অমনি।
প্রধান মন্ত্রী ওফিসনা ন্যু ইন্দিয়া জঙ্কসন, ‘য়ুথ চেনেল’না পাউদমলকখিবশিংবু অমুক্কা হন্না ত্বীত তৌরকখি।
মখাদা পীরিবশিং অসি পাউদমশিং য়াওবা ভিদিওগী ত্বীতশিংনি।
“ভারতকী শক্নাইরবা অমসুং ওলিম্পিক মেদল অনি ফংলবা বেদমিন্তন শান্নরোই @Pvsindhu1না “মোদী@২০: মঙলনাশিংনা মঙফাওনরকপা” লাইরিক্তা য়াওবা মহাক্কী চেপ্তরদা অসুম্না ইখি”।
পি.এম. অসি চিংননীংঙাই ওইদনা নহারোলশিংগী আইকোন্নি হায়না মহাক্না হায়খি অমসুং কাঙলোন চুম্নবা শন্দোক্না তাক্লি। মহাক্না ইরিবা চেপ্তরদা মতৌ করম্না শম্লপ্না তাকই হায়বা অমুক্তা য়েংবীয়ু।
“@isolarallianceকী দাইরেক্তর, শ্রী অজয় মাথুরনা “মোদী@২০: মঙলনাশিংনা মঙফাওনরকপা” লাইরিক অসিদা য়াওবা মহাক্কী চাপ্তরদা ইখিবা”।
“পি.এম. মোদীনা অকোয়বগী ফিভম ঙাক-শেনবা অমসুং চাউখৎ-থৌরাংগী তঙাই ফদবশিংবু পরিং নাইনা শেন্নখিবগী মওং অসি চেপ্তর অসিদা শন্দোক্না তাকপগুম্না য়াম্না নীংথিজনা পাংথোকখি”।
“অইবা @authoramishনা পি.এম. মোদীবু “মোদী@২০: মঙলনাশিংনা মঙফাওনরকপা” লাইরিক অসিদা য়াওরিবা মহাক্কী চেপ্তরদা ভারতকী নাৎ অমসুং চাউখৎপগী হেরিতেজপু কন্নবা অমসুং হিংগৎহন্নবা হোৎনবগীদমক্তা ‘ভগিরথী প্রয়াসি’ হায়না কৌরি”।
“শক্নাইরবা এক্তর, @AnupamPKherনা “মোদী@২০: মঙলনাশিংনা মঙফাওনরকপা”.” লাইরিক অসিদা য়াওরিবা মহাক্কী চেপ্তরদা ইরাং থোক্লকপা মতমদা পি.এম. মোদীবু খ্বাইদগী থাজবা মীওই করিগী ওইরিবনো অমসুং মসিগী মরম্বু মহাক্না শন্দোক্না তাক্লি”।
“ভারতকী লৌউ-শিংউবগী মশক নাইরবা সাইন্তিস্ত, প্রোফঃ @agulati115না “মোদী@২০: মঙলনাশিংনা মঙফাওনরকপা” লাইরিক অসিদা য়াওবা মহাক্কী চেপ্তরদা পি.এম. মোদীগী এগ্রিকলচরগী মতাংদা লৈবা রেকোর্দকী মতাংদা ইরি”।
“প্রধান মন্ত্রীগী হান্নগী প্রিন্সিপাল সেক্রেতরীনা “মোদী@২০: মঙলনাশিংনা মঙফাওনরকপা” হায়বা লাইরিক অসিদা পি.এম.গী মতাংদা ইরি। মহাক্না মশামক্না উবা ওইবনা, শ্রী মিশ্রাবু পি.এম. মোদীগী মমিং লৈরবা সেবা পীবগী থৌওংগী মতাংদা ইবদা খ্বাইদগী মতিক চাবা ওইনা হায়নরি”।
“প্রোফঃ @manojladwa অসি মশক নাইবা অমসুং ভারতকী দাইস্পোরাগী মমিং লৈরবা মেম্বর অমনি অমসুং মহাক্না “মোদী@২০: মঙলনাশিংনা মঙফাওনরকপা” লাইরিক্তা য়াওবা মহাক্কী চেপ্তরগী মতাংদা পাউদম্লি”।
“ভারতকী শক্নাইরবা সেফোলোজিস্ত @PradeepGuptaAMIনা “মোদী@২০: মঙলনাশিংনা মঙফাওনরকপা” লাইরিক অসিদা মনুং চল্লিবা মহাক্কী চেপ্তরদা পি.এম. মোদীনা ইলেক্তসিয়নরিংবু মতম পুম্বগী ওইনা মতোউ করম্না শেমদোকখি অমসুং অহোংবা পুরকখি হায়বগী মতাংদা ইরি”।
“ভারতকী এক্সতর্নেল এফিয়র্স মন্ত্রী @DrSJaishankarনা “মোদী@২০: মঙলনাশিংনা মঙফাওনরকপা” লাইরিক অসিদা য়াওবা মহাক্কী চেপ্তরদা মশাগী ওইবা য়াম্না নুংঙাইবা ৱারী কয়াগী পাউদম্লি”।
“ফর্স্ত জেনেরেসন ওন্তোপ্রিনর, @udaykotakনা “মোদী@২০: মঙলনাশিংনা মঙফাওনরকপা” লাইরিক অসিগী মনুং চনবা মহাক্কী চেপ্তরদা প্রাইভেত ইন্তর্প্রাইসকী ভেল্যু অমসুং লন-থুম শেম্বা মীওইশিংগী ভেল্যুগী মতাংগী থীমদা শন্দোক্না তাক্লি”।
“ভারতকী চীফ ইকোনোমিক এদভাইজর, দাঃ ভি. অনন্ত নাগেস্বরন্না পি.এম. মোদীগী ইকোনোনোমীগা মরী লৈনবা প্রোজেক্তশিংবু খোঙজেল য়াঙনা অমসুং পাক চাউনা পাংথোকপা ঙম্বগী তোপ-তোপ্পা মগুনগী মতাংদা ইরি।
দাঃ ভি.এ.এন. অসি “মোদী@২০: মঙলনাশিংনা মঙফাওনরকপা” লাইরিক অসিদা মহাক্না ঙাংলিবা কয়ানা মরম ওইদুনা মীয়াম্না শকখঙবা মীওইনি”।
“সি.আই.আই.গী হান্নগী প্রসিদেন্ত অমসুং এপোলো গ্রুপকী একজেক্যুতিব ভি.পি. @shobanakamineniনা “মোদী@২০: মঙলনাশিংনা মঙফাওনরকপা” লাইরিক অসিদা য়াওবা মহাক্কী চেপ্তরগী মতাংদা পাউদম্বা।
মসিদি নুপীশিংগী চাউখৎ-থৌরাং খক্তা নত্ত্রে, মসিদি নুপীশিংনা লুচিংদুনা চাউখৎ-থৌরাং পুরকপনি হায়না মিস কামিনেনীনা হায়রি”।
“আই.এম.এফ.কী একজেক্যুতিব দাইরেক্তর, দাঃ @surjitbhallaনা “মোদী@২০: মঙলনাশিংনা মঙফাওনরকপা” লাইরিক্তা য়াওবা মহাক্কী চেপ্তরদা হায়বা।
দাঃ ভল্লা মার্শেলগী দেতা অমসুং দেপ দাইব এনালাইসিসনা শ্রী মোদীগী পোলিসীনা লাইরবশিংদা য়ৌবদা মতোউ করম্না মায় পাক্লিবনো হায়বগী মতাংদা নৈনখি”।
“মেদিকেল থবক্কী খাইদগী ইকায় খুম্নবশিংগী মরক্তা অমা ওইরিবা @NarayanaHealthগী দাঃ দেবী শেত্তীনা পি}এম. মোদীনা থৌনা লৈনা কোবিদ-১৯গী মখা তারকপা থৌওং শেনব্বগী মতাংদা পাউদমখি।
দাঃ শেত্তীনা “মোদী@২০: মঙলনাশিংনা মঙফাওনরকপা” লাইরিক অসিদা মসিগী মতাংদা মহাক্কী চেপ্তরদা হায়রি”।
“কলম্বিয়া য়ুনিভর্সিতীগী প্রোফঃ @Apanagariyaনা “মোদী@২০: মঙলনাশিংনা মঙফাওনরকপা” লাইরিক অসিদা য়াওবা মহাক্কী চেপ্তরদা থমখিবা ৱারোল”।
“শক্নাইরবা তেক্নোলোজিস্ত, @NandanNilekaniনা “মোদী@২০: মঙলনাশিংনা মঙফাওনরকপা” লাইরিক্তা য়াওবা মহাক্কী চেপ্তরদা অসুম্না ইখি।
অফবা লৈঙাক লৈহন্নবগীদমক্তা তেক্নোলোজী শিজিন্নবা অমসুং প্রধান মন্ত্রীগী তোপ-তোপ্পা ৱারী কয়াগী মতাংদা শ্রী নিলেকানিনা লাইরিক অসিদা ফোংদোক্লি”।
“ইকোনোমিস্ত অমসুং অইবা, প্রোফঃ @ShamikaRaviনা “মোদী@২০: মঙলনাশিংনা মঙফাওনরকপা” লাইরিক অসিদা পি.এম. মোদীগী দেতানা শাফু পীবগী তোপ-তোপ্পা থৌওংগী মতাংদা তাক্লি।
প্রোফঃ রবিনা মীওই মিলিয়ন কয়াগী পুন্সিবু হেন্না ফহনবদা অচৌবা শাফু পীখিবা মাইক্রো রিভোল্যুসনগী মতাংদা পাউদম্লি”।
মমিং লৈরবা অইবা অমসুং ফিলান্থ্রোপিস্ত, সুধা মুর্তীনা “মোদী@২০: মঙলনাশিংনা মঙফাওনরকপা” লাইরিক অসিদা পি.এম. মোদীবু “অহোংবা পুরকপা নুংশিৎ (ৱিন্দ ওফ চেঞ্জ)” হায়না কৌরি।
মিস মুর্তীনা ভারত্তা অহোংবা কয়া লাক্লিবা অসিগী মতাংদা তমদুনা য়াম্না নুংঙাইবা ৱারী কয়া লিরি”।
****
(Release ID: 1825232)
Visitor Counter : 29
Read this release in:
Assamese
,
Bengali
,
Kannada
,
English
,
Urdu
,
Hindi
,
Marathi
,
Punjabi
,
Gujarati
,
Odia
,
Tamil
,
Telugu
,
Malayalam


text:
প্রধানমন্ত্রীগী লোইশঙ
প্রধান মন্ত্রীনা জাতিগী শান্না খোৎনবগী নুমিৎতা শান্নরোইশিংদা য়াইফ পাউজেল পীরি; মেজর ধ্যান চান্দগী মফমদা ইকাই খুম্নবা উৎখ্রে
Posted On:
29 AUG 2020 10:37AM by PIB Imphal
প্রধান মন্ত্রী শ্রী নরেন্দ্র মোদীনা জাতিগী শান্না খোৎনবগী নুমিৎতা শান্নরোইশিংদা য়াইফ পাউজেল পীখ্রে। প্রধান মন্ত্রীনা ভারতকী হোকী মশান্নগী মমিং লৈরবা শান্নরোই মেজর ধ্যান চান্দগী মফমদা ইকাই খুম্নবসু উৎখি।
প্রধান মন্ত্রীনা হায়খি, “তোঙান তোঙানবা শান্না খোৎনবগী লমদা ভারতপু শক্তাক্লিবা মশক নায়রবা শান্নরোই পুম্নমক্না চাউনা মায় পাকখিবশিং অদুবু নুংঙাইবা ফোঙদোকপা ওইনা জাতিগী শান্না খোৎনবগী নুমিৎ অসি পাল্লন তৌরি। মখোয়গী লেপ্পা লৈতবা থৌনা লিংজেল অসি থোইদোক হেন্দোক্না শীংথানিংঙাই ওই।
ঙসি জাতিগী শান্না খোৎনবগী নুমিৎ অসিদা ঐখোয়না মেজর ধ্যান চান্দদা ইকাই খুম্নবা উৎলি, মহাক্না হোকী স্তিক পায়দুনা অঙাকপা মওংদা হোৎনরম্বা অদু কাউবা ঙমদনা লৈহৌরগনি।
ঙসি অসি ঐখোয়গী পীথোরক্লবা শান্নরোইশিংনা মায় পাক্লিবা অসিদা মতেং পাংলিবা ইমুং-মনুংশিং, কোচশিং অমসুং স্তাফশিংনা অদুবু থাগৎপা ফোঙদোকপগী নুমিৎ অমনি।
ভারত সরকারনা শান্না খোৎনবা অসি চাউখৎহন্নবা খোঙথাং কয়া লৌখৎলি অমসুং ভারত্তা লৈরিবা পীথোরক্লবা শান্নরোইশিং মতেং পাংলি। মসিগা লোয়ননা ঐহাক্না মীপুম খুদিংদা শান্না খোৎনবা অমসুং হকচাং ফানা থম্নবা শাজেল তৌবা অসি মখোয়গী নোংমগী তঙাই ফদবা শরুক অমা ওইহনিংঙি। মসি তৌবগী কান্নবা কয়া লৈ। মীপুম খুদিং নুংঙাইনা অমদি হকচাং ফনা লৈবা ওইরসনু!”
#NationalSportsDay is a day to celebrate the remarkable achievements of all those exemplary sportspersons who have represented India in various sports and made our nation proud. Their tenacity and determination are outstanding.
— Narendra Modi (@narendramodi) August 29, 2020
*****
(Release ID: 1649446)
Visitor Counter : 103
Read this release in:
Punjabi
,
English
,
Urdu
,
Marathi
,
Hindi
,
Bengali
,
Assamese
,
Gujarati
,
Odia
,
Tamil
,
Telugu
,
Kannada
,
Malayalam


text:
প্রধানমন্ত্রীগী লোইশঙ
পন্দিত জসরাজ কলচরেল ফাউন্দেশন হৌদোকপদা পি.এম.না থমখিবা ৱারোল
“ম্যুজিক অসি ঐখোয়বু ঐখোয়গী তাইবংগী শিন্থাবু মশক খঙহল্লিবা পাম্বৈ অমনি অমসুং মসিনা ঐখোয়বু তাংবংপান অসিগা লৈনরিবা মরীশিং অসিদগী অহেনবা অমা তানবদা মতেং পাংঙি”
“য়োগাগী নুমিত্তা থেংনরকখিবা অদুনা তাক্লি মদুদি মালেম অসিনা ইন্দিয়ন হেরিতেজতগী কান্নবা ফংখি অমসুং ইন্দিয়ন ম্যুজিক অসিদসু মীওইবগী ৱাখলগী নুংদা ফাওরিবা অদুবুসু হোংহনবগী কেপাসিতী লৈ”
“মালেম অসিদা লৈরিবা মীপুম খদিংমক্না ইন্দিয়ন ম্যিুজিক্কী মতাংদা খঙবা , তম্বা অমসুং কান্নবা লৌবগী হক লৈ। মসিবু য়েংশিনবা হায়বসি ঐখোয়গী ইথৌদাংনি”
“তেক্নোলোজীগী ইনফ্লুয়েন্সনা মাইকৈ খুদিংমক্তা থল্লবা হৌজিক্কী মতম অসিদা, ম্যুজিক্কী লম অসিদসু তেক্নোলোজী অমসুং আই.তি.গী অহোংবা অমা পুরক্কদবনি”
“ঙসিদি ঐখোয়না কাশিগুম্বা ঐখোয়গী আর্ত অমসুং কলচরগী সেন্তর অমা অমুক হন্না শেমগৎলি”
Posted On:
28 JAN 2022 4:36PM by PIB Imphal
প্রধান মন্ত্রী, শ্রী নরেন্দ্র মোদীনা ইন্দিয়ন ক্লাসিকেল ম্যুজিক্কী শক্নাইরবা লুচিংবা পান্দিৎ জসরাজপু মহাক্কী জয়েন্তি থৌরম অসিদা ইকাইখুম্নবা উৎখ্রে। প্রধান মন্ত্রীনা পন্দিত জসরাজনা ম্যুজিক অসিবু অমর ওইহৌরগদবা শক্লোন অমা পীবগী মতাংদা ঙাংখি অমসুং মাইস্ত্রো অসিগী য়াম্না ফজরবা লিগেসী অসিবু হিংহন্দুনা থম্বগীদমক্তা দুরগা জসরাজ অমসুং পন্দিত শারাং দেবপু থাগৎখি। প্রধান মন্ত্রীনা ভীদিও কনফরেন্সিংগী খুত্থাংদা পন্দিত জসরাজ কলচরেল ফাউন্দেশন হৌদোকপগী থৌরমদা ৱা ঙাংখি।
প্রধান মন্ত্রীনা ইন্দিয়ন ম্যুজিক ত্রেদিশনগী গুরুশিংনা তাকপীরম্বা য়াম্না পাক-চাউরবা মহৈ-মশিং অদুগী মতাংদা পন্দুনা ঙাংখি। শ্রী মোদীনা হায়খি মদুদি কোস্মিক ইনর্জীবু ফাওবা ঙম্বগী পাঙ্গল লৈহনবা অমসুং তাইবংপাল অসিগী ঈচেলদা ম্যুজিকপু উবা ঙমহনবা অসিনা ইন্দিয়ন ক্লাসিকেল ম্যুজিক অসিবু খ্বাইদগী হেন্না তোপ-তোপ্পা ঔইহল্লিবনি। “ম্যুজিক অসি ঐখোয়বু ঐখোয়গী তাইবংগী শিন্থাবু মশক খঙহল্লিবা পাম্বৈ অমনি অমসুং মসিনা ঐখোয়বু তাংবংপান অসিগা লৈনরিবা মরীশিং অসিদগী অহেনবা অমা তানবদা মতেং পাংঙি” হায়না প্রধান মন্ত্রীনা হায়খি।
প্রধান মন্ত্রীনা ভারতকী ফজরবা আর্ত অমসুং কলচরগী হেরিতেজ অসিবু ঙাক-শেন্দুনা থম্নবগী পান্দম থম্বগীদমক্তা পন্দিত জসরাজ কলচরেল ফাউন্দেশনবু থাগৎখি। ফাউন্সেশন অসিনা তেক্নোলোজীগী মতম অসিগী মরু ওইবা এসপেক্ত অনিদা মীৎয়েং থম্নবা হায়না মহাক্না হায়খি। অহানবদা, ইন্দিয়ন ম্যুজিক্না গ্লোবেলাইজেশনগী মতম অসিদা মশাগী ওইবা শক্তম অমা শেমগদবনি হায়না মহাক্না হায়খি। য়োগাগী নুমিত্তা থেংনরকখিবা অদুনা তাক্লি মদুদি মালেম অসিনা ইন্দিয়ন হেরিতেজতগী কান্নবা ফংখি অমসুং ইন্দিয়ন ম্যুজিক অসিদসু মীওইবগী ৱাখলগী নুংদা ফাওরিবা অদুবুসু হোংহনবগী কেপাসিতী লৈ হায়না মহাক্না হায়খি। “মালেম অসিদা লৈরিবা মীপুম খদিংমক্না ইন্দিয়ন ম্যিুজিক্কী মতাংদা খঙবা , তম্বা অমসুং কান্নবা লৌবগী হক লৈ। মদুবু য়েংশিনবা হায়বসি ঐখোয়গী ইথৌদাংনি” হায়না মহাক্না হায়খি।
অনিশুবদা, তেক্নোলোজীগী ইনফ্লুয়েন্সনা মাইকৈ খুদিংমক্তা থল্লবা হৌজিক্কী মতম অসিদা, ম্যুজিক্কী লম অসিদসু তেক্নোলোজী অমসুং আই.তি.গী অহোংবা অমা পুরক্কদবনি হায়না প্রধান মন্ত্রীনা হায়খি। মহাক্না ভারতকী ইন্সত্রুমেন্তশিং অমসুং চৎনবীশিংদা য়ুমফম ওইবা, ম্যুজিক খক্কীদমক্তা কত্থোক্লবা স্তার্তঅপশিংগীদমক্তা হায়রকখি।
কাশিগুম্বা কলচর অমসুং আর্তকী সেন্তরশিং অমুক হন্না শেমগৎনবা হন্দক মরক হৌৎনরকখিবশিং অদুগী মতাংদসু মহাক্না হায়খি। ভারতনা মহৌশাগী অইং-অশাগী ফিভম কাইদনা থম্বা অমসুং মহৌশাগীদমক্তা নুংশিবা অদুদা থাজবা থমদুনা মালেমদা অশোই-অঙাম য়াওদবা তুংগীদমক্তা লম্বি উৎখ্রে হায়না প্রধান মন্ত্রীনা হায়খি। “এরিতেজকা লোইননা ভারতকী চাউখৎপগী খোংচৎ অসিদা, ‘সবকা প্রয়াস’সু য়াওহনগদবনি” হায়না হায়রদুনা মহাক্না লোইশিনখি।
*****
(Release ID: 1793362)
Visitor Counter : 68
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
রেলৱে মন্ত্রালয়
রেলৱেজনা লোকদাউন্না মরম ওইদুনা তোঙান-তোঙানবা মফমশিংদা পন্দুনা লৈরিবা মাইগ্রেন্ত ৱার্করশিং, পিলগ্রিমশিং, তুরিস্তশিং, মহৈরোইশিং অমসুং অতোপ্পা মীওইশিং পুথোক-পুশিন তৌনবা শ্রমিক স্পিসিয়েল ত্রেনশিং হৌদোক্লে
মসিগী অখন্নবা ত্রেনশিং অসি মরী লৈনবা রাজ্য সরকার অনিমক্কী হায়জরকপগী মতুং ইন্না মফম অমদগী মফম অমদা চেনগনি
Posted On:
01 MAY 2020 4:51PM by PIB Imphal
গৃহ মন্ত্রালয়না ইশু তৌবা গাইদলাইনগী মতুং ইন্না লোকদাউন্না মরম ওইদুনা তোঙান-তোঙানবা মফমশিংদা পন্দুনা লৈরিবা মাইগ্রেন্ত ৱার্করশিং, পিলগ্রিমশিং, তুরিস্তশিং, মহৈরোইশিং অমসুং অতোপ্পা মীওইশিং পুথোক-পুশিন তৌনবা ঙসি “লেবর দে”দগী শ্রমিক স্পিসিয়েল ত্রেনশিং চেন্নবা ৱারেপ লৌরে।
মসিগী ত্রেনশিং অসি স্তেন্দর্দ প্রোতোকোলগী মতুং ইন্না পন্দুনা লৈরিবা মীওইশিং অসি থাদোক্কদৌরিবা অমদি লৌশিনগদৌরিবা মরী লৈনবা রাজ্য সরকার অনিমক্কী হায়জরকপগী মতুং ইন্না মফম অমদগী মফম মদা চেনগনি। রেলৱে অমসুং রাজ্য সরকারশিংনা মসিগী শ্রমিক স্পিসিয়েলশিং অসি কোওর্দিনেসন অমসুং স্মুথ ওপরেসনগীদমক সেনিয়র ওফিসিয়োলশিংবু নোদেল ওফিসরশিং ওইনা হাপকনি।
পেসেঞ্জরশিংবু থাদোক্কদৌরিবা রাজ্যশিংনা স্ক্রীন তৌগনি অমদি লাইওং লৈতবা খক্তমক চৎপা য়াবগী অয়াবা পীনি। থাদোক্কদৌরিবা রাজ্য সরকারশিংনা মীওইশিং অসিবু ত্রেন্দা তোংহন্নবগীদমক মরী লৈনবা রেলৱে স্তেসন ফাওবা সেনিতাইজ তৌরবা বসশিংদা সোসিয়েল দিস্তেন্সিগী নিয়মশিং ঙাক্না অমদি অতোপ্পা চেকশিন থৌরাংশিংগা লোয়ননা বেতচ নাইনা পুরক্কদবনি। পেসেঞ্জর পুম্নমক্কীদমক ফেস কোভর হাপ্পা অসি তৌদবা য়াদবা অমা ওইগনি। থাদোক্কদৌরিবা রাজ্যশিংনা অহৌবা স্তেসন্দা চানবা অমসুং থক্নবা ঈশিং পেসেঞ্জরশিংদা ফংহনগনি।
রেলৱেনা পেসেঞ্জরশিংগী তেঙবাংগা লোয়ননা সোসিয়ে দিস্তেন্সিংগী নিয়মশিং অমসুং লু-নানবা ঙাক্না চৎনবা হোৎনগনি। অশাংবা লম্বীশিংদা রেলৱেনা খোংচৎ মনুংদা চাকলেন অমা পীগনি।
পন্থুংফমদা য়ৌরবা মতমদা পেসেঞ্জরশিংবু রাজ্য সরকারনা রিসিব তৌগনি, মফম অদুদা মখোয়গী স্ক্রীনিং, দরকার ওইরবদি ক্বরেন্তাইন অমসুং রেলৱে স্তেসনদগী মখা তাবা খোংচৎকীদমক শিল-লাংগনি।
লৈবাক অসিনা মায়োক্নরিবা ক্রাইসিসকী মতম অসিদা ইন্দিয়ান রেলৱেগী ওফিসর অমসুং স্তাফ পুম্নমক্না ঐখোয়গী ফে্লো ইন্দিয়নশিংগী সেবা তৌনবগীদমক ৱারেপ লৌরি অমদি মীপুম খুদিংমক্কী সপোর্ত অমসুং কোওপরেসন পাম্লি।
****
(Release ID: 1620312)
Visitor Counter : 112
Read this release in:
Telugu
,
Malayalam
,
English
,
Urdu
,
Hindi
,
Marathi
,
Punjabi
,
Gujarati
,
Odia
,
Tamil
,
Kannada


text:
বাংলাদেশকী মণিপুরী লক্তগী ইহান হানবা ওইনা বাংলাদেশ সিভিল সার্ভিস (বিসিএস) মায়পাকলখ্রবী ৩৬শুবা কেডরগী মৈতৈ নুপী রিপামনি দেবীগী মফমদা হরাও-তয়াম্বা ফোঙদোকপগী থৌরম অমা মণিপুরী যুব সমিতি, শিবগঞ্জ, সিলেটনা শিল্লাংদুনা আগষ্টকী তাং ১৭, ২০১৮দা চীংলেম্না পাঙথোকখ্রে। মণিপুরী তাঁত প্রশিক্ষণ ও উন্নয়ন কেন্দ্র, শিবগঞ্জ, সিলেটতা পাঙথোকখিবা থৌরম অদুদা বাংলাদেশ মণিপুরী মহিলা সমিতিগী প্রেসিদেন্ট এস রিনা দেবী, মণিপুরী যুব সমিতিগী প্রেসিদেন্ট ফেলেম ধীরেন, আরআরএমসিঐইচ কী ইউরোলোজি দিপার্তমেন্টকী হেদ ডাঃ প্রমোদ রঞ্জন সিংহ নচিংবা মরুওইবা মীওইশিং শরুক য়াখি।
রিপামনি দেবী মৌলভীবাজার জিলাগী ধামাই খুঙ্গংদগীনি, ভাগ্য সিংহ অমসুং নেনাবী দেবী মচানুপী অহলনি। খৃঃকুমজা ২০১০দা সৌদি আরবতা থবক তৌরিবা কানন কুমার সিংহগা লুহোংখি। ছোট ধামাই এলপী স্কুলদগী ৫শুবা ক্লাস তমখি। খৃঃকুমজা ২০০১দা এস.এস.সি পাস তৌখি, খৃঃকুমজা ২০০৭দা টিএন খানম দিগ্রী কোলেজতগী ঐইচএসসি পাস তৌরবা মতুংদা খৃঃকুমজা ২০০৮ দা এম.সি. কোলেজতকী ফার্স্ট ক্লাসতা মাস্টার লোইখি।
Pao sing asi ga loinana atei e-pao gi damak


text:
ৱাহং
ঐহাক যীশুদা থাজবা থমজরে .. মখা করি?
পাওখুম
ঐহাক যীশুদা থাজবা থমজরে .. মখা করি?
নুংঙাইরে! অদোমগী পুন্সিবু মশক হোংহনবা ঙমগদবা ৱারেপ অমা অদোমনা লৌবিবসিদা! অদোমনা অসুমনা হংবীরকপা য়াই, ‘‘মখা করি? ঐহাকনা করমনা ঈপুরোয়গা লোয়ননা খোঙশানবা হৌগনি?’’ বাইবলদগী লৌথোরকপা মখাদ পীরিবা খোঙফম মঙা অসিনা অদোমগী লমবেল তাক্কনি। অদোমগী খোঙচৎ মনুংদা অদোমনা ৱাহং হংনিংলকপা মতমদুদা, হাংদোক্লগা য়েংবীয়ু www.gotquestions.org/Meitei
1। অদোম অরান খুবম মশক খঙনবা হোৎনরে হায়বসি শোয়হনবীরগনু
1 যোহন 5:13 না ঐখোয়দা হায়, ‘‘ঈপুরোয়গী মচানিপা অদুগী মিংদা থাজবা থমলবা নখোয়দা লোম্বা নাইদনা হিংবা লৈরে হায়বসি নখোয়না খঙননবা, ঐনা ৱারমশিং অসি নখোয়দা ইরবনি।’’ ঈপুরোয়না ঐখোয়বু অরান খুবম মশক খঙহন্নিংই। ঐখোয়বু কনবিরে হায়বসি শোয়দ্রবনি খঙনবা ঈপূরোয়না ঐখোয়বু চোতনা থাজবা থমহন্নিংই। অরান খুবমগী মরু ওইবা ৱাফম খর ঐখোয় শমলপনা, য়েংমিন্নসি:
(a) ঐখোয় পূম্নমক পাপ চেল্লে। ঈপুরোয়না নুংঙাইরোইদবা থবকশিং ঐখোয় পূমনমকনা তৌদুনা লৈরে (ী রোমান 3:23)।
(b) ঐখোয়গী পাপকী হায়রুরবদি, ঐখোয় ঈপুরোয়দগী মতম চুপ্পা তোখায়না থমদুনা চৈরাক পীবা চপ চারবনি ( রোমান6:23)।
(c) ঐখোয়গী পাপকীদমক চৈরাক কোকনবা যীশুনা ক্রোশ মথক্তা শিবিখি (রোমীয় 5:8; 2 কোরিন্থীয় 5:21)। ঐখোয়না ফংগদবা চৈরাক অদু ফংদুনা, যীশুনা ঐখোয়গী মহুৎ শিন্দুনা শিবিখি। যীশুনা অমুক হিংগৎলকপসিনা মহাকনা শিরুবসি ঐখোয়গী পাপকীদমকনি হায়বা চপ চানা উৎলে।
(d) মহাকনা শিরুবসি ঐখোয়গী পাপকীদমকনি হায়বসিদা থাজদুনা যীশুদা থাজবা থমলিবা মখোয় পুমনমক্তা ঙাকপীবা অমদি অরান খুবম ঈপুরোয়না পীনবীরবনি (যোহন 3:16; রোমীয় 5:1; রোমীয় 8:1)।
মসি অরান খুবমগী পাওজেলনি! অদোমনা অদোমগী লানবীবা মপু ওইনা যীশু খৃষ্টদা অদোমগী থাজবা থম্বীরবদি, অদোমবু কনবীরবনি। অদোমগী পাপ পুমনমক কোকপীখ্রবদি ঈপুরোয়না অদোমবু কৈদৌঙৈদসু থাদোকলরোই অমসুং হুনদোকলরোই (রোমীয় 8:38-39; মাথি 28:20)। নিংশিংবিয়ু, অদোমগী অরান খুবম যীশুনা পীবা ঙম্বনি (যোহন 10:28-29)। অদোমনা অদোমগী লানবীবা মপু ওইনা যীশুখক্তবু লৌশিনজবা ঙমলবদি অদোম লাইরৈপাক্তা ঈপুরোয়গা লোয়ননা লোম্বা নাইদনা হিংলুগনি হায়বসিদা থাজবা ঙমগনি!
2। বাইবল তম্বীবা ঙম্বা অফবা চচর্চ অমা খঙনবা থিবিয়ু।
শঙ অমগুমনা চচর্চপু খনবীগনু। চচর্চ হায়বদি মফম অদুদা পূল্লিবা মীশিং অদুবুনি। যীশু খৃষ্টবু থাজবশিং অমগা অমগা য়েন্নদুনা চামিন্নৈ হায়বসি য়ামনা মরূ ওইবা ৱাফম অমনি। মসি চচর্চকী মরূ ওইবা ওইহন্নিংবশিং মনুংদ অমনি। হৌজিক্তি অদোমগী থাজবা যীশু খৃষ্টদা থমখ্রবা মরমনা, ঐখোয়না অদোমদা কনশিন্না হায়জরি মদুদি অদোমগী লৈফম অদুৱাইদা বাইবলবু চপ চান থাজজবা চচর্চ অমা ফংনবা থিবিরগা পাষ্টরদুগা ৱারী শান্নবীয়ু। যীশু খৃষ্টদা অদোমনা নৌনা থাজরকপা অদুগী মতাঙদা খঙহনবীয়ু।
চচর্চকী অনীশুবা ওইহন্নিংবা অমদি বাইবল তম্বীবনি। অদোমগী পুন্সিদা ঈপুরোয়গী পাওতাকশিং মতৌ করমনা পানশিনগদগে খঙনবা অদোম তমশিনবীয়ু। বাইবলবু খঙলবদি পুন্সি মায় পাকনা হিংবগা লোয়ননা পাংগলসু কল্লবনি। 2 তিমোথিয় 3:16-17 না হায়, ‘‘পূয়া পুম্নমক ঈপুরোয় য়াওরিবনি, অদুনা ঈপুরোয়গী মী ওইরবা পুমনমক্ অফবা থবক খুদিং মপুং ফান তৌনবা, অচুম্বা লম্বী খঙনবা, ৱারক ৱাতেম তৌনবা, চুমথোকনবা অমদি হৈনবা মরমগীদমক কান্নবা তৌরক্কনি।’’
চচর্চকী অহুমশুবা ওইহন্নিংবা অমদি ঈরাৎপনি। ঈরাৎপা হায়বসি ঈপুরোয়বু মহাকনা তৌখিবা থবক পুম্নমক অদুগীদমক্তা তৌবীমল খঙবা উৎপনি! ঈপুরোয়না ঐখোয়বু কনবিবনি। ঈপুরোয়না ঐখোয়বু নুংশিবিরি। ঈপুরোয়না ঐখোয়গীদমক পৈশিনবীরি। ঈপুরোয়না ঐখোয়বু লমজিং লমতাকপীরি। ঐখোয়না মহাকপু তৌবীমল খঙবা উৎফম থোক্তব্রা? ঈপুরোয়দি অশেঙবনি, অচুম্বগী মশকনি, নুংশি চাওবনি, থৌজাল হৈবনি, অমসুং মতিক মঙাল নাইবনি। ফোংদোকপীবা 4:11 না হায়, ‘‘ঐখোয়গীদি মপু ইবুঙো, ঐখোয়গীদি ঈপুরোয়, ইবুঙোদি মতিক মঙাল চাওবনি অমদি ঈকায়খুমনফমনি অমদি পাঙ্গল চাওবমকনি, মরমদি ইবুঙো নহাকনা পোৎ পুমনমকপু শেমবীবনি, নহাক্কী অনিংবা মতুংইন্না পুম্নমক শেমবীদুনা মখোয় হিংজরিবনি।’’
3। ঈপূরোয়গী ৱাখলদা লুপনবা নুংতিগী মতম কাইথোকপীয়ু।
ঈপুরোয়গী ৱাখলদা লুপনবা নুংতিগী মতম কাইথোকপা ঐখোয়গীদমক্তদি মসি য়াম্নমক মরূ ওইবনি। মসিবু মীওই খরনা ‘‘অচিকপা মতম’’ কৌই। খরনা মসিবু ‘‘থৱায় হকচাং লুপ্পা’’ কৌই, মরমদি মতমসিদা ঐখোয়না ঈপুরোয়গী ৱাখলদা পুংলুপ লুপশিনবা ঙমগনি। মীওই খরনা অয়ুক্কী মতমনা হেন্না পামনৈ, খরনা নুংদাংৱাইরমদনা হেন্না পামনৈ। মতমগী ৱাফম অসিদি করিশু থোইদোক্তে হায়বদি অদোমনা পাঙথোকনিংবা মতমদুদা অদুম্মক চৎথবা য়াই। লুরিবা ৱাফমদি ঈপুরোয়গা লোয়ননা লৈমিন্নবা ঙমননবা অদোমগী মতম চাং নাইনা কাইথোকলিব্রা হায়বসিনি। ঈপুরোয়গা লোয়ননা লৈমিন্নখিবা মতম করি থৌদোকশিংদা য়াওবীখ্রবগে?
(a) হায়জবা। হায়জবা হায়বসি ঈপুরোয়গী মফমদা ইচম চমনা অনিংবা ফোংদোকপবু খঙনৈ। ঈপুরোয়গী মফমদা অদোমগী ফিভম অমসুং অপাম্বা ফোংদোকপীয়ু। লৌশিং অমসুং পাওতাক পীবীনবা ঈপুরোয়গী মফমদা হায়জবীয়ু। অদোমগী মথৌ তাবশিং পীবীনবা ঈপুরোয়গী মফমদা হায়জবীয়ু। অদোমনা ঈপুরোয়বু অসুক্কী মতিক নুংশিজবা অমদি মহাকনা অদোমগীদমক তৌবীখিবা পূমনমক অদুবু অদুক্কী মতিক শীংথাদুনা মঙোন্দা ৱারী ওইনা লিবিদুনা তাহনবীয়ু। মদুনি হায়জবা কৌনরিবা পুমনমক।
(b) বাইবল পাবা। বাইবলবু চচর্চ, নোংমাইজিং স্কুল, অমসুং/ নত্রগা বাইবল নৈনফমদা তম্বীরবসু- ইশাগী য়েংদুনা বাইবল পাব মথৌ তাই। মায় পাক্লবা খৃষ্ট্যান পুনসি অমদা হিংনবা অদোমনা খঙনিংলিবা খুদিংমক বাইবলদা য়াওরি। মতৌ করমনা অফবা ৱারেপশিং লৌগদগে, মতৌ করমনা ঈপুরোয়গী অনিংববু মশক খঙবা ঙমগদগে, মতৌ করমনা অতোপ্পগী মফমদা মিনিষ্ট্রি তৌগদগে, অমদি মতৌ করমনা লাইনিং লম্বী চাওখৎহনগদগে হায়রিবশিং অসিগী মতাঙদা ঈপুরোয়না তাকপা পাওতাক মসিদা য়াওরি। বাইবল অসি ঐখোয়দা পীবীরবা ঈপুরোয়গী ৱাহৈদুমকনি। বাইবল অসিমক ঈপুরোয়বু নুংঙাইহনবা অদুগা ঐখোয়বুসু পেলহনবা লমবী অমদা ঐখোয়গী পুনসি করমনা লেনগদগে তাকপা পূন্সিদা চঙদবা য়াদবা ঈপুরোয়গী পাওতাক য়াওবা খুৎপায়নি।
4। লাইনিং লম্বীদা অদোমবু মতেং পাংব ঙম্বশিংগা মরী ফনা থম্বীয়ু।
1 কোরিন্থীয় 15:33 না ঐখোয়দা তাকলি, ‘‘শেরান্ননা লমজিংহনগনু: ‘ফত্তবা মী তিন্নরবদি অফবা লমচৎ মাঙখিবনি।’’ বাইবলদা ‘‘ফত্তবা’’ মীওইশিংনা ঐখোয়গী ঈথক্তা তৌবা ঙম্বশিং মরমদা ঐখোয়না চেকশিনগদবশিং পিক থন্না য়াওরি। পাপকী মশক ওইরবা থবকশিং তৌদুনা লৈরিবশিংগা মতম লেনমিন্নবা তারবদি ঐখোয়বুসু অদুগুম্বা থবকশিং অদুদা চিংথগনি। ঐখোয়গী অকোয়বদা লৈরিবা মীশিংগী লমচৎনা ঐখোয়গী ঈথক্তা ‘‘মমি তাশিনবা’’ শোয়দবনি। ঐখোয়গী অকোয়বদা ইবুঙোবু নুংশিবা অমদি মঙোন্দা থৱায় লুপলবশিং লৈহনবা অসুক্কী মতিক মরূ ওই হায়রিবসি মরম অসিদগীনি।
অদোম্বু মতেঙ পাংবা অমদি পুকনিং থৌগৎপা ঙম্বা মরুপ অমা অনীদং, অদোমগী চচর্চতগী ফংবা ঙম্ব্রা য়েংবীয়ু (ইব্রিয় 3:13; 10:24)। অদোমগী অচিকপা মতম, অদোমনা তৌরিবশিং, অমদি অদোমগা ঈপুরোয়গা চৎমিন্নবা অসিগী মতাংদা অদোম্বু থৌদাং লৌহন্নবা অদোমগী মরুপশিংদা শিন্নবীয়ু। হায়রিবসিমক অদোমনা মখোয়গীদমক্তা তৌবা ঙমলগদ্রা হায়না মখোয়দা হংবীয়ু। ইবুঙোবু মখোয়গী লানবীহৈবনি হায়না মশক খঙবা ঙমদবা অদোমগী মরুপ পুমনমক অদোমনা তিন্নবিদবা তাই হায়বদি নত্তে। মখোয়গা মখা চৎথনা মরুপ শান্নবীবগা লোয়ননা মখোয়বু নুংশিবীয়ু। অদোমগী পুন্সি যীশুনা হোংহনবীখ্রে অমদি অদোমনা হান্না তৌরম্বশিং অদুগা চপ মান্নবা থবকশিং অদোম তৌদ্রে হায়বসি মখোয়দা ইচম চমনা খঙহনবীয়ু। অদোমগী মরুপশিংগা লোয়ননা যীশু মশক খঙমিন্নবা ঙমনবগী খুদোংচাব অদোমদা পীনবীয়ু হায়না ঈপুরোয়গী মফমদা খুরুম্বীয়ু।
5। বাপ্টাইজ তৌথোকপীবা।
বাপ্টাইজ তৌববু মী অয়াম্বনা শেরান্ননা লৌনৈ। ‘‘বাপ্টাইজ’’ হায়বা ৱাহৈসিমক ঈশিংদা লুপ্পবু খঙনৈ। বাপ্টাইজ তৌবা অসিমক অদোমগী অনৌবা লাইনিং খৃষ্টদা ওইরে অমদি অদোমগী পুকনিং মঙোন্দা লুপশিনবা ঙমলে হায়না মীয়াম খঙনা লাওথোকপা বাইবলনা তাকপা লম্বেলনি। ঈশিংদা লুপহনবগী থবক অসিনা খৃষ্টগা লোয়ননা লৈরোন চনমিন্নরুবগী মওংনি। ঈশিংদগী ফাওগৎলকপা অসিনা খৃষ্টগা লোয়ননা অমুক হিংগৎমিন্নরকলে তাকপনি। বাপ্টাইজ তৌরুবদগী ইশামক যীশুনা শিরুবা, যীশুবু লৈরোন চললুবা অমদি যীশুনা হিংগৎলকখিবা অসিনচিংবা অসিগা পাংখক ওইরবনি (রোমীয় 6:3-4)।
বাপ্টাইজ তৌবনা অদোমবু কনবীবদি নত্তে। বাপ্টাইজ তৌবনা অদোমগী পাপশিং কোকহন্দে। বাপ্টাইজ তৌবা হায়বসি হায়বা ইনবগী ইচম চম্বা খোঙথাং অমনি, অরান খুবমগীদমক খৃষ্টখক্তদা অদোম থাজরে হায়না মীয়াম খঙনা লাওথোকপনি। বাপ্টাইজ তৌবা মরূ ওই মরমদি মসি হায়বা ইন্নবগী খোঙথাং অমনি- খৃষ্টবু থাজবগী মীয়াম খঙনা লাওথোকপনি অমসুং মঙোন্দা অদোম পুংলুপ লুপশিনজরে তাকপনি। অদোম বাপ্টাইজ তৌনিংদুনা শেম শারবদি, অদোম পাষ্টর অমগা ৱারী শান্নবীয়ু।
English
ঐহাক যীশুদা থাজবা থমজরে .. মখা করি?


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯গী অপদেৎ
Posted On:
28 APR 2022 9:09AM by PIB Imphal
লৈবাক শিনবা থুংনা চত্থরিবা তিকা থাবগী খোঙজংগী মখাদা তিকা দোজ করোর ১৮৮.৪০ কাপথোকখ্রে
হৌজিক ভারতকী এক্তিব কেসলোদ ১৬,৯৮০ ওইরি
এক্তিব কেস ০.০৪% ওইরি
ফগৎলকপগী চাং ৯৮.৭৪% ওইরি
হৌখিবা পুং ২৪দা মীওই ২,৫৬৩ ফগৎলক্তুনা অপুনবা ফগৎলকপা মশিং ৪,২৫,২৮,১২৬ য়ৌরে
হৌখিবা পুং ২৪দা অনৌবা কেস ৩,৩০৩ থেংনখি
নোংমগী ওইবা পোজিতিভিতী চাং (০.৬৬%)
চয়োলগী ওইবা পোজিতিভিতী চাং (০.৬১%)
হৌজিক ফাওবদা অপুনবা তেস্ত মশিং করোর ৮৩.৬৪ তৌখ্রে; হৌখিবা পুং ২৪দা তেস্ত মশিং ৪,৯৭,৬৬৯ তৌখি
****
(Release ID: 1820816)
Visitor Counter : 82


text:
তেক্সতাইল মন্ত্রালয়
স্কীম ফোর কেপাসিতী বিল্দিং ইন তেক্সতাইল সেক্তর (সমর্থ)
Posted On:
11 FEB 2021 3:38PM by PIB Imphal
তেক্সতাইল সেক্তরদা লৈরিবা স্কিলগী অৱাৎপা অসি কোকহন্নবা অমসুং নহারোলশিংদা কান্নগদবা অমসুং সস্তেনেবল ওইবা থবক পীনবা তেক্সতাইল ইন্দস্ত্রীনা হোৎনরিবশিং অসিদা মতেং পাংনবা স্কীম ফোর কেপাসিতী বিল্দিং ইন তেক্সতাইল সেক্তর (সমর্থ) অয়াবা পীখি। সমর্থগী পান্দমশিংদি মখাদা পীরি:
i. লং নাইবা অমসুং ফী শাবা য়াওদনা তেক্সতাইলগী অপুনবা ভেল্যু চেন পুম্নমক কভর তৌরিবা ওর্গনাইজ তেক্সতাইল অমসুং মরী লৈনবা সেক্তরশিংদা থবকশিং পীনবা ইন্দস্ত্রীনা হোৎনরিবশিং অসিদা শেল থাদনবা অমসুং মতেং পাংনবা দিমান্দ দ্রিভন ওইবা, প্লেসমেন্ত ওরিয়েন্তেদ নেস্নেল স্কিল্স ক্বালিফিকেসন্স ফ্রেমৱার্ক (এন.এস.ক্যু.এফ.) কম্প্লাইয়েন্ত স্কিলিং প্রোগ্রামশিং ফংহন্নবা
ii. হেন্দলুমশিং, হেন্দিক্রাফশিং, সেরিকলচর অমসুং জুৎকী ত্রেদিসনেল সেক্তরশিংদা স্কিলিং অমসুং স্কিল অপগ্রেদেসন থৌগৎপা
iii. লৈবাক অসিদা লৈরিবা খুন্নাইগী শরুক পুম্নমক্তা খুৎশুমল নত্ত্রগা মশানা মশাবু থবক পীজদুনা সস্তেনেবল লাইফলিহুদকী প্রোবিজন পীবা ঙম্নবা
তেক্সতাইল্স মন্ত্রালয়গী তেক্সতাইল ইন্দস্ত্রী/ইন্দস্ত্রী এসোসিএসনশিং, রাজ্য সরকারগী এজেন্সীশিং অমসুং সেক্তোরেল ওর্গনাইজেসনশিং য়াওবা ইমপ্লিমেন্তিং পার্তনরশিং (আই.পি.শিং)গী খুত্থাংদা সমর্থগী মখাদা স্কিলিং প্রোগ্রাম অসি ইমপ্লিমেন্ত তৌখি। স্কীম অসিগী মখাদা ত্রেনিং সেন্তরশিংগী ফিজিকেল ভেরিফিকেসন তৌরবা মতুংদা তোঙান তোঙানবা ইমপ্লিমেন্তিং পার্তনরশিংদা এল্লোকেৎ তৌখিবা ত্রেনিং তার্গেৎশিংগী অকুপ্পা মরোল মখাদা পীরি :
অন্ধ্র প্রদেশতা সমর্থ স্কীমগী মখাদা হৌজিক ফাওবদা ত্রেন তৌখ্রবা বেনিফিসরীশিংগী স্তেতস মখাদা পীরি:
* বেনিফিসরী ২৯৩ মপুং ফানা ত্রেনিং তৌখ্রে মসিগী মনুংদা ৮৫তা থবক পীখ্রে।
২০২০গী মারচতা চত্থখিবা ত্রেনিংগী বেছ পুম্নমক কোবিদ-১৯ লাইচৎ অমদি সরকারনা লোকদাউনগা মরী লৈননা থমখিবা অথিংবশিংনা মরম ওইদুনা তোপা তাখি। মখা তানা সরকারনা ২০২০গী সেপ্তেম্বরদগী স্কিল দিবেলপমেন্ত ত্রেনিং প্রোগ্রাম হৌনবগী অয়াবা পীখি। কোবিদ-১৯ লাইচৎনা পীবা চৈথেং অসিনা স্কীম অসিগী মখাদা লৈরিবা তশেংবা থবক্কী খোঙজেল অমসুং ফন্দশিং শিজিন্নবা অসিদা অকাইবা ওইখি। অদুম ওইনমক ওনলাইন ত্রেনিং ওফ ত্রেনর্স (তি.ও.তি.) প্রোগ্রাম পাঙথোক্নবা অখন্নবা থৌরাং অমা হৌখি অমসুং ওনলাইন মোদকী খুত্থাংদা ত্রেনর ৫০০ হেন্না সর্তিফাইদ তৌখি। .
মসিগী ৱাফম অসি তেক্সতাইলগী কেন্দ্রগী মন্ত্রী শ্মৃতি জুবিন ইরানিনা ঙসি রাজ্য সভাদা অইবা ওইনা পীবা পাউখুম অমদা ফোঙদোকখিবনি।
****
(Release ID: 1697294)
Visitor Counter : 76


text:
প্রধানমন্ত্রীগী লোইশঙ
নই দিল্লীগী করিয়প্পা গ্রাউন্দদা পাংথোকখিবা এন.সি.সি. রেলীদা প্রধান মন্ত্রীনা থমখিবা ৱারোল
Posted On:
28 JAN 2022 3:22PM by PIB Imphal
থৌরম অসিদা শরুক য়ারিবা লৈবাক্কী ঙাক-শেল মন্ত্রী, রাজনাথ সিংহজী, এন.সি.সি.গী দি.জি., লেফতেনেন্ত জেনেরেল গুরবীরপাল সিংহজী, মফমসিদা তিল্লিবা ইকায় খুম্ননীংঙাই ওইরবশিং, ওফিসরশিং অমসুং গনতন্ত্রা দিবস নুমিৎকী পেরেদতা শরুক য়াখিবা আর্তিস্ত, এন.এস.এস.-এন.সি.সি.গী মরুপশিং!
হৌজিক ঐখোয়গী লৈবাক্না নীংতম্বগী অমৃত মহোৎসব পাংথোক্লি। অদুগা নহা ওইরিবা লৈবাক অমনা, অসিগুম্লবা পুৱারী ওইরবা পুংফম্বু উবা ফংবা মতমদা, মহাক্কী থম্মোইদা হরাও নুংঙাইবগী ইথিল অমা উবা ফংই। মসিগী নুংঙাইবগী ইথিল অসি ঐহাক্না হৌজিকসু করিয়প্পা গ্রাউন্দ অসিদা উবা ফংলি। মসিদি লৈবাক্না ২০৪৭তা নীংতম্বগী চহি ১০০ মপুং ফারকপা মতমদা ঐখোয়গী ৱারেপ্পু মঙফাওনহনগদৌরিবা ভারতকী নহারোলগী শক্তি উৎপনি অমসুং মখোয়না ২০৪৭কী অনৌবা ভারতপু শঙ্গাগনি।
ঐহাক্না অদোমগুম্বা এন.সি.সি.গী কেদেত ওইরকপদা য়াম্না চাউথোকচবা ফাওজৈ। অদুবু, অদোম্না ফংলিবা খুদোংচাবশিং অসি ঐহাক্তি ফংলক্তে। ঐহাক্না ফংলকখিবা এন.সি.সি.গী ত্রেনিং, মদুদগী খঙলকখিবা লৌশিং অসিনা ঐহাক্না ঙসি লৈবাক্কীদমক্তা ইথৌদাং পাংথোকপা অসিদা য়াম্না তেংবাংই, পাঙ্গল হাপ্পী। ঐহাক্না মতম খরগী মমাংদা এন.সি.সি.গী এলম্নি কার্দসু ফংলে। ঐহাক্না ঙসি লৈবাক্কী প্রধান মন্ত্রী অমা ওইবগা লোয়ননা অদোমগা লৈনরিবা মরীগী মাইকৈদগীসু অদোমগী নাক্তা লোইরিবনি। ঐহাক্না ঙসিগী থৌরম অসিদা এন.সি.সি.গী ওফিস পায়রিবশিংগা লোয়ননা কেদেত মরুপশিংগী মফমদা সলাম তৌজরি। অদুগা ঙসি মনা ফংলিবা কেদেতশিংবুসু ঐহাক্না থাগৎপা ফোংদোক্লি। ঙসিদি, ফাওরবা নীংতম লান্মী, পঞ্জাব কেসরী লালা লাজপত রাইগী মপোক নুমিৎসু ওই। অদুগা ফিল্দ মার্শেল করিয়াপ্পাগী মপোক নুমিৎসু ঙসি ওই। লৈবাক শেমগৎ-শাগৎপদা মরু ওইবা থৌদাং লৌবীরম্বা মখোয়গুম্বা অথৌবশিংগী মফমদা ঐহাক্না ইকায় খুম্নজরি।
মরুপশিং,
ঙসিদি, লৈবাক অসিনা অনৌবা ৱারেপ কয়াগা লোয়ননা তুংলমচৎকীদমক্তা চৎলি, অদুগা এন.সি.সি. মপাঙ্গল হেন্না লৈহন্ননবা লৈবাক্না হোৎনবসু লেপ্ত্রি। মসিগীদমক্তা লৈবাক অসিদা অৱাংবা থাক্কী রিভিয়ু কম্মিতী অমসু শেমখ্রবনি। ঐখোয়না হৌখিবা চহি অনিদা লৈবাক্কী ঙমখৈগী মফমশিংদা অনৌবা কেদেত লাখ ১ শেমখ্রে। এন.সি.সি. কেদেতশিংগী ত্রেনিংদা সাইম্যুলেসনগুম্বা মতমগা চুনবা তেক্নোলোজী শিজিন্নবগী চাংসু য়াম্না হেনগৎপসিদা ঐহাক্না নুংঙাইবা ফাওই। ঐখোয়গী এজুকেসনগী পথাপকা এন.সি.সি.গা মরী লৈনহন্নবা লৈবাক অসিনা খোঙথাং কয়া পায়খৎলি। মপুং ওইবা সেল্ফ ফাইনান্সিং স্কিমগী মখাদা লৈবাক্কী কোলেজশিংদা কেদেত লাখ ১সু পাকথোক চাউথোকখ্রে। অসিগুম্বা কেদেত লাখ ১গীদমক্তা হোৎনরিবা অসি স্কুলশিংদসু হৌখ্রবনি।
লৈবাক্কী অনৌবা এজুকেসন পোলিসীগী মখাদা লৈবাক্কী য়ুনিভর্সিতী ৯০না এন.সি.সি.বু ইলেক্তিব সবজেক্ত অমা ওইনা মনুং চলহনবসু হৌখ্রে। ঐহাক্না ঙসি নুপীমচা কেদেত মশিং য়াম্না উবা ফংই। মসিদি লৈবাক্কী হোংলক্লিবা ৱাখল্লোনগী খুদম অমনি। লৈবাক্না অদোমগী থৌদাংগী তঙাই ফদবা লৈরে। লৈবাক অসিদা অদোমগীদমক্তা মশিং থীঙমদ্রবা খুদোংচাবা কয়া লৈরে। আর্মীদা নুপীশিংনা অচৌবা থৌদাং কয়া ফংলি। লৈবাক্কী ইচানুপীশিংনা এয়রফোর্সতা ফাইতর প্লে কয়া পাইরি। তাঞ্জা অসিদা ঐখোয়না নুপীমচা মশিং য়াম্বনা এন.সি.সি.দা য়াওহন্নবা হোৎনফম থোক্লি। মশানা পামজদুনা এন.সি.সি. য়াওরিবা নুপীমচাশিংনা অতোপ্পগী ইথিল ওইরগদবনি।
মরুপশিং,
লৈবাক্কী মমিং লৈরবা কবি, মাখনলাল চতুর্বেদীগী শৈরেং অমসুং মহাক্কী অদুগুম্বা শৈরেং অদুদা মহাক্না অসুম্না হায়রি-
ভুখন্দ বিছা, আকাশ ঔর, নয়নোদক লে, মোদক প্রহার,
ব্রমহান্দ হথেলি পর উছাল, অপ্নে জীবন-ধন কো নিহার।।
মসিগী ৱাহৈশিং অসিনা পাঙ্গল ফংবগী মতাংদা ফোংদোক্লি। কংফালদা পাক শন্না শন্দোক্তুনা, অতিয়াবু কুপ্তুনা অমসুং য়ুনিভর্স্পু খুবাক্তা হাপ্পা ঙম্বা অদুগুম্বা শক্তি ওইবা ওইসনু। লুরবা তাল্লক কয়াবু নোক্তুনা অমসুং কিদনা মাইয়োক্নবা ঙম্বা শক্তি ওইসনু। ঙসিদি, ইমা ভারতীনা নহারোলশিংদা খোল্লাও অসি লাওরি।
ভুখন্দ বিছা, আকাশ ঔর, নয়নোদক লে, মোদক প্রহার,
ব্রমহান্দ হথেলি পর উছাল, অপ্নে জীবন-ধন কো নিহার।।
লাক্কদৌরিবা চহি ২৫গী মতম অসিদি লৈবাক নীংবগী মতম্নি। মালেমগী মীওইশিংনা চেলেঞ্জ অসিবু য়াগনি নত্ত্রগা য়ারোই হায়বসি ঐখোয়গী শিংনবা নত্তে। হৌজিক্কী ওইনা য়াম্না মরু ওইবা ওইরিবদি, মালেম অসিনা ঙসি ভারত্তা থাজবা কয়া অমগা লোয়ননা ইয়েংলিবা অসিদা, ঐখোয়না হোৎনরিবা খুদিংদা পাঙ্গল শোন্থবা কৈদৌনুংদা তৌরোইদবনি।
হৌজিক্কী নীংতম্বগী অমৃত মহোৎসবকী মতমসিদা ভারতনা লৌরিবা ৱারেপ খুদিং, হৌদোক্লিবা খোঙজং খুদিং, মখোয়না অনৌবা পাঙ্গল লেপ্তনা ফংলি অমসুং মসিগী খ্বাইদগী মরু ওইবা মরমদি ঐখোয়গী লৈবাক্কী নহারোল করোর কয়া অসিনি। ঙসিগী মতমসিদা এন.সি.সি., এন.এস.এস.তা য়াওরিবা নহা খুদিং অসি হৌজিক্কী চহি-চা অসিদা পোকপা ঙাক্তনি। অদোম খক্তনা ভারতপু ২০৪৭ ফাওবা য়াম্না লায়না পুদুনা চৎপা ঙমগনি। মরম অদুনা, অদোমগী ৱারেপ, অদোমগী হোৎনজমন্না মাঙফাওনবদা ভারতকী মঙালনা মঙফাওনগনি, ভারতনা মায় পাকপা ঙমগনি। লৈবাক নীংবদগী হেনবা লাইনীং অমত্তা লৈতে, লৈবাক্কীদমক্তা পাংথোকপা থবক্তগী হেনবা থবক অমত্তা লৈতে। লৈবাক্না খ্বাইদগী মাং থানা থমদুনা অদোম্না পাংথোকপা খুদিংমক্না লৈবাক্কী চাউখৎ-থৌরাংদা তেংবাংগনি। ঙসিদি, ঐখোয়গী নহারোলশিংনা ভারতপু স্তার্ত-অপকী মালেমদা খ্বাইদগী মকোক থোংবা মফম অহুমগী মরক্তা থম্বীরে। কোরোনাগী লুরবা তাঞ্জা অসিদা য়ুনিকোর্ন কয়া শেমখিবশিং অসিনা ভারতকী নহারোলশিংগী মপাঙ্গল উৎলি। কোরোনাগী মনুংখক্তদা য়ুনিকোর্ন ৫০দগী হেন্না থোকখিবগী মতাংদা অদোমসু অমুক্তা খন্থবীয়ু। য়ুনিকোর্ন অমমম অমসুং স্তার্ত-অপ খুদিংগী মমল অসি লুপা করোর লিশিং তরেত মখায় হেল্লি হায়বসি অদোমসু খঙনরমগনি। অসিগুম্বা ৱারোল অসিনা ইশাদা থাজবসু য়াম্না হেনগৎহল্লিবনি। অদুগা মসিদা খ্বাইদগী মরু ওইবা ৱাফম অসি করিনো হায়বা খঙবরা? মসিগী স্তার্ত-অপ লিশিং কয়া অসি লৈবাক্কী শিংনবা অমমমগী ৱারোইশিন পীনবা শেমখিবনি। খরা অমনা লৌউ-শিংউগী মতাংদা থবক তৌরি, খরনা সপ্লাই চেন শেমদোকপদা তেংবাংলি। খরনা মহৈ-মশিংগী সেক্তরদা অহোংবা পুরক্তুনা অনৌবা থৌওং কয়া পাংথোক্লি। মখোয়শিংদা লৈবাক্কীদমক্তা করিগুম্বা খরা পাংথোক্নিংবগী অপাম্বা লৈ।
মরুপশিং,
লৈবাক্না খ্বাইদগী হেন্না থমগনি হায়বগী ৱাখল্লোনগা লোয়ননা তুংলমচৎকীদমক্তা চৎপা নহারোলশিংনা লৈবাক অমদা লৈরকপা মতমদা মখোয়বু মালেমগী পাঙ্গল অমত্তনা থিংবা ঙমলোই। ঙসিগী শান্ন-খোৎনবগী মালেমদা, ভারতনা মায় পাকপা ফংলক্লিবা অসিসু য়াম্না চুনবা খুদম অমনি। শান্নরোইশিংগী হৈথোই-শিংথোইবা, মখোয়গী ৱারেপকী মরু ওইবসু লৈ, মখোয়না কন্না হোৎনবগী মরু ওইবসু লৈ, অদুগা ঙসিদি লৈবাক মীয়াম করোর ১৩০না মখোয়গী মায়-পাকপা অমসুং মায়থীবদসু শরুক য়ারবনি। ভারতকী নহা অমনা হীরম অমা হেক্তদা অতোপ্পা উমগা চাংয়েংনবা মতমদা, মহাক্কীদমক্তা লৈবাক পুম্বনা অমত্তা ওইনা লেপ্লি। ঐহাক্না হোৎনরিবা অসি মনা ফংনবা নত্তে, লৈবাক্কীদমক্তনি হায়বা ৱাখল্লোনসু ঐখোয়গী শান্নরোইশিংদা লৈরে। অসিগুম্বা ৱাখল্লোন অসিগা লোয়ননা ঐখোয়গী নহারোলশিং অমসুং তুংগী য়ুম্বীরেলশিংনা হীরম খুদিংদা মাং থাদুনা চঙশিল্লগদবনি।
মরুপশিং,
কোরোনাগী হৌজিক্কী মতমসিনা মালেমদা ভারতকী মীয়ামগী লিচৎ-শাজৎ অমসুং খুন্নাইগী পাঙ্গলবু মশক তাক্লিবনি। জনতা কর্ফিয়ুগী মতমদা লৈবাক শিনবা থুংবনা কোরোনাগী মাইয়োক্তা লান্থেংননবা অমত্তা ওইনা লেপখিবা মতমদা মালেম পুম্বনা ঙক্নখিবনি। মীওই খরনা ঐখোয়গী খুন্নাইবু করেম্নরম্মি, অদুবু মসিগী খুন্নাই অসিমক্না লৈবাক্কী ৱাফম ওইবা মতমদা মসিদগী হেনবা করিমত্তা লৈতে হায়না মালেমদা থবক্না তাকখিবনি। অচুম্বা লম্বী লৈরবা, অচুম্বা খুদম লৈরবা, ঐখোয়গী লৈবাক্না থবক থৌরম য়াম্না পাংথোক্তুনা উৎপা ঙম্মি হায়বা খুদম ওইনা উৎখিবনি।
অদোম এন.সি.সি. অমসুং এন.এস.এস.কী মীওইশিংনা কোরোনাগী ইরাং অসিদা পাংথোকখিবা ইশাগী থৌদাং অমসুং তেংবাংশিংনা মীওই খুদিংগী থম্মোই খুদুম চনখিবনি। অদোম্না এন.সি.সি. তমখিবা খুদিংমক য়ুনিফোর্ম শেৎলিঙৈদা খক্তা পাংথোক্কদবা নত্তে, শিজিন্নগদবা নত্তে হায়বসি অদোম্না নীংশিংগদবনি। মসিদা অদোমগী পুন্সিনি, মতৌ অসুম্না করম্না হিংগনি, মতমগী মতুং ইন্না করম্না তেংবাংগনি অমসুং খুন্নাইদা করম্না কান্নহনগনি হায়বা খনগদবনি। অদোম্না করিগুম্বা খুঙ্গং অমদা লৈবা ওইরবদি, মফমদুগী মহৈরোই করম্বনা স্কুল কাবা তোক্তুনা দ্রোপাউত কয়াম্না তৌরে হায়বা অদোম্না খঙদোকপা য়াই। অদোম্না মখোয়গা উন্নগনি, মখোয়গী শিংনবশিং খঙদোক্কনি, মখোয়না মহৈ-মশিং অমুক্কা হন্না তম্বা হৌনবা অদোম্না হোৎনগনি। অসুম্না তৌরবদি, এন.সি.সি.গী ৱাখল্লোনবু চাউখৎহনবদা তেংবাংগনি।
অদোম্না স্বচছতা অভিয়ানবু খুমাং চাউশিলহন্নবগীদমক্তা ইশাগী খুঙ্গং, লৈকাই, শহরদা তোঙান-তোঙানবা তীম শাদুনা তেংবাংবা য়াই। ঐখোয়না তম্লিবা লুচিংবা অমা ওইবগী গুন অসি ঐখোয়না ইশাগী খুন্নাইদা শিজিন্নবা য়াই। অদোম্না সমুদ্র মপান শেংদোকপগীদমক্তা ‘পুনিত সাগর’ পাংথোকখিবা, মীয়াম্না য়াম্না থাগৎনখিবা অদু এন.সি.সি.গী মতমগী মতুংদসু মখা চত্থহনগদবনি। অদুগা, হৌজিক্কান অসিদা লৈবাক অসিদা ‘কেৎচ দি রেন’ কেম্পেন অমগী মীয়মাগী ইহৌ অমা চত্থরি। নোংগী ঈশিংবু করম্না য়োকশিনগনি, পাৎ, তুরেলশিংবু করম্না লু-নান্না থমগনি হায়বগী মাইকৈদা অদোম্না অতোপ্পশিংদা খঙহনবা য়াই।
মরুপশিং,
মহাত্মা গান্ধীনা নীংতম লান্দা লৈবাক্কী মীচম মীয়াম্বু তোঙান-তোঙানবা থৌওংগা মরী লৈনহনখি। মসিদগী লৈবাক মীয়াম্না মখোয়গী পুন্সি মহিং তাঞ্জবা ঙমখি, মসিগা লোয়ননা নীংতম লানগী খোঙজেলসু য়াংখৎহনখি। মীওই খরনা লং চিংবগী থবক তৌই, মীওই খরনা অহল-লমনবু মহৈ তম্বীবগী থবক্তা চঙখি, মীওই খরনা শন লোইখি, মীওই খরনা সেনিতেসনগী থবক পাংথোকখি, গান্ধীজীনা হীরমশিং অসিগা নীংতম ইহৌগা মরী লৈনহনখি। মতৌ অসুম্না, ঐখোয়না নীংতম্বগী অমৃতগী মতমসিদসু ঙসিদগী হৌদুনা মথংগী চহি ২৫ ফাওবদা ঐখোয়গী থবক-থৌরম খুদিংমক লৈবাক্কী চাউখৎনবগীদমক্তা মরী লৈনহনগদবনি, লৈবাক্কী অপাম্বগা মরী লৈহনগদবনি। ঙসিদি ভারতনা মরোমদোম লেপচবা ঙম্নবা কন্না হোৎনরি। অদোম নহারোলশিংনা ভোকেল ফোর লোকেলগী ইহৌদা য়াম্না চাউনা শরুক য়াদুনা ইশাগী শরুক তম্বা য়াই।
করিগুম্বা ভারতকী নহাশিংনা ভারতকী মীওইগী হোৎনজম য়াওবা, হুমাং মনম নম্বা ফংবা পোত্থোকশিং খক্তা শিজিন্নগনি হায়না খল্লবদি, ভারতকী মরাইবক্না য়াম্না থুনা ফরক্কনি। ভোকেল ফোর লোকেলগী মন্ত্রা অসিনা অচম্বা ভারত মীয়ামগসু মরী লৈনরিবনি। মীয়াম্না করিগুম্বা মশাগী মরমদমগী পোত্থোক শিজিন্নরবদি, লমদমদুগী পোত্থোক পুথোকপা হেনগৎকনি, ক্বালিতীদসু ফগৎলক্কনি। মসিনা করিগুম্বা ওইথোক্লবদি, মফমদুগী থবক লৈবসু হেনগৎলক্কনি।
মরুপশিং,
হৌজিক্কী মতমসিদি তেক্নোলোজী অমসুং ইন্নোভেসনগীনি। হৌজিক্কী মতমসিদি দিজিতেলগী ইহৌগী মতম্নি। মসিগী য়ুগ অসিগী মীওই হায়রবদি, অদোম নহারোলশিংনি। মরম অদুনা, অহোংবা নাইবা হৌজিক্কী মতমসিদা কেদেত অমা ওইনা অদোমগী থৌদাং য়াম্না লৈ। ইহৌ অসিদা ভারতপু খ্বাইদগী মকোক ওইহন্নবগীদমক্তা অদোম্না লৈবাকপু লুচিংগদবনি অদুগা মসিদা লাকপা শিংনবা অমসুং খুদোংচাদবশিংগা মাইয়োক্নগদবনি। ঙসিদি, দিজিতেল তেক্নোলোজী অমসুং ইনফোর্মেসনগা মরী লৈনবা খুদোংচাবা লৈবা মতমদা মিস-ইনফোর্মেসনগী শিংনবা খরসু অমুক লৈ। ঐখোয়গী লৈবাক্কী মীচম মীয়াম্না লান্না শন্দোকপা পাউনা অশোকপা অকায়বা নংহন্দনবগীদমক্তা এন.সি.সি. কেদেতশিংনা মরী লৈনবা এৱিয়র্নেস কেম্পেন চত্থবা য়াই। অদুগা অদোমগী মাংদা লৈরিবা ঙসিগী মতমগী শিংনবা অমদি ভর্চুএল অমসুং রীএল লাইফকী মরক্তা খল কায়রকপা অসিনি। মসিগী থৌওং অসিগা থেংননবগীদমক্তা এন.সি.সি.না মখোয়গী কেদেতশিংগী অখন্নবা ত্রেনিং শীনবা য়াই অমসুং মসিনা অতোপ্পা মীচম মীয়ামদসু কান্নবা ফংহনগনি।
মরুপশিং,
ঐহাক্না অদোমগী মাঙদা হীরম অমগা পুথোকপা পাম্মি। হীরম অসিদি দ্রগ অমসুং নিশাগী মতাংদনি। মসিনা ঐখোয়গী নহা কয়া মাঙহনখ্রে হায়বসি অদোম্নসু নীংথিনা খঙলবনি। অদুগা এন.সি.সি. অমসুং এন.এস.এস. লৈবা স্কুল কোলেজশিংদা দ্রগনা করম্না য়ৌবা ঙমগনি। অদোম ইশানা কেদেত অমা ওইনা দ্রগতগী লাপ্না লৈবীয়ু অমসুং ইশাগা নক্নবা মীওইশিংসু মসিদগী লাপ্না লৈহনবীয়ু। এন.সি.সি. অমসুং এন.এস.এস. য়াওদবা অদোমগী মরুপশিংবুসু মসিদগী লাপ্না লৈনবা অদোম্না তেংবাংবা য়াইনা।
মরুপশিং,
অসিগুম্বা থৌওং অসিবু খুমাং চাউশিলহন্নবগীদমক্তা লৈবাক্না চহি খরগী মমাংদা পোর্তেল অমসু হৌদোকখ্রবনি। মসিগী পোর্তেল অসিদি Self4Society পোর্তেলনি। পোর্তেল অসিদা তোঙানবা অতোপ্পা পোর্তেল, কম্পেনী, ওর্গনাইজেসনশিং কয়া লাক্তুনা খুন্নাইগী অফবা ওইনবা পায়খৎলিবা থবকশিংদা খুৎশম্নখি। মসিদা ভারতকী আই.তি. অমসুং তেক কম্পেনীশিংনা য়াম্না ফজবা থবক কয়া পাংথোকখি। ঙসিদি, মসিদা ওর্গনাইজেসন লিশিং ৭ হেনবা অমসুং মীওই লাখ ২.২৫ হেনবনা মসিগা মরী লৈনরি অমসুং অঙম্বা মতেং খরা নত্ত্রগা খরা পাংদুনা লৈরি। এন.সি.সি. অমসুং এন.এস.এস.কী নহা লাখ কয়াসু পোর্তেল অসিগা মরী লৈনবা য়াই।
ইচিল ইনাওশিং।
ঐখোয়না এন.সি.সি. কেদেতপু পাকথোক চাউথোকহনবগা লোয়ননা মসিগী ইথিলবুসু হেন্না খুমাং চাউশিলহনগদবনি। ইথিল অসিবু মীয়াম খুদিংদা য়ৌহনগদবনি, খুঙ্গং খুদিংদা মসিগী খোল্লাও তাহনগদবনি, মসি ঐখোয়গী খুদিংগী থৌদাংনি। অদুগা ঐহাক্না থাজবদা মসিদা এন.সি.সি. এলম্নাইগী অচৌবা থৌদাং লৈ। এন.সি.সি. এলম্নাই সোসিএসন্না মসিগী থবকসিদা থোং অমগুম্না অমসুং নেতৱর্ক অমগুম্না থবক তৌবা য়াই। ঐহাক্না লুপা অসিগী মেম্বর অমা ওইবনিনা, ঐহাক্না লৈবাক অমসুং মীরমদা লৈরিবা এলম্নাই মরুপ খুদিংদা থোকপীরক্তুনা মিসন অসিগী শরুক অমা ওইসি হায়না হায়জরি। কেদেত অমবু ওইরবদি, মতম পুম্বদা কেদেত ওই হায়নরিবনি। ঐখোয়না মফম অমদা লৈরবসু, ইশাগী তেংবাং পীদুনা সেক্তর অমা হেক্তদা লৈরবসু, ঐখোয়গী লৌশিং অমসুং থেংনরকখিবশিংনা তুংগী চারোন শুরোন্দা য়াম্না তেংবাংবা য়াই। ঐখোয়গী লৌশিং অসিনা লুপ অমা ওইনা এন.সি.সি.বু হেন্না ফগৎহন্নবা তেংবাংবা য়াই। মসিনা মরম ওইরগা, এন.সি.সি.গী ইথিল অমসুং থৌদাংগী ৱাখল্লোনবু খুন্নাইদা শন্দোকপা অমসুং পাকথোক চাউথোকহনবা য়াগনি।
ঐখোয়না হৌজিক্কী নীংতম্বগী অমৃত মহোৎসবকী মতমসিদা হোৎনরিবা অসিনা অনৌবা ভারত অমা শেম্বগী থৌওংদা পাঙ্গল হাপকনি অমসুং এন.সি.সি.গী কেদেতশিংনা মসিদা অচৌবা থৌদাং য়াগনি হায়বগী ঐহাক্না থাজবা থম্লি। মসিগী থাজবা অসিগা লোয়ননা, ঐহাক্না অদোম খুদিংবু অমুক্কা হনা থাগৎপগা লোয়ননা য়াইফ পাউজেল পীজরি।
ভারত ইমানা য়াইফরে!
ভারত ইমানা য়াইফরে!
ভারত ইমানা য়াইফরে!
ভারত ইমানা য়াইফরে!
বন্দে মাতরম! বন্দে মাতরম!
***
(Release ID: 1793337)
Visitor Counter : 48
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
শেল-থুম মন্ত্রালয়
ফাইনান্স মন্ত্রী শ্রীমতি নির্মলা সিতারমন্না ৱাশিংতন দি.সি.দা ৱার্ল্দ বেঙ্ককী প্রসিদেন্ত মিস্তর দেবিদ মালপাশকা উনখ্রে
Posted On:
23 APR 2022 8:05AM by PIB Imphal
ফাইনান্স অমসুং কোর্পোরেত এফিয়র্সকী কেন্দ্রগী মন্ত্রী শ্রীমতি নির্মলা সিতারমন অমসুং ৱার্ল্দ বেঙ্ক গ্র ্রী শ্রীমতি নির্মলা সিতারমন নাুপকী প্রসিদেন্ত মিস্তর দেবিদ মালপাশকা লোয়ননা মসিদা ভারত্তা কোবিদ-১৯গী লায়চৎতগী ফগৎলক্লিবা; রসিয়া-য়ুক্রেন উংখৎনবনা মালেমগী ওইবা শেন্মিৎলোন্দা পীবা শাফু; দবল্যু.বি.জি.গী শেন্মিৎলোন অমসুং থৌদাং; অতোপ্পা লৈবাক্তগী অমখক্তা ওইবা পুবগী ঙমখৈ অমসুং গুরান্তী ওইনবগী থিবা, সি.দি.শিং চৎখ্রবা মতুংদা ভারতকী জি.২০ প্রসিদেন্সী অমসুং ভারত্তা ৱার্ল্দ বেঙ্ককী লিদরশিপ য়াওনা ইসু কয়া অমদা খন্ন-নৈননবা ৱাশিংতন দি.সি.দা ঙসি উনখ্রে।
ফাইনান্স মন্ত্রীনা হায়খি মদুদি ভারতনা লায়চৎতা লৌরিবা থৌদাং অসি পুন্সি অমসুং পুন্সি মহিং কনবা হায়বা অনি অসিদা মিৎয়েং থম্বনি। ভারতনা মালেমগী খ্বায়দগী চাউবা অনিশুবা ভেক্সিনেসন প্রোগ্রামদা ভেক্সিন দোজ বিল্লিয়ন ১.৮৫ হেন্না কাপথোক্তুনা মায় পাক্না চৎলি।
শ্রীমতি সিতারমন্না পনখি মদুদি ভারতনা জিওপোলিতিকেল ওইবা উংখৎনবা হেনগৎলক্লিবা অসিগী মরক্তা তংদু লৈতাদবা লৈরিবা অসিদা মালেমগী ওইনা ফগৎনবগীদমক্তা খন্দুনা লৈরি।
ফাইনান্স মন্ত্রীনা অনিং অপাম্বা ফোংদোকখি মদুদি মালেম অসিনা মফম খঙদনা তংদু লৈতানা লৈতবা অসিদা লৈবাক মশেল পুনশিন্দুনা থবক পায়খৎপা অসি হেন্না লুবা অমা ওইরি। লায়চৎ অমসুং হন্দক্তা লৌখৎখিবা জিও-পোলিতিকেলগী চাউখৎ থৌরাংগী মরমদা য়েংদুনা, হৌজিক লৈবাকশিংনা থেংনরিবা শেন্দোলগী অৱাবা অসি কোক্নবা ৱার্ল্দ বেঙ্কনা কনবা অমা মথৌ তাই। মরুওইনা, ৱার্ল্দ বেঙ্কনা অমুক্তা থোকখিদ্রিবা মওংদা শেন্মিৎলোন্দা মাইয়োক্নরিবা শ্রী লঙ্কাদা অখন্নবা পুক্নিং চংবা মথৌ তারি।
শ্রীমতি সিতারমন্না ভারতকী ইনফ্রাস্ত্রকচর চাউখৎ-থৌরমগী লিক্লম অমসুং নেস্নেল ইনফ্রাস্ত্রকচর পাইপলাইন অমসুং গতি শক্তি প্রোগ্রামগীদমক ৱার্ল্দ বেঙ্কদগী শেল-থুমগী ওইবা শেন্থংগী মতেং পীরকপা ঙাইদুনা লৈরি হায়না উৎখি।
****
(Release ID: 1819249)
Visitor Counter : 36


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ তিকা থাবগী অনৌবা পাউ
লৈবাক শীনবা থুংনা পাংথোকখিবা কোবিদ-১৯ তিকা থাবগী খোঙজংগী অহানবা নুমিত্তা অতোপ্পা লৈবাকশিংদগী মশিং য়াম্না হেন্না ভারত্তা মীওই খ্বাইদগী য়াম্না তিকা থাখি
হৌজিক ফাওবদা মীওই লাখ ২.২৪ হেন্না কোবিদ-১৯ তিকা থাখ্রে
অনিশুবা নুমিত্তা রাজ্য ৬তা মীওই ১৭,০৭২ তিকা থাখ্রে
তিকা থাখ্রবা মতুংদা হোস্পিতালদা পুখৎপগী থৌদোক অহুম থোকখি
Posted On:
17 JAN 2021 7:55PM by PIB Imphal
মালেমদা খ্বাইদগী চাউবা তিকা থাবগী থবক ওইনা লৈবাক অসিগী কোবিদ-১৯ তিকা থাবগী থৌরমগী অহানবা নুমিত্তা ভারত্তা মীওই মশিং খ্বাইদগী য়াম্না তিকা থাখ্রে। মসিনা য়ু.এস.এ, য়ু.কে অমসুং ফ্রান্স য়াওনা অতোপ্পা লৈবাকশিংদগী মশিং য়াম্না হেল্লে।
ঙসি ফাওবদা মীওই ২,২৪,৩০১ কোবিদ-১৯ তিকা থাখ্রে।
লৈবাক শীনবা থুংনা কোবিদ-১৯ তিকা থাবগী থৌরমগী অনিশুবা নুমিৎশু মাইপাক্না পাংথোকখ্রে। ঙসি নোংমাইজিং ওইরবশু রাজ্য ৬তা অপুনবা সেসন ৫৫৩ পাংথোকখি। নিনিচনবা নুমিৎতা মীওই ১৭,০৭২ তিকা থাখি।
চাংনাইনা পাংথোক্লিবা অনা-লায়য়েংগী থবকশিংদা অপনবা পীবা হন্থহন্নবা কোবিদ-১৯ তিকা থাবগী থৌরমশিং চয়োল অমগী মনুংদা নুমিৎ ৪ পাংথোক্নবা রাজ্যশিং/য়ু.তিশিংদা খঙহনখ্রে। রাজ্য খরদি মখোয়গী ওইবা চয়োলগী তিকা থানবগী নুমিৎশিং লাউথোকখ্রে।
২০২১গী জনুৱারি ১৬ অমসুং জনুৱারি ১৭দা অপুনবা এ.ই.এফ.আই ৪৪৭ থেংনখি। মখোয়গী মনুংদা অহুম হোস্পিতালদা পুখৎপা দরকার ওইখি। মখোয়গী মনুংদা মীওই অমা পুং ২৪গী মনুংদা নোর্থন রেলৱেজ হোস্পিতালদগী দিসচার্জ তৌখ্রে, অতোপ্পা অমনা এ.আই.আই.এম.এস দিল্লিদগী দিসচার্জ তৌখি অমসুং অতোপ্পা অমনা .আই.আই.এম.এস রিসিকেসতা মখা তানা থম্লি।
অয়াম্বা এ.ই.এফ.আইশিং অসি লাইহৌ হৌবা, কোক চিকপা, ওনিংবা অসিনচিংবা থেংনৈ।
এদভর্স ইভেন্ত ফোল্লোৱিং ইম্মুনাইজেসন(এ ই এফ আই)অসি তিকা থাখ্রবা মতুংদা খঙহৌদনা থোকপা মেদিকেলগী থৌওং অমনি অমসুং মসি তিকা নত্রগা তিকা থাবগী থবক অদুগা মরী লৈনদবা ওইবা য়াই। পাউ পীনবা, তিকা থাফমদা খুদক্তা থেংনবা থৌদোক য়েংশিন্নবা, হোস্পিতাল ফাওবা পুদুনা লায়য়েংবা অমসুং অসিগুম্বা থৌদোকশিং মখা তানা চেকশিনবগী মতাংদা চৎন-পথাপশিং লৈরে। ফিবম লুবা এ.ই.এফ.আইশিং ফজনা থিজিন্নবা অমসুং অশোক-অপনশিং থিজিন্নবা চৎন-পথাপশিংশু লৈরে।
তিকা থাবগী থবকশিংগী ফিবম হন্না য়েংশিন্নবা অমসুং খুদোংচাদবশিং মশক খঙদোক্নবা অমসুং তিকা থাবগী থবকশিং খুমাঙ চাউশিন্নবা অচুম্বা থবকশিং থৌরাং তৌনবা রাজ্যশিং/য়ু.তিশিংগা ঙসি মীফম অমা পাংথোকখ্রে।
*****
(Release ID: 1689532)
Visitor Counter : 124


text:
প্রধান মন্ত্রী, শ্রী নরেন্দ্র মোদীনা হনুমান জয়ন্তীগী থৌরমগা মরী লৈননা ঙসি ভিদিও কনফরেন্সিংগী খুত্থাংদা গুজরাতকী মোর্বীদা ফুত ১০৮ ৱাংবা হনুমানজীগী মুর্তীগী মাইখুম হাংদোকখ্রে। থৌরম অসিদা শরুক য়াখিবশিংগী মনুংদা মহামন্দালেশ্বর মা কনকেশ্বরী দেবীসু য়াওখি।
হনুমানবু নীংজবশিংবু হনুমান জয়ন্তীগীদমক্তা য়াইফ পাউজেল পীবা ওইনা, প্রধান মন্ত্রীনা মোর্বীদা ফুত ১০৮ ৱাংবা হনুমানজীগী মুর্তীবু মীয়ামদা খুৎশিন্নবা অসিনা মালেম শিনবা থুংবদা লৈরিবা হনুমানজীবু নীংজবশিংগী য়াম্না নুংঙাইরবা থৌদোক অমনি হায়খি। হন্দক্কী নুমিৎ খরদা, মহাক্না লাই নীংজবা অমসুং স্পিরিচুএলগী লুচিংবশিংগী মরক্তা লৈজবা ফংবসিদা য়াম্না নুংঙাইবা ফোংদোকখি। উমিয়া ইমা, ইমা অম্বাজী অমসুং অন্নপুর্নজী ধামগা থংন-থংননা মরী লৈনবগী খুদোংচাবা কয়া ফংখ্রে হায়না মহাক্না ফোংদোকখি। মসিবু মহাক্না ইশ্বরগী থৌজাল, ‘হরি কৃপা’ হায়না কৌখি।
অসিগুম্বা মুর্তী মরিবু লৈবাক্কী মাইকৈ মরিদা খিনবগী প্রোজেক্ত অসিদা ‘এক ভারত, শ্রেস্থ ভারত’কী তসেংবা ৱারেপকী মমি তারি হায়না প্রধান মন্ত্রীনা ফোংদোকখি। হনুমানজীনা মীওইবগী সেবাগী ইথিলগা লোয়ননা পুম্নমকপু অমত্তা ওইহল্লি অমসুং মীওই খুদিংনা মসিদগী ইথিল ফংই হায়না মহাক্না হায়খি। উমংদা লৈজবা খুন্নাইনা মশাবু ইকায় খুম্নজবা অমসুং মপাঙ্গল হাপচবগী পাঙ্গলগী খুদমদি হনুমানজীনি হায়না মহাক্না হায়খি। হনুমানজীনা এক ভারত, শ্রেস্থ ভারতকী মরু ওইবা মচল অমা ওইরি হায়না মহাক্কনা মখা তাখি।
মান্নবা ওইনা, প্রধান মন্ত্রীনা লৈবাক শিনবা থুংবগী মফমগী তোঙানবা খুন্নাই অমসুং লোলদা শান্নরিবা রাম কথানা মীওই খুদিংবু মখোয়না ইশ্বরদা থাজবগী মতাংদা অমত্তা ওইহল্লি হায়না ফোংদোকখি। ঐখোয়না মীখা পোল্লিঙৈগী লুরবা মতমগী মনুংদা ফাওবা, তোঙানবা মফমশিংদা লৈরিবা মীয়াম্বু অমত্তা ওইনা থম্বা ঙম্লমখিবা অসিদি ঐখোয়গী স্পিরিচুএল হেরিতেজ, নাৎ অমসুং চৎনবীগী মপাঙ্গলননি হায়না শ্রী মোদীনা হায়খি। মসিনা নীংতম্বা তানবদা মীয়াম্বু অমত্তা ওইহনখিবনি। “ঐখোয়গী সিভিলাইজেসন অমসুং কলচরনা চহি লিশিং কয়াদগী ভারতপু পামদবা থৌদোক কয়াদগী লাপথোক্নবা লৈনবা ৱারেপ চেৎপদা অচৌবা থৌদাং য়াদুনা লাক্লি”, হায়না প্রধান মন্ত্রীনা ফোংদোকখি।
প্রধান মন্ত্রীনা অসুম্না হায়খি, “ঐখোয়গী থাজবা অমসুং চৎনবীগী ইচেলনা নুংশি চান্ননা লৈবা, মান্নবা মিৎয়েং য়েংবা অমসুং হীরম খুদিংমক মনুং চলহনবনা ওইদুনা লাক্লি”। ভগবান রাম্না মশা মথন্তনা মতিক চাবা অমসুং পুম্নমক ঙম্বা ওইরবসু, মহাক্কী পান্দম ফংনবা মীয়াম পুনবগী মপাঙ্গলবু অমত্তা ওইনা শিজিন্নখিবা অসিদা হায়রিবা ৱাফম অসিগী তসেংবা মমি তারি। “রাম-কথা অসিনা সবকা সাথ অমসুং সবকা প্রয়াসকী খ্বাইদগী চুনবা খুদম্নি অমসুং হনুমানজীনা মসিনা মরু ওইবা শরুক অমনি” হায়না শ্রী মোদীনা ৱারেপ অমা ফংনবা হোৎনবদা তঙাই ফদবা মান্নবা ইথিলবু মীয়ামদা অমুক পীবা ওইনা ফোংদোকখি।
প্রধান মন্ত্রীনা গুজরাতীদা ৱা ঙাংলদুনা কেশবানন্দ বাপু অমসুং মহাক্কা মোর্বীগা লৈনবা লিরবা মরীবু নীংশিংখি। মছু ধামগী খুদোংথীবা থৌদোক্তা হনুমান ধাম্না লৌখিবা থৌদাং মহাক্না নীংশিংখি। থৌদোক অসিগী মনুংদা তমখিবা পারানা কৎচতা য়ুহা হাখিবদসু তেংবাংখি হায়না মহাক্না হায়খি। মহাক্না মোর্বীনা ঙসি ইন্দস্ত্রীগী ময়োল অমা ওইদুনা নীংহন্নবা লৈখিদবগী ৱাফম পনখি। ঐখোয়না জাম্নগরগী পিথ্রাই, রাজকোতকী ইঞ্জিনিয়রিং অমসুং মোর্বীগী ঘরিগী ইন্দস্ত্রীদা য়েংলুবা মতমদা, মসিনা ঐখোয়দা “জাপান মচা” অমগী ৱাখল্লোন পোকহল্লি হায়না প্রধান মন্ত্রীনা হায়খি।
য়াত্রা ধাম্না কাথিয়াৱারবু তুরিজমগী ময়োল অমা ওইহল্লে হায়না প্রধান মন্ত্রীনা পনখি। মোর্বীদা কান্নবা কয়া পীরিবা মাধবপুর মেলা অমসুং রন উতসবকী মতাংদসু মহাক্না ৱাফম থমখি।
লু-নানবগী খোঙজং অমসুং ভোকেল ফোর লোকেল কেম্পেন্দা লাইনীংবশিং অমসুং সন্ত সমাজনা শরুক য়াবীয়ু হায়বা মহাক্কী ৱাফম অমুক্কা হন্না ফোংদোক্লদুনা মহাক্কী ৱারোল লোইশিনখি।
ঙসি মাইখুম হাংখিবা মুর্তী অসিনা #Hanumanji4dham প্রোজেক্তকী শরুক অমা ওইনা লৈবাক্কী মাইকৈ মরিদা খিনগদবা মুর্তী মরিগী মনুংদা অনিশুবনি। মুর্তী অসি নোংচুপ মাইকৈগী ওইনা মোর্বিগী পরম পুজ্য বাপু কেশবানন্দজীগী আশ্রমদা খিনবনি।
পরিং অসিগী মনুং চনবা অহানবা মুর্তীবু ইং ২০১০দা শিম্লাদা খিনখ্রবনি। রামেশ্বরমদা খিনগদবা খা মাইকৈগী মুর্তীগী থবক হৌজিক হৌখ্রে।
हनुमान जयंती के पावन अवसर पर आप सभी को, समस्त देशवासियों को बहुत-बहुत शुभकामनाएं!— PMO India (@PMOIndia) April 16, 2022
इस पावन अवसर पर आज मोरबी में हनुमान जी की इस भव्य मूर्ति का लोकार्पण हुआ है।
ये देश और दुनियाभर के हनुमान भक्तों के लिए बहुत सुखदायी है: PM @narendramodi
हनुमान जी अपनी भक्ति से, अपने सेवाभाव से, सबको जोड़ते हैं।— PMO India (@PMOIndia) April 16, 2022
हर कोई हनुमान जी से प्रेरणा पाता है।
हनुमान वो शक्ति और सम्बल हैं जिन्होंने समस्त वनवासी प्रजातियों और वन बंधुओं को मान और सम्मान का अधिकार दिलाया।
इसलिए एक भारत, श्रेष्ठ भारत के भी हनुमान जी एक अहम सूत्र हैं: PM
रामकथा का आयोजन भी देश के अलग-अलग हिस्सों में किया जाता है।— PMO India (@PMOIndia) April 16, 2022
भाषा-बोली जो भी हो, लेकिन रामकथा की भावना सभी को जोड़ती है, प्रभु भक्ति के साथ एकाकार करती है।
यही तो भारतीय आस्था की, हमारे आध्यात्म की, हमारी संस्कृति, हमारी परंपरा की ताकत है: PM @narendramodi


text:
প্রধানমন্ত্রীগী লোইশঙ
পি.এম.না স্বাচ্ছ ভারত মিসন-আর্বান ২.০ অমসুং অম্রুত ২.০ হৌদোকখ্রে
“‘স্বাচ্ছ ভারত মিসন-আর্বান ২.০’গী পান্দম অসি সহরদা মপুং ফানা ফ্ত্ত-হৌদি লৈহন্দবা অসিনি” “মিসন অম্রুতকী মথংগী লৈবাক্কী ওইবা পান্দম অসি ‘সিৱেজ অমসুং সেপ্তিক মেনেজমেন্ত ফগৎহনবা, ঐখোয়গী সহরশিং অফবা ঈশিং ফংবা সহর ওইহনবা অমসুং ঐখোয়গী ইরম-নালাশিং ঐখোয়গী তুরেলদা তাহন্দবা”
“স্বাচ্ছ ভারত মিসন অমসুং অম্রুত মিসনগী খোঙচত্তা, মদুদা মিসন অমা লৈ, মদুদা ইকাই খুম্নবা অমা লৈ, মদুদা লেমজনিঙাই ওইবা অমা লৈ, মদুদা লৈবাক অমগী ওইবা পান্দম অমা লৈ অমসুং মদুদা ইমা লৈবাক্কী মপা লৈত্রবা নুংশিবা অদুসু লৈরি”
“আর্বানগী চাউখৎ থৌরাং লৌখৎপনা মান্নবা লৈরিবশিং লৌথোক্নবগী চাউরবা পাম্বৈ অমনি হায়না বাবাসাহেব অম্বেদকরনা থাজখি... স্বাচ্ছ ভারত মিসন অমসুং মিসন অমৃত অসি বাবাসাহেবকী মঙলান থুংহন্নবগী মরুওইবা খোঙথাং অমনি”
“লু-নানবা অসি মীপুম খুদিংমক্কী, নুমিৎ খুদিং, চয়োল অনি খুদিং, চহি খুদিং, মীরোল অমদগী মীরোল অমগী অচৌবা কেম্পেন অমনি। লু-নানবা অসি পুন্সি মহিং অমনি, লু-নানবা অসি পুন্সি মন্ত্র অমনি”
“২০১৪দা, ফত্ত-হৌদি চাদা ২০গী মখাদা শেংদোক্লি। ঙসিদি ঐখোয়না নুমিৎ খুদিংগী ফত্ত-হৌদি চাওরাক্না চাদা ৭০ শেংদোক্লি। হৌজিক, ঐখোয়না মসি ১০০% য়ৌহনবা তারি”
“পি.এম. সবানিধী য়োজনা অসি স্ত্রীত ভেন্দর অমসুং হোকরশিংগীদমক অনৌবা আসাগী মঙাল অমা ওইনা লাক্লি”
Posted On:
01 OCT 2021 1:28PM by PIB Imphal
প্রধান মন্ত্রী শ্রী নরেন্দ্র মোদীনা ঙসি স্বাচ্ছ ভারত মিসন-আর্বান ২.০ অমসুং অতল মিসন ফোর রিজুবেনেসন এন্দ আর্বান ত্রান্সফোর্মেসন ২.০ হৌদোকখ্রে। কেন্দগী মন্ত্রী শ্রী হর্দীপ সিংহ পুরি, শ্রী গজেন্দ্র সিংহ শেখৱাত, শ্রী প্রহলাদ সিংহ পতেল, শ্রী কৌশাল কিশোর, শ্রী শ্রী বিশ্বেস্বর তুদু, রাজ্যদগী মন্ত্রীশিং, মায়োরশিং অমসুং আর্বান লোকেল বোদীজগী চেয়রপর্সন অমসুং ম্যুনিসিপাল কম্মিসনরনা থৌরম অদুনা শরুক য়াখি।
থৌরম অদুনা ৱা ঙাংলদুনা, প্রধান মন্ত্রীনা হায়খি ২০১৪দা, ইরৈচাশিংনা ভারত অসি ওপন দিফিকেসন ফ্রী – ও.দি.এপ.ওইহন্নবা ৱাশক লৌখি অমসুং মখোয়না হায়রিবা ৱাশক অসি তোইলেত কোতি ১০ শাদুনা থুংহনখি। হৌজিক ‘স্বাচ্ছ ভারত মিসন-আর্বান ২.০’গী পান্দম অসি সহরদা ফানা ফ্ত্ত-হৌদি লৈহন্দবা, মপুং ফানা -হৌদি লৈহন্দবা অসিনি, হায়না মহাক্না হায়খি। প্রধান মন্ত্রীনা মরুওইবা পীদুনা লৈবাক অসি পান্দম মিসন অম্রুতকী মথংগী ফেজ ‘সিৱেজ অমসুং সেপ্তিক মেনেজমেন্ত ফগৎহনবা, ঐখোয়গী সহরশিং অফবা ঈশিং ফংবা সহর ওইহনবা অমসুং ঐখোয়গী ইরম-নালাশিং ঐখোয়গী তুরেলদা তাহন্দবা’ অসিনি।
প্রধান মন্ত্রীনা অহোংবা লাকপা অসিদা মায় পাকপা অসি আর্বান অমুক হন্না হিংগৎহনবা অমসুং মহাত্মা গান্ধীগী লু-নানবদা কৎথোকখি। মহাক্না হায়খি মসিগী মিসন অসি মহাত্মা গান্ধীগী পুক্নিং থৌগৎপননি অমসুং মহাক্কী ৱাখল্লোনবু খঙবনা ওইরকপনি। মহাক্না মমা ওইবী অমসুং মচানুপীশিংনা তোইলেত শাখিবদগী নুঙাইবা ফাওবশিং পাউদমখি।
লৈবাক্কী ইথিলদা ইকাই খুম্নবা উৎতুনা, প্রধান মন্ত্রীনা হায়খি মদুদি স্বাচ্ছ ভারত অভিয়ান অমসুং অম্রুত মিসনগী খোঙচৎ অসিনা ইরৈচাশিংদা চাওথোকচবা ফাওরি। মহাক্না হায়খি “মসিদা, মিসন অমা লৈ, মদুদা ইকাই খুম্নবা অমা লৈ, মদুদা লেমজনিঙাই ওইবা অমা লৈ, মদুদা লৈবাক অমগী ওইবা পান্দম অমা লৈ অমসুং মদুদা ইমা লৈবাক্কী মপা লৈত্রবা নুংশিবা অদুসু লৈরি”।
ঙসিগী থৌরম অসি অম্বেদকর ইন্তর্নেস্নেল সেন্তরদা পাংথোক্লিবনি হায়না পল্লদুনা, প্রধান মন্ত্রীনা হায়খি মদুদি বাবাসাহেবনা আর্বানগী চাউখৎ থৌরাং মান্নদবা লৈরিবা অসি লৌথোকখিনবা পাম্বৈ অমনি হায়না থাজখি। খুঙ্গংদগী মীওই কয়াদা হেন্না ফবা পুন্সি অমগী আসাদা সহরদা লাকখি। মহাক্না হায়খি, মখোয়না থবক্তি ফংলে অদুবু মখোয়গী হিংবগী থাক্তি মখোয়না খুঙ্গংদা লৈরম্বা অদুদগী হেন্না শোকচিল্লি। মসিনা য়ুমদগী চৎখ্রগা হেন্না শরুক অনি থোক্না খুদোংথিবা থোকপগা মান্নরি, অদুগী মতুংদা য়াম্না লুবা ফিভম অমদা লৈরি। মহাক্না হায়খি বাবাসাহেবনা অসিগী মান্নদবা অসি লৌথোকনবা য়াম্ন মরুওইবা পীখি। স্বাচ্ছ ভারত মিসন অমসুং অম্রুত মিসনগী মথং ফেজ অসিনা বাবাসাহেবকী মঙলানশিং ফংনবা হোৎনবদা মরুওইবা খোঙথাং অমনি, হায়না প্রধান মন্ত্রীনা হায়খি।
মহাক্না হায়খি, সবকা সাথ, সবকা বিকাস অমসুং সবকা বিশ্বাস, সবকা প্রায়াসকা লোয়ননা লু-নানবগী কেম্পেন তৌবা অসি য়াম্না লুই। মখা তানা, লু-নানবগা মরী লৈননা মীয়াম্না শরুক য়ারিবা অসিগী থাক পল্লদুনা প্রধান মন্ত্রীনা হরাওবা ফোংদোকখি মদুদি হৌজিক্কী মীরোল অসিনা লু-নানবগী কেম্পেন অসি হেন্না কনখৎনবা হোৎনরি। অঙাংশিনা তোপী মকু লমজাওদা লংথোকখিদ্রে মদুগী মহুৎতা ফুরিৎখাওদা ওইনা হাপ্নরে। অঙাংশিংনা অহলশিংদা অসিগুম্ব অসি তৌদনবা ওইনা হায়রক্লে। “ঐখোয়না নিংশিংগদবদি লু-নানবগী অসি নুমিৎ অমা, চয়োল অনি, চহি অমা অমসুং মীওই খরা খক্তগী নত্তে হায়বা অসিনি” হায়না প্রধান মন্ত্রীনা হায়খি। প্রধান মন্ত্রীনা মহাক্না গুজরাতকী মুখ্য মন্ত্রী ওইরিঙৈ মতমদা গুজরাত্তা লমকোইবশিং লাকপা হেনগৎলকপা অমসুং মদুদা মহাক্না জন আন্দোলন্দা নির্মল গুজরাত প্রোগ্রামগী মতেংনা ওন্থোকখিবা নিংশিংলি।
লু-নানবগী মথং থাক্তা কেম্পেন তৌবগী খোঙথাং লৌখৎলিবা অসি পল্লদুনা, প্রধান মন্ত্রীনা হায়খি, ঙসি, ভারতনা নুমিৎ খুদিংগী তন লাখ অমমম শেংদোক্লি। মহাক্না হায়খি, ‘লৈবাক অসিদা ২০১৪দগী কেম্পেন হৌখিবগা, লৈবাক অসিদা চাদা ২০গী মখাদা শেংদোক্লি। ঙসিদি ঐখোয়না নুমিৎ খুদিংগী ফত্ত হৌদি চাদা ৭০ শেংদোক্লি। হৌজিক ঐখোয়না ১০০% য়ৌহনবা অমা মথৌ তাই’। প্রধান মন্ত্রীনা আর্বান দিবলপমেন্ত মিনিস্ত্রীদা এলোকেসন হেনগৎহন্নবগী মরমদা ৱা ঙাংখি। মহাক্না ২০১৪গী চহি ৭কী মমাংদা হায়খি, মিনিস্ত্রীনা ২০১৪গী মমাং চহি ৭তা লুপা কোতি লাখ ১.২৫ রোম পীখি ঙম্নমক লুপা কোতি লাখ ৪ মিনিস্ত্রী অসিগীদমক পীথখি।
লৈবাক অসিদা সহরগী চাউখৎ থৌরাংগীদমক মতমগা চুনরবা তেক্নোলোজী শিজিন্নবা লেপ্পা লৈতনা হেনগৎলক্লি। প্রধান মন্ত্রীনা হন্দক্তা নেস্নেল ওতোমোবাইল স্ক্রেপেজ পোলিসী হৌদোকখিবা মতমদা পনখি অমসুং পুথোকখি মদুদি মসিগী অনৌবা স্ক্রেপিং পোলিসী অসিনা ৱেস্ত তু ৱেলথ অমসুং ইকোনোমী ওন্থোকপগী কেম্পেন্দা কনখৎহল্লি।
প্রধান মন্ত্রীনা লম্বীদা পোৎ য়োনবা অমসুং হোকরশিংবু আর্বানগী চাউখৎ থৌরাংগা মরী লৈনবা থৌরমশিংদা সহর অমগী য়াম্না মরু ওইবা পার্তনর অমনি হায়না পনখি। প্রধান মন্ত্রীনা অমুক হন্না হায়খি মদুদি পি.এম. সবানিধী য়োজনানা হায়রিবা মীওইশিং অসিদা আসাগী অনৌবা মঙাল অমা ওইনা লাক্লি। লম্বীদা পোৎ য়োনবা ৪৬ হেন্না পি.এম. সবানিধী য়োজনাগী মখাদা কান্নবা ফংখ্রে অমসুং মীওই লাখ ২৫ অমনা লুপা কোতি লিশিং ২.৫ ফংখ্রে। প্রধান মন্ত্রীনা হায়খি মদুদি মসিগী বেন্দরশিং দিজিতেল ত্রান্সেক্সনগী পুক্নিং থৌগৎলি অমসুং মখোয়গী লোন শিংলকপদা য়াম্না ফজবা রেকোর্দ লৈরি। মহাক্না হরাওবা ফোংদোকখি মদুদি অচৌবা রাজ্যশিং হায়বদি উত্তর প্রদেশ অমসুং মধ্য প্রদেশ স্কীমশিং অসি শিজিন্নবদা মকোক্তা লৈরি।
2014 में देशवासियों ने भारत को खुले में शौच से मुक्त करने का- ODF बनाने का संकल्प लिया था।
— PMO India (@PMOIndia) October 1, 2021
10 करोड़ से ज्यादा शौचालयों के निर्माण के साथ देशवासियों ने ये संकल्प पूरा किया।
अब ‘स्वच्छ भारत मिशन-अर्बन 2.0’ का लक्ष्य है Garbage-Free शहर, कचरे के ढेर से पूरी तरह मुक्त शहर बनाना: PM
मिशन अमृत के अगले चरण में देश का लक्ष्य है-
— PMO India (@PMOIndia) October 1, 2021
‘सीवेज और सेप्टिक मैनेजमेंट बढ़ाना, अपने शहरों को Water secure cities’ बनाना और ये सुनिश्चित करना कि हमारी नदियों में कहीं पर भी कोई गंदा नाला न गिरे: PM @narendramodi
स्वच्छ भारत अभियान और अमृत मिशन की अब तक की यात्रा वाकई हर देशवासी को गर्व से भर देने वाली है।
— PMO India (@PMOIndia) October 1, 2021
इसमें मिशन भी है, मान भी है, मर्यादा भी है, एक देश की महत्वाकांक्षा भी है और मातृभूमि के लिए अप्रतिम प्रेम भी है: PM @narendramodi
बाबा साहेब, असमानता दूर करने का बहुत बड़ा माध्यम शहरी विकास को मानते थे।
— PMO India (@PMOIndia) October 1, 2021
बेहतर जीवन की आकांक्षा में गांवों से बहुत से लोग शहरों की तरफ आते हैं।
हम जानते हैं कि उन्हें रोजगार तो मिल जाता है लेकिन उनका जीवन स्तर गांवों से भी मुश्किल स्थिति में रहता है: PM @narendramodi
बाबा साहेब, असमानता दूर करने का बहुत बड़ा माध्यम शहरी विकास को मानते थे।
— PMO India (@PMOIndia) October 1, 2021
बेहतर जीवन की आकांक्षा में गांवों से बहुत से लोग शहरों की तरफ आते हैं।
हम जानते हैं कि उन्हें रोजगार तो मिल जाता है लेकिन उनका जीवन स्तर गांवों से भी मुश्किल स्थिति में रहता है: PM @narendramodi
मैं इस बात से बहुत खुश होता हूं कि स्वच्छता अभियान को मजबूती देने का बीड़ा हमारी आज की पीढ़ी ने उठाया हुआ है।
— PMO India (@PMOIndia) October 1, 2021
टॉफी के रैपर अब जमीन पर नहीं फेंके जाते, बल्कि पॉकेट में रखे जाते हैं।
छोटे-छोटे बच्चे, अब बड़ों को टोकते हैं कि गंदगी मत करिए: PM @narendramodi
हमें ये याद रखना है कि स्वच्छता, एक दिन का, एक पखवाड़े का, एक साल का या कुछ लोगों का ही काम है, ऐसा नहीं है।
— PMO India (@PMOIndia) October 1, 2021
स्वच्छता हर किसी का, हर दिन, हर पखवाड़े, हर साल, पीढ़ी दर पीढ़ी चलने वाला महाअभियान है।
स्वच्छता जीवनशैली है, स्वच्छता जीवन मंत्र है: PM @narendramodi
आज भारत हर दिन करीब एक लाख टन Waste, Process कर रहा है।
— PMO India (@PMOIndia) October 1, 2021
2014 में जब देश ने अभियान शुरू किया था तब देश में हर दिन पैदा होने वाले वेस्ट का 20 प्रतिशत से भी कम process होता था।
आज हम करीब 70 प्रतिशत डेली वेस्ट process कर रहे हैं।
अब हमें इसे 100 प्रतिशत तक लेकर जाना है: PM
देश में शहरों के विकास के लिए आधुनिक टेक्नोलॉजी का इस्तेमाल भी लगातार बढ़ रहा है।
— PMO India (@PMOIndia) October 1, 2021
अभी अगस्त के महीने में ही देश ने National Automobile Scrappage Policy लॉन्च की है।
ये नई स्क्रैपिंग पॉलिसी, Waste to Wealth के अभियान को, सर्कुलर इकॉनॉमी को और मजबूती देती है: PM @narendramodi
आज शहरी विकास से जुड़े इस कार्यक्रम में, मैं किसी भी शहर के सबसे अहम साथियों में से एक की चर्चा अवश्य करना चाहता हूं।
— PMO India (@PMOIndia) October 1, 2021
ये साथी हैं हमारे रेहड़ी-पटरी वाले, ठेला चलाने वाले- स्ट्रीट वेंडर्स।
इन लोगों के लिए पीएम स्वनिधि योजना, आशा की एक नई किरण बनकर आई है: PM @narendramodi
***
(Release ID: 1760126)
Visitor Counter : 87
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam